
Ανοιχτό παραμένει το κολαστήριο στο Γκουαντάναμο 


Το στρατόπεδο συγκέντρωσης 
Γκουαντάναμο (αμερικάνικη στρατιω¬ 
τική βάση στην Κούβα), σύμβολο του 
«πολέμου κατά της τρομοκρατίας», 
έκλεισε 10 χρόνια λειτουργίας. Εκεί οι 
ΗΠΑ κρατούσαν υπόπτους ως μέλη 
της Αλ Κάιντα και άλλους «εχθρικούς 
μαχητές», όπως είχαν χαρακτηριστεί, 
που συλλαμβάνονταν σε Αφγανιστάν, 
Ιράκ, Πακιστάν κ.α. και δεν ανήκαν σε 
τακτικούς στρατούς. Σύμφωνα με την 
κυβέρνηση Μπους, οι ΗΠΑ απαλλάσο- 
νταν έτσι από την υποχρέωση να εφαρ¬ 
μόζουν γι’ αυτούς τις Συνθήκες της Γε¬ 
νεύης για τους αιχμαλώτους πολέμου. 

Το δόγμα «όποιος δεν είναι μαζί μας 
είναι εναντίον μας» εξελίχθηκε στην 
επαναφορά στον 21ο αιώνα των βα¬ 
σανιστηρίων, στην κατάργηση βασι¬ 
κότατων εννοιών του αστικού δικαί¬ 
ου και των στοιχειωδέστερων ανθρω¬ 
πίνων δικαιωμάτων. Οι πόλεμοι σε Ιράκ 
και Αφγανιστάν εγκαινίασαν μια περί¬ 
οδο όπου οι ομαδικές εκτελέσεις αμά¬ 
χων, οι δολοφονίες δημοσιογράφων, τα 


βασανιστήρια μετονομασμένα σε «τε¬ 
χνικές ανάκρισης», αποτελούσαν τη δι¬ 
εθνή «έννομη τάξη» του παγκόσμιου 
χωροφύλακα. 

Το κλείσιμο του Γκουαντάναμο 
ήταν κεντρικό σύνθημα στην εκλο¬ 
γή του Ομπάμα. Όμως το Δεκέμβριο 
επικύρωσε νόμο που προβλέπει ότι ο 
στρατός μπορεί να φυλακίζει οποιον- 
δήποτε κρίνει ότι είναι μέλος της Αλ 
Κάιντα ή «δυνάμεων που σχετίζονται μ 
αυτή». Είναι η πρώτη φορά που το αμε¬ 
ρικάνικο Κογκρέσο ενέκρινε νόμο για 
τη δυνατότητα του στρατού να φυλακί¬ 
ζει, ουσιαστικά να κρατά επ’ αόριστον 
όποιον θεωρεί μέλος ή υποστηρικτή 
της Αλ Κάιντα και των Ταλιμπάν. Ο νό¬ 
μος απαγορεύει τη μεταφορά κρατου¬ 
μένων από το Γκουαντάναμο στις ΗΠΑ 
για να δικαστούν και στερεώνει το υπό¬ 
βαθρο ώστε αυτό να μείνει ανοιχτό επ’ 
αόριστον. 

Τουλάχιστον 780 άτομα φυλακίστη¬ 
καν στο Γκουαντάναμο. Οι πρώτοι δώ¬ 
δεκα που μεταφέρθηκαν εκεί, κρατού¬ 


νται ακόμα και μόνο ένας απ’ αυτούς 
δικάστηκε και καταδικάστηκε σε ισό¬ 
βια. Σήμερα παραμένουν 171 κρατού¬ 
μενοι, μοιρασμένοι σε διάφορα επίπε¬ 
δα ασφαλείας. Μόνο ένας μικρός αριθ¬ 
μός όσων έχουν φυλακιστεί στο Γκου¬ 
αντάναμο έχει προσαχθεί σε δίκη. Από 
αποκαλύψεις του λλ/ιΕΠεώχδ έγινε γνω¬ 
στό ότι τουλάχιστον ένας στους πέντε 
κρατούμενους είχε φυλακιστεί αυθαί¬ 
ρετα και μ ελάχιστα στοιχεία ότι ήταν 
«εχθρικός μαχητής». Πολλοί από αυ¬ 
τούς κρατήθηκαν βάσει ψευδών πλη¬ 
ροφοριών ή ομολογιών αποσπασμένων 
με βασανιστήρια. 

Οι εργαζόμενοι και η νεολαία στις 
ΗΠΑ, που αρχίζουν να ριζοσπαστικο- 
ποιούνται αγωνιζόμενοι για τις στοι¬ 
χειώδεις κατακτήσεις τους, πρέπει να 
πουν την τελευταία λέξη, κλείνοντας 
το σύγχρονο κολαστήριο και φέρνο¬ 
ντας τα μισάνθρωπα πολιτικά τους επι¬ 
τελεία στο εδώλιο του κατηγορούμε¬ 
νου για εγκλήματα κατά της ανθρωπό¬ 
τητας. 

Να οργανώσουμε την αντίσταση 

Να οικοδομήσουμε την Ο.Κ.Δ.Ε. 
& την 4η Διεθνή 

Όλοι εμείς, οι εργαζόμενοι, οι νέοι, τα φτωχά λαϊκά στρώματα, 
βιώνουμε καθημερινά την απίστευτα σκληρή επίθεση του κεφα¬ 
λαίου στα κοινωνικά και πολιτικά δικαιώματα, στις ατομικές ελευ¬ 
θερίες και την ποιότητα ζωής. Με την ιδιωτικοποίηση των δημό¬ 
σιων υπηρεσιών και των κοινωνικών αγαθών, την εμπορευματο- 
ποίηση/διάλυση των συστημάτων υγείας, παιδείας και κοινωνι¬ 
κής ασφάλισης. Τις φαραωνικές ανισότητες με τον ανεξέλεγκτο 
πλουτισμό μιας δράκας καπιταλιστών και χρυσοδάκτυλων της 
αγοράς χάρη στην υπερεκμετάλλευση και καταπίεση της εργασί¬ 
ας, στην λεηλασία της δημόσιας περιουσίας και των λαϊκών απο¬ 
ταμιεύσεων. Την καταπάτηση της ανθρώπινης αξιοπρέπειας, τον 
εκφυλισμό των ηθικών, πνευματικών και πολιτιστικών αξιών και 
συνολικά την αποσύνθεση της οικονομίας και της κοινωνίας. 

Όλοι εμείς, βλέπουμε την εξαθλίωση, την φτώχεια και την πεί¬ 
να ν'απλώνονται παντού στον πλανήτη. Την παιδική εργασία, την 
εγκληματικότητα, τον ρατσισμό, τον εθνικισμό να φουντώνουν. 
Τον πόλεμο και την καταστροφή του περιβάλλοντος να απειλούν 
την επιβίωση του ανθρώπινου γένους. Την αλόγιστη χρήση των 
ανθρώπινων και φυσικών πόρων από μια χούφτα πολυεθνικών/ 
διεθνικών επιχειρήσεων των ιμπεριαλιστικών χωρών, που επι¬ 
βάλλουν με την βία τον Νεοφιλελευθερισμό, την Παγκοσμιοποί¬ 
ηση και την Νέα Τάξη Πραγμάτων, για την σωτηρία των κερδών 
τους και του συστήματος τους από την βαθύτατη κρίση του. 

Όλοι εμείς πρέπει και μπορούμε να τους σταματήσουμε. Να 
βάλουμε τέλος στα αδιέξοδα του ατομισμού και της διαίρεσης. 
Να μετατρέψουμε με τους αγώνες και την αλληλεγγύη μας τα 
συνδικάτα και τους συλλόγους μας σε όπλα αντίστασης στον 
νεοφιλελευθερισμό, την εκμετάλλευση, την καταστολή, την κα¬ 
ταστροφή του περιβάλλοντος, τον ρατσισμό και τον πόλεμο. Να 
πετάξουμε οριστικά την «αρχαία σκουριά»: σοσιαλδημοκράτες, 
σταλινικούς, ρεφορμιστές και γραφειοκράτες συνδικαλιστές. 
Όλους αυτούς, που αφού βίασαν ιδανικά και αξίες γενιών και γε¬ 
νιών για μια καλύτερη ζωή, σήμερα έχουν περάσει στο νεοφιλε¬ 
λεύθερο στρατόπεδο ή αναπαλαιώνουν τις πολιτικές της ταξικής 
συνεργασίας, της «κεντροαριστεράς», της «λαϊκής εξουσίας», που 
μας οδήγησαν σε τραγικές ήττες. 

Όλοι εμείς πρέπει να κάνουμε μια τομή στην πολιτική μας. Να 
συγκρουστούμε με την λογική της αγοράς και του κέρδους στη 
βάση ενός αντικαπιταλιστικού προγράμματος. Να χτυπήσουμε 
το κακό στην ρίζα του, το κεφάλαιο, την Ε.Ε., τον καπιταλισμό 
και τον ιμπεριαλισμό. Να καταργήσουμε την εκμετάλλευση αν¬ 
θρώπων από άνθρωπο, να κοινωνικοποιήσουμε τις επιχειρήσεις 
σ' όλους τους τομείς-κλειδιά της οικονομίας (τράπεζες, ενέργεια, 
μέσα μεταφοράς και επικοινωνίας). Να θέσουμε όλες τις μεγάλες 
επιλογές -ενέργεια, βιομηχανία, διατροφή, περιβάλλον, πολι¬ 
τισμός- σ' ένα δημοκρατικό σχεδιασμό. Να αποδεσμεύσουμε 
την χώρα μας από την Ε.Ε. των καπιταλιστών, των κερδοσκόπων, 
του ρατσισμού και των τρομονόμων, του νεοαποικισμού και των 
ιμπεριαλιστικών επεμβάσεων. Να ανατρέψουμε την κοινοβου¬ 
λευτική δικτατορία του κεφαλαίου, να διαχωριστούμε οριστικά 
από τις σταλινικές δικτατορίες των γκούλαγκ ή τα πρότυπα του 
«ανθρώπινου καπιταλισμού» της σοσιαλδημοκρατίας και της κε¬ 
ντροαριστεράς. Να εγκαταστήσουμε μια σοσιαλιστική κοινωνία 
στην χώρα μας και την Ε.Ε, που θα έχει στο κέντρο της τις ανά¬ 
γκες του ανθρώπου, τα δημοκρατικά και κοινωνικά δικαιώματα, 
τις ατομικές ελευθερίες, τις ανθρώπινες, ηθικές και πολιτικές 
αξίες. Να εγκαθιδρύσουμε την εξουσία των εργαζομένων, που θα 
στηρίζεται σε όργανα άμεσης δημοκρατίας και αυτοδιαχείρισης, 
όπου τα δημοκρατικά, πολιτικά και ατομικά δικαιώματα και ελευ¬ 
θερίες θα ξεπερνούν κατά πολύ, ποσοτικά και ποιοτικά, εκείνα 
ακόμη και των πιο ανεπτυγμένων αστικών δημοκρατιών. 

Όλοι εμείς πρέπει να κάνουμε μια τομή στην πρακτική μας. Να 
στρατευτούμε στον αγώνα για να υπερασπιστούμε την εργασία, 
το βιοτικό επίπεδο, το δικαίωμα στην ζωή. Να βάλουμε τέλος 
στην βαρβαρότητα του νεοφιλελευθερισμού, στις πολιτικές 
των αστικών κομμάτων (Ν.Δ., ΠΑΣΟΚ) και του καπιταλισμού/ 
ιμπεριαλισμού. Να παλέψουμε για την ενότητα του κινήματος 
μέσα στους αγώνες στη βάση της ταξικής ανεξαρτησίας. Να 
δημιουργήσουμε και να στηρίξουμε συσπειρώσεις αντίστασης 
και επιτροπές αγώνα σε κάθε σωματείο, σύλλογο, τόπο δουλειάς, 
σχολείο, σχολή, γειτονιά και κοινότητα. Να οικοδομήσουμε 
μια ισχυρή αντικαπιταλιστική δύναμη μέσα στο εργατικό/ 
συνδικαλιστικό κίνημα και τα κοινωνικά κινήματα. Να χτίσουμε 
την δική μας μαζική εργατική, επαναστατική οργάνωση, πραγ¬ 
ματικό εργαλείο στην πάλη μας για την σωτηρία από τους νεοφι¬ 
λελεύθερους καπιταλιστές και ιμπεριαλιστές. Να στρατευτούμε 
στην υπόθεση της Ο.Κ.Δ.Ε. και του επαναστατικού μαρξισμού, 
στην οικοδόμηση του παγκόσμιου κόμματος της σοσιαλιστικής 
επανάστασης, την 4 η Διεθνή. 

ΠΟΛΙΤΙΚΗ ΕΞΟΡΜΗΣΗ ΤΗΣ Ο.ΚΑΕ. 


Ε δώ και έναμιση μήνα η ΟΚΔΕ πραγματο¬ 
ποιεί πολιτικές εξορμήσεις-παρεμβάσεις 
σε γειτονιές και χώρους εργασίας σε 
Αθήνα, Θεσσαλονίκη, Ιωάννινα, Πάτρα, Λάρι¬ 
σα, Βόλο, Σάμο κ.α. με κεντρικό σύνθημα «Εξέ¬ 
γερση Παντού» και επίκεντρο την ανάδειξη 
μιας σοσιαλιστικής διεξόδου από την κρίση. 

Στόχος είναι η πλατιά συζήτηση των μέτρων 
απίστευτης σκληρότητας της συγκυβέρνησης 
ΠΑΣΟΚ-ΝΔ-ΛΑΟΣ, του πρωτοφανούς εκβια¬ 
σμού του Παπαδήμου, των τραπεζιτών, βιομη- 
χάνων, μεγαλοδημοσιογράφων, διαφόρων πα¬ 
νεπιστημιακών κ.α. για το τι θα σημάνει η έξο¬ 
δος της Ελλάδας από το ευρώ. Επίσης, του κα¬ 
ταστροφικού ρόλου των ρεφορμιστών (ΚΚΕ, 
ΣΥΝ/ΣΥΡΙΖΑ) και της συνδικαλιστικής γρα¬ 
φειοκρατίας, μπροστά στην ανάγκη ανάπτυ¬ 
ξης και οργάνωσης των αγώνων - και της ανά¬ 
γκης οι εργαζόμενοι, τα φτωχά λαϊκά στρώμα¬ 
τα, η νεολαία να στηριχτούν στις δικές τους δυ¬ 
νάμεις, για να οργανώσουν ένα κύμα αντίστα¬ 
σης στη διάλυση της ζωής μας, μέσα από κινη¬ 
τοποιήσεις και κινηματικές δομές αλληλοϋπο- 
στήριξης και αλληλεγγύης. 

Το κείμενο που μοιράζεται στις παρεμβάσεις 
καταλήγει: 

«Να φύγουν όλοι όσοι ευθύνονται για την 
χρεοκοπία της χώρας. 


Γενική Πολιτική Απεργία Διάρκειας πα¬ 
ντού... Για να ρίξουμε τη χούντα της συγκυβέρ¬ 
νησης, που χωρίς καμία νομιμοποίηση προσπα¬ 
θεί να μας επιβάλλει τα νέα έκτακτα μέτρα, τη 
νέα δανειακή σύμβαση και το νέο μνημόνιο. 

Συντακτική Συνέλευση, για ν’ αποφασίσει ο 
ελληνικός λαός για μια άλλη οργάνωση και λει¬ 
τουργία της οικονομίας, της κοινωνίας, της πο¬ 
λιτικής, που θα στηρίζεται: 

(α) Σε κινηματικές δομές και όργανα εργα¬ 
τικού ελέγχου σε κάθε επιχείρηση, συνοικία, 
νομό, βιομηχανικό κλάδο, σε Λαϊκές Συνελεύ¬ 
σεις... με όλα τα όργανα εκλεγμένα και ανα¬ 
κλητά. 

(β) Στην κινητοποίηση των εργαζομένων, 
των φτωχών λαϊκών στρωμάτων και της νεο¬ 
λαίας για να επιβάλουν απέναντι στην κρίση 
ένα άμεσο πρόγραμμα σωτηρίας με πρωταρχι¬ 
κά μέτρα τη διαγραφή του χρέους, την εθνικο¬ 
ποίηση όλων των τραπεζών, μεγάλων επιχειρή¬ 
σεων και ΔΕΚΟ χωρίς αποζημίωση και κάτω 
από εργατικό έλεγχο, την απαγόρευση των 
απολύσεων. 

Να χτίσουμε μια επαναστατική δύναμη, που 
θα μπορέσει να συγκρουστεί με το σύστημα και 
το κράτος του - και θ’ ανοίξει το δρόμο για την 
εξουσία των εργαζομένων και τη Σοσιαλιστική 
Δημοκρατία». 



Πού θα βρείτε τις εκδόσεις 


ΕΡΓΑΤΙΚΗ ΠΑΛΗ 


Αθήνα 

Βιβλιοπωλεία: “Πρωτοπορία” Γραβιάς 3-5, “Πολιτεία” Ασκληπιού 1-3 & Ακαδημίας, 
“Εναλλακτικό Βιβλιοπωλείο” Θεμιστοκλέους 37 και σε όλα τα κεντρικά βιβλιοπωλεία. 

Θεσσαλονίκη 

Βιβλιοπωλεία: “Το Κεντρί” Δημ. Γούναρη 22 (Ναυαρίνο), “Πρωτοπορία” Λ. Νίκης 3 

Γιάννενα 

Βιβλιοπωλεία: “Δωδώνη”, “Το βιβλιοπωλείο” στην Αβέρωφ 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 



Πού θα βρείτε την εφημερίδα 

ΕΡΓΑΤΙΚΗ ΠΑΛΗ 


Αθήνα 

Περίπτερα: Πλ. Κάνιγγος και σχεδόν σε όλα τα περίπτερα των Εξαρχείων. 

Βιβλιοπωλεία: “Εναλλακτικό Βιβλιοπωλείο” Θεμιστοκλέους 37, 

“Καινά Δαιμόνια” Σουλτάνη 8, “Εκτός των Τειχών” Γραβιάς 10-12. 

Θεσσαλονίκη 

Πολιτικό-Πολιτιστικό Στέκι “Ισκρα”: Αμύντα 12, ισόγειο 
Περίπτερα: Καμάρα, Αλεξάνδρου Σβώλου 39 
Βιβλιοπωλεία: “Το Κεντρί” Δημ. Γούναρη 22 (Ναυαρίνο) 

Κοζάνη 

Συνεταιριστικό Βιβλιοπωλείο Κοζάνης, Ρήγα Φεραίου 10 

Και στα κεντρικά πρακτορεία Αθηναϊκού τύπου σε όλη την Ελλάδα. 

Γίνε Συνδρομητής - Ενίσχυσε την ΕΡΓΑΤΙΚΗ ΠΑΛΗ 

Γράψτε μας στο ε-ιηαίΠ €τξ&ύ\άρ&Ιϊ@ο\αά€.ξτ ή ταχυδρομήστε μας τα στοιχεία σας στην 
διεύθυνση Αγ. Κωσταντίνου 57, Τ.Κ. 104 37, Αθήνα. 

Ετήσια συνδρομή εσωτερικού 15 ευρώ - εξωτερικού 20 ευρώ. 


ΕΡΓΑΤΙΚΗ ΠΑΛΗ 

Μηνιαία εφημερίδα της Οργάνωσης Κομμουνιστών Διεθνιστών Ελλάδας 
Εκδίδεται από αστική μη κερδοσκοπική εταιρεία, Εκδότης: Σωφρόνης Παπαδόπουλος, Εκτύπωση: Κ. Φερέτος, Δερβενίων 30 
γραφεία: Αγ. Κωνσταντίνου 57, Τ.Κ. 10437, Αθήνα, τηλ. 210-5247227 - Κλεισούρας 4, Θεσσαλονίκη, τηλ. 2310-237938 

\ν\ν\ν.ο1«ΐ€.£Γ, σ-ιηαΐΐ: €Γ§αΙί1ςίρα1ί@ο1ζά€.§Γ 

Η άΠΟΨή ΜΑΣ 

Διεργασίες και 
ανακατατάξεις 
στην αριστερά 


Κ αθώς η οικονομι¬ 
κή και πολιτική κρί¬ 
ση βαθαίνει και οξύ- 
νεται, εξελίσσεται 
ένας κατακερματι¬ 
σμός του πολιτικού σκηνικού και 
έρχονται στην επιφάνεια οι αντι¬ 
θέσεις που επικρατούν στο εσωτε¬ 
ρικό των πολιτικών σχηματισμών, 
όχι μόνο των αστικών αλλά και 
της αριστεράς, ρεφορμιστικής και 
αντικαπιταλιστικής. Κατά το τε¬ 
λευταίο διάστημα οι εντονότερες 
διεργασίες συντελούνται στον ευ¬ 
ρύτερο χώρο του ΣΥΝ/ΣΥΡΙΖΑ, 
καθώς οι ετερόκλητες δυνάμεις 
που τον αποτελούν αδυνατούν να 
διαμορφώσουν ενιαία και συνεκτι¬ 
κή πολιτική πρόταση. Η κυρίαρ¬ 
χη τάση του Συνασπισμού, με επι¬ 
κεφαλής τον Τσίπρα, προχωρά σε 
μια σαφέστατη στροφή προς τα 
δεξιά, τόσο σε επίπεδο συμμαχιών 
όσο και σε επίπεδο προγράμματος. 
Η «ενότητα της αριστερός» και το 
«αριστερό μέτωπο» έχουν πλέον 
αντικατασταθεί από το «αντιμνη- 
μονιακό μέτωπο», που μπορεί βε¬ 
βαίως να χωρά διάφορα πολιτικά 
«φρούτα», από το Δημαρά και τη 
Σακοράφα μέχρι τον Κοτξιά, το Μ. 
Θεοδωράκη, ακόμα και τον Καμ- 
μένο! Την ίδια στιγμή, οι θέσεις 
για επαναδιαπραγμάτευση του 
χρέους, διαγραφή του «επαχθούς» 
χρέους κλπ. εγκαταλείπονται και 
προβάλλεται η νέα πρόταση Τσί¬ 
πρα για αναστολή των πληρωμών 
του χρέους για τρία χρόνια, δηλα¬ 
δή απλά η αναβολή της εκτέλεσης 
από τους τοκογλύφους. Τα παρα¬ 
πάνω προκαλούν τριβές στο εσω¬ 
τερικό του ΣΥΡΙΖΑ και αντιδρά¬ 
σεις από το «Αριστερό Ρεύμα» του 
Λαφαζάνη, το «Μέτωπο Αλληλεγ¬ 
γύης και Ανατροπής» του Αλαβά- 
νου και τις πρώην αντικαπιταλι- 
στικές οργανώσεις που συμμετέ¬ 


χουν στο ενιαίο 
σχήμα. Όλες όμως 
αυτές οι δυνάμεις, 
με τις επιμέρους 
θέσεις και την κρι¬ 
τική που ασκούν, 
έχουν έναν κοινό 
παρονομαστή: τις 
ρεφορμιστικές λο¬ 
γικές διαχείρισης 
της κρίσης, του τύ¬ 
που «νέου ΕΑΜ» 
και «λαϊκού μετώπου», και την 
καλλιέργεια των αυταπατών ότι η 
λύση θα έρθει μέσα από τις εκλο¬ 
γές και το σχηματισμό μιας «αρι¬ 
στερής κυβέρνησης». Ούτε λό¬ 
γος δεν γίνεται για ένα πρόγραμ¬ 
μα σωτηρίας των εργαζομένων και 
των φτωχών λαϊκών στρωμάτων 
από την καπιταλιστική λαίλαπα, 
πολύ περισσότερο για τις μορφές 
οργάνωσης και πάλης που απαι¬ 
τούνται για την επιβολή του στην 
πράξη. 

Το πολιτικό αδιέξοδο του ΣΥ- 
ΡΙΖΑ είναι η βασική αιτία της δι¬ 
άσπασης που εκδηλώθηκε στην 
Κομμουνιστική Οργάνωση Ελλά¬ 
δας, τη μεγαλύτερη από τις άλλο¬ 
τε αντικαπιταλιστικές «συνιστώ¬ 
σες», που εδώ και πολλά χρόνια 
επενδύει την πολιτική της ύπαρ¬ 
ξη στο εγχείρημα της «παναριστε- 
ράς». Η πλειοψηφία του καθοδη- 
γητικού οργάνου της ΚΟΕ προχώ¬ 
ρησε στην απομάκρυνση από αυτό 
11 μελών, με βασική κατηγορία, 
μεταξύ διάφορων άλλων, ότι δια¬ 
τηρούσαν «συστηματικές επαφές 
με μια σειρά παράγοντες της αρι¬ 
στερός από άλλα κόμματα και ορ¬ 
γανώσεις και ανένταχτους, επα¬ 
φές που κρατούνταν μυστικές από 
την υπόλοιπη οργάνωση», με σκο¬ 
πό «όταν θα είχαν διαμορφωθεί οι 
κατάλληλες συνθήκες», να προ¬ 
χωρήσουν μαζί με «άλλες δυνάμεις 


της εξωκοινοβουλευτικής κυρίως 
αριστερός (...) σε προσυμφωνη- 
μένο πείραμα συμπόρευσης». Ου¬ 
σιαστικά δηλαδή φωτογραφίζε¬ 
ται πολιτική προσέγγιση των δι- 
αγραφέντων με την ΑΝΤΑΡΣΥΑ. 
Από την πλευρά τους οι τελευ¬ 
ταίοι καταγγέλλουν έλλειψη εσω¬ 
κομματικής δημοκρατίας και τονί¬ 
ζουν τη διαφωνία τους με τη θολή 
θέση της πλειοψηφίας περί «μετα¬ 
πολίτευσης του λαού», υποστηρί¬ 
ζοντας ότι ευνοεί τη «διολίσθηση 
της ΚΟΕ σε απολιτικές ή και φιλο- 
σοσιαλδημοκρατικές θέσεις» και 
την μετατρέπει σε «ουραγό και κο¬ 
μπάρσο στις επανεκκινήσεις του 
ΣΥΡΙΖΑ ή στα παντρέματά του με 
την υπό εκκόλαψη κεντροαριστε¬ 
ρά (Κοτζιάς κ.λπ.)». Όποιες και αν 
είναι οι επόμενες εξελίξεις, απο- 
δεικνύεται ότι οι ευκαιριακές συ¬ 
γκολλήσεις ετερόκλητων πολιτι¬ 
κών δυνάμεων προκαλούν τελικά 
μεγαλύτερες αντιθέσεις και δια¬ 
σπάσεις από αυτές που υποτίθεται 
ότι «θεραπεύουν». 

Στο μεταξύ, το ΚΚΕ, παρότι η 
ηγεσία του θέλει να εμφανίζει ότι 
παραμένει ανεπηρέαστο από τις 
γενικότερες πολιτικές ανακατα¬ 
τάξεις, βρίσκεται αντιμέτωπο με 
την πίεση σημαντικών κομματιών 
της εργατικής και λαϊκής του βά¬ 
σης και τη δυσαρέσκειά τους για 
την ουσιαστική αδράνειά του - 


πέρα από τις 
συνήθεις πα¬ 
ρελάσεις του 
ΠΑΜΕ - απέ¬ 
ναντι στην κα- 
πιταλιστική 
λαίλαπα. Έτσι, 
και λόγω βέ¬ 
βαια και των 
επερχόμενων 
εκλογών, είναι 
υποχρεω μέ- 
νο να παρουσιάσει ένα αγωνιστι¬ 
κό προσωπείο σε διάφορα μέτωπα 
(Χαλυβουργία, Ναυπηγοεπισκευ- 
αστική Ζώνη Περάματος κ.α.). 
Την ίδια στιγμή, σε θεωρητικό επί¬ 
πεδο, το ΚΚΕ εμφανίζεται να απο¬ 
στασιοποιείται από την παραδοσι¬ 
ακή σταλινική θεωρία των σταδί¬ 
ων και την αναγκαιότητα παρεμ¬ 
βολής ενός ενδιάμεσου σταδίου 
στην επανάσταση, το όνομα του 
οποίου άλλαζε από εποχή σε επο¬ 
χή (αστικοδημοκρατική επανά¬ 
σταση, εθνική δημοκρατική αλλα¬ 
γή, αντιμονοπωλιακό αντιιμπερια- 
λιστικό μέτωπο κλπ.). Στο πλαίσιο 
αυτό αφήνεται να εννοηθεί ότι η 
περιβόητη «λαϊκή εξουσία» ταυτί¬ 
ζεται λίγο-πολύ με το σοσιαλισμό, 
ενώ ο ιδεολογικός «καθοδηγητής» 
Μ. Μαΐλης κατακεραυνώνει τον 
Λαφαζάνη και άλλους θιασώτες 
του «νέου ΕΑΜ» και της «ενότη¬ 
τας της αριστερός», ασκώντας κρι¬ 
τική ακόμα και σε σχετικές θέσεις 
του Ζαχαριάδη! Ωστόσο, οι από¬ 
τομες μεταστροφές σε θεωρητικά 
και πρακτικά ζητήματα είναι πολύ 
συνηθισμένο φαινόμενο στην 
ιστορία των σταλινικών κομμάτων 
και δεν πρέπει να ξεγελούν τους 
εργαζόμενους. Άλλωστε, το πραγ¬ 
ματικό πρόσωπο του ΚΚΕ φαίνε¬ 
ται καθημερινά με τη συνέχιση της 
διάσπασης των απεργιών, των σω¬ 
ματείων και των αγώνων, την κα¬ 


τασυκοφάντηση των πολιτικών 
του αντιπάλων μέσα στο εργατικό 
κίνημα και βέβαια την περιφρού¬ 
ρηση της βουλής στις 20 Οκτώβρη 
απέναντι στην οργή των μαζών. 
Ιδιαίτερα σημαντικές και δυστυ¬ 
χώς προς το χειρότερο είναι και οι 
διεργασίες στο χώρο της ΑΝΤΑΡ¬ 
ΣΥΑ. Πολλές δυνάμεις της (ΑΡΑΝ, 
ΑΡΑΣ και ένα σημαντικό κομμά¬ 
τι του ΝΑΡ) έχουν ήδη αντικατα¬ 
στήσει την επιδίωξη του «μετώπου 
των αντικαπιταλιστικών δυνάμε¬ 
ων» με το «αριστερό μέτωπο» και 
την προσέγγιση με το ΣΥΡΙΖΑ. 
Βασικά συστατικά ενός αντικαπι- 
ταλιστικού προγράμματος, όπως 
ο εργατικός έλεγχος στην οικο¬ 
νομία, εγκαταλείπονται. Επιπλέ¬ 
ον, η πλειοψηφία αυτών των δυνά¬ 
μεων, και ιδιαίτερα του ΝΑΡ, δια¬ 
κηρύσσουν την ανάγκη προσέγγι¬ 
σης με το ΚΚΕ, μιλώντας για «ενι¬ 
αίες ταξικές συγκεντρώσεις», δη¬ 
λαδή κοινές με το ΠΑΜΕ. Έτσι, 
όχι μόνο επιβραβεύουν τη διασπα¬ 
στική πολιτική του ΠΑΜΕ και «ξε¬ 
χνούν» τις χυδαίες επιθέσεις που 
και οι ίδιοι έχουν δεχθεί πολλές 
φορές από το ΚΚΕ, αλλά και καλ¬ 
λιεργούν αυταπάτες στους εργα¬ 
ζόμενους σχετικά με τον πραγμα¬ 
τικό του ρόλο. 

Οι ανακατατάξεις στους διά¬ 
φορους χώρους της αριστερός θα 
ενταθούν και θα βαθύνουν όσο 
οξύνεται η συνολική πολιτική κρί¬ 
ση και δεν ξεπερνιούνται οι χρόνι¬ 
ες αδυναμίες του εργατικού κινή¬ 
ματος. Μόνη διέξοδος είναι η οι¬ 
κοδόμηση μιας επαναστατικής πο¬ 
λιτικής δύναμης, ικανής να συ- 
γκρουστεί με την καπιταλιστι¬ 
κή βαρβαρότητα σε όλα τα επίπε¬ 
δα και να συσπειρώσει όλους τους 
πραγματικούς επαναστάτες αγω¬ 
νιστές της χώρας. 


Η καπιταλιστική βαρβαρότητα... 

με την γλώσσα ίων αριθμών 


Μ ελέτη τριών ελβετών ερευνητών του 
Πολυτεχνείου της Ζυρίχης αναδει- 
κνύει τη συγκέντρωση και συγκε- 
ντροποίηση του κεφαλαίου εν μέσω 
της οικονομικής κρίσης. Σύμφωνα μ’ αυτή, 737 επι¬ 
χειρήσεις ελέγχουν το 80% της παγκόσμιας οικο¬ 
νομίας, εκ των οποίων μάλιστα οι πρώτες 147 ελέγ¬ 
χουν το 40%. Η έρευνα άντλησε στοιχεία από βά¬ 
σεις δεδομένων του ΟΟΣΑ για το 2007, που τότε 
περιλάμβανε στοιχεία για 37 εκ. επιχειρήσεις σ’ όλο 
τον κόσμο (σήμερα περιλαμβάνει για 44 εκ.). Απ’ 
αυτά τα 37 εκ. ξεχώρισαν περίπου 43.000 επιχειρή¬ 
σεις, οι οποίες ανταποκρίνονται στα κριτήρια του 
ΟΟΣΑ για να οριστούν ως πολυεθνικές. Καθεμία 
απ’ αυτές τις μεγάλες επιχειρήσεις διαπιστώθηκε 
ότι κατά μέσο όρο έχει πακέτα μετοχών σε άλλες 
20 επιχειρήσεις αυτής της κατηγορίας. Αυτό όμως 
που είναι ακόμα πιο χαρακτηριστικό και αποκαλυ¬ 
πτικό, είναι ότι τα 2/3 απ’ αυτές τις 147 επιχειρή¬ 
σεις ανήκουν στο διαβόητο χρηματοπιστωτικό το¬ 
μέα, δείχνοντας την κυριαρχία των πιο αρπακτικών 
και κερδοσκοπικών μερίδων της παγκόσμιας αστι¬ 
κής τάξης, που έχουν κάτω από τον έλεγχο και κα¬ 
θοδήγησή τους το σύνολο σχεδόν των αστικών κυ¬ 
βερνήσεων και πολιτικών δυνάμεων. 


Σ ύμφωνα με την ετήσια έκθεση του Δι¬ 
εθνούς Οργανισμού Εργασίας (ΙΕΟ), 
που δόθηκε στη δημοσιότητα, την 
επόμενη δεκαετία θα πρέπει να δη- 
μιουργηθούν περίπου 600 εκ. νέες θέσεις εργα¬ 
σίας προκειμένου να καλυφθεί το νέο εργατικό 
δυναμικό που θα «βγει» στην αγορά εργασίας. 
Όπως αναφέρει ο διεθνής οργανισμός, αυτή την 
στιγμή σε παγκόσμιο επίπεδο υπάρχουν 200 εκ. 
άνεργοι (αυτό το νούμερο θα πρέπει στην πραγ¬ 
ματικότητα να θεωρείται μικρό, καθώς βασίζε¬ 
ται στα επίσημα καταγραμμένα νούμερα), ενώ 
μέσα στην επόμενη ΙΟετία θα «βγαίνουν» στην 
αγορά εργασίας 40 εκ. νέοι εργαζόμενοι κάθε 
χρόνο. Ακόμη όμως κι αν αυτός ο στόχος επιτευ¬ 
χθεί, θα υπάρχουν 900 εκ. άνθρωποι που θα ζουν 
μαζί με τις οικογένειές τους με λιγότερα από δύο 
δολάρια τη μέρα, δηλαδή κάτω από το «αποδε¬ 
κτό επίπεδο φτώχειας». Ο οργανισμός υποστη¬ 
ρίζει ότι η παγκόσμια ανεργία θα διαμορφωθεί 
κοντά στο 6% σε ετήσια βάση ως το 2016, αλλά 
μόνο αν βρεθεί μια «λύση» στην κρίση της ευ¬ 
ρωζώνης. 


Α υξάνεται ολοένα και περισσότερο ο 
αριθμός των αστέγων στην Ελλάδα, 
λόγω της οικονομικής κρίσης και της 
δραματικής αύξησης της ανεργίας. 
Σύμφωνα με εκτιμήσεις, 20.000 άνθρωποι ζουν 
στον δρόμο ή σε ακατάλληλες συνθήκες στέγα¬ 
σης, ενώ πολύ περισσότεροι είναι αυτοί που κιν¬ 
δυνεύουν να χάσουν το σπίτι τους. Αν και ο αριθ¬ 
μός των αστέγων δεν μπορεί να προσδιοριστεί 
με ακρίβεια, εκτιμάται πως από πέρυσι αυξήθηκε 
κατά 20% ή 25%. Παρά τη διαδεδομένη αντίλη¬ 
ψη ότι οι άστεγοι είναι κυρίως άτομα κοινωνικά 
περιθωριοποιημένα, η οικονομική κρίση έχει δη¬ 
μιουργήσει μια νέα «τάξη» αστέγων, ανθρώπους 
από 28 έως 50 ετών, που στο παρελθόν είχαν αξι¬ 
οπρεπές ή και καλό βιοτικό επίπεδο, αλλά απότο¬ 
μα βρέθηκαν στον δρόμο, ενώ δεν λείπουν και οι 
περιπτώσεις οικογενειών καθώς και συνταξιού¬ 
χων και μισθωτών που έχουν υποστεί σημαντικές 
μειώσεις του εισοδήματος τους. Αν και το μεγα¬ 
λύτερο ποσοστό των αστέγων σημειώνεται στην 
Αθήνα, το φαινόμενο εντοπίζεται και σε Θεσσα¬ 
λονίκη, Πάτρα και άλλα μεγάλα αστικά κέντρα. 



































4 Εργατική Πάλη 


ΠΟΛΙΤΙΚΗ 


Μαζικές απολύσεις Δημοσίων 
υπαλλήλων μέσω «Αξιολόγησης» 


Ε δώ και μήνες ετοιμάζονται μαζικές απολύσεις 
στο δημόσιο τομέα. Το έδαφος ετοιμάζεται με 
τις διαδοχικές δηλώσεις υπουργών και η αρχή της 
μεγάλης σφαγής θα γίνει μέσα στο 2012. Ο υπουρ¬ 
γός Οικονομικών Βενιζέλος μιλά για μείωση του 
προσωπικού, ο Π. Καψής υπενθυμίζει τις απαιτή¬ 
σεις της τρόικας για απολύσεις στο δημόσιο, ενώ 
ο αρμόδιος υπουργός Ρέππας μιλά για «αξιολόγη¬ 
ση» μέσω ΑΣΕΠ με γραπτή εξέταση και συνέντευ¬ 
ξη όλων των υπαλλήλων. Η δε τρόικα σε έγγραφό 
της ζητά κλείσιμο φορέων του δημοσίου και μαζικές 
απολύσεις μέσα στο 2012. 

εφεδρεία-απόλυση εκτιμά η κυβέρνηση ότι 
«δεν περπάτησε», καθώς «μόνο» 10.000 ερ¬ 
γαζόμενοι έχουν ενταχθεί σε αυτή και άλλοι 5.000 
θα ενταχθούν στο αμέσως επόμενο διάστημα, ενώ 
από το κλείσιμο 100 φορέων στο επόμενο διάστη¬ 
μα θα απολυθούν άλλοι 8.000. Η κυβέρνηση βέβαια 
ψεύδεται όταν λέει ότι η εφεδρεία δεν πήγε καλά, 
καθώς φτάνουμε τις 23.000 απολύσεις, προσπαθεί 
να υποβαθμίσει το θέμα και να περάσει στις μαζι¬ 
κές απολύσεις δημοσίων υπαλλήλων άμεσα. Άλλω¬ 
στε ο στόχος για 150.000 λιγότερους υπαλλήλους 
μέχρι το 2015 ήταν φανερό ότι δεν καλυπτόταν από 
την εφεδρεία. 

ετά την απογραφή των δημοσίων υπαλλήλων 
τον Ιούλιο του 2010 από το Υπουργείο Διοι¬ 
κητικής Μεταρρύθμισης και Ηλεκτρονικής Διακυ¬ 
βέρνησης, την έκθεση του ΟΟΣΑ για το δημόσιο 
τομέα, που προβλέπει κατά 30% μείωση των υπηρε¬ 
σιακών μονάδων του δημοσίου, το υπουργείο προ¬ 
χώρησε το έργο «Αναμόρφωση του κράτους: Προς 
ένα επιτελικό κράτος» με την εκπόνηση της Λευκής 
Βίβλου. «Η Λευκή Βίβλος αποτελεί το έργο-γέφυρα 
μεταξύ των ευρημάτων της απογραφής και των εκ¬ 
θέσεων λειτουργικής αξιολόγησης που έχουν συ¬ 
νταχθεί από τον ΟΟΣΑ και την Ομάδα Συντονι¬ 
σμού του έργου «Αναμόρφωση του κράτους» κα¬ 
θώς και του νόμου για τη «Χρηστή Διακυβέρνηση», 
που θα περιέχει τις νέες αρχές οργάνωσης και λει¬ 
τουργίας των δημοσίων υπηρεσιών» αναφέρει στο 
εισαγωγικό της σημείωμα η Λευκή Βίβλος. Θεωρεί 
ότι για την κρίση ούτε λίγο ούτε πολύ φταίει η σημε¬ 
ρινή δημόσια διοίκηση και για να περάσουμε στην 
ανάπτυξη θα πρέπει να συρρικνωθεί και να εξυπη¬ 
ρετεί κυρίως τους επιχειρηματίες. 

ο υπουργείο, στα πλαίσια της «ανάληψης» από 
τη Γαλλία της ευθύνης για τη «διοικητική με¬ 
ταρρύθμιση», υπέγραψε μνημόνιο με την «Ομά¬ 
δα δράσης για την Ελλάδα» για την «αξιολόγηση 
των δομών του κράτους και του προσωπικού του 
δημόσιου τομέα». Ο Χορστ Ράιχενμπαχ και γάλλοι 
εμπειρογνώμονες θα είναι υπεύθυνοι για την αξιο¬ 
λόγηση, σε δύο φάσεις. Η πρώτη θα είναι η «αξιολό¬ 
γηση» όλων των δημοσίων υπαλλήλων για τη βαθ¬ 
μολογική τους εξέλιξη σύμφωνα και με το νέο μι- 
σθολόγιο-βαθμολόγιο που επέφερε δραματικές μει¬ 
ώσεις μισθών στο δημόσιο. Με Προεδρικό Διάταγ¬ 
μα θα συσταθούν συμβούλια αξιολόγησης σε κάθε 
φορέα και οι υπάλληλοι θα αξιολογούνται «για τις 
ικανότητές τους, την απόδοση σε σχέση με τους 
προβλεπόμενους στόχους, τόσο σε ατομικό επίπε¬ 
δο όσο και σε επίπεδο μονάδας και τη συμπεριφο¬ 
ρά τους στην υπηρεσία». Αυτή η αξιολόγηση θα γί¬ 
νεται κάθε χρόνο και θα αφορά όλους τους δημόσι¬ 
ους υπαλλήλους. Για παράδειγμα, οι εκπαιδευτικοί 
θα αξιολογούνται για τις επιδόσεις των μαθητών, 
τα μέσα και τους πόρους της σχολικής μονάδας. Η 
δεύτερη φάση θα αφορά την αξιολόγηση του συνό¬ 
λου του προσωπικού σε σχέση με την αναμόρφωση 
του κράτους, την κατάργηση-συγχώνευση δημοσί¬ 
ων υπηρεσιών και ο στόχος της θα είναι οι 150.000 
απολύσεις μέχρι το 2015. Είναι φανερό ότι τα πρώ¬ 
τα θύματα θα είναι οι υπάλληλοι Υποχρεωτικής και 



Δευτεροβάθμιας Εκπαίδευσης, καθώς δεν αντα- 
ποκρίνονται στα «περιγράμματα» προσόντων της 
«Ομάδας δράσης για την Ελλάδα», και οι υπάλλη¬ 
λοι των φορέων που κλείνουν ή θα δοθούν σε ιδιώ¬ 
τες ή θα μεταφερθούν στις περιφέρειες και δήμους. 
Αυτές οι απολύσεις είναι προαπαιτούμενο της τρό¬ 
ικας για την υπογραφή της νέας δανειακής σύμβα¬ 
σης και θα αρχίσουν από το 2012 (80.000). 

να νέο νομοσχέδιο θα αφορά την «αναμόρφω¬ 
ση του δημοσίου». Με πρόσχημα τη γραφει¬ 
οκρατία και την πολυνομία, για τις οποίες βέβαια 
μόνο οι υπάλληλοι και οι πολίτες δεν είναι υπεύθυ¬ 
νοι, επιχειρούνται η κατάργηση του 30% των υπη¬ 
ρεσιών του δημοσίου, η μεταφορά υπηρεσιών από 
το κράτος στις περιφέρειες και στους καλλικρατι- 
κούς δήμους, οι μαζικές υποχρεωτικές μετατάξεις 
χωρίς γεωγραφικά όρια και οι μαζικές απολύσεις. Σε 
περίπτωση που οι υπάλληλοι που μετατάσσονται δε 
βρουν αντίστοιχη θέση στο φορέα όπου μετατάσ¬ 
σονται θα απολύονται. 

ε τις καταργήσεις δημοσίων υπηρεσιών και 
τις απολύσεις δημοσίων υπαλλήλων στοχεύ¬ 
ουν στη δραματική μείωση των εξόδων του προϋ¬ 
πολογισμού και στη μεταφορά αυτών των χρημά¬ 
των στους έλληνες και ξένους τραπεζίτες. Άλλω¬ 
στε, παρά τη φλυαρία περί «αξιολόγησης», «κατα¬ 
πολέμησης της διαφθοράς και της γραφειοκρατί¬ 
ας», το στόχο αυτό τον ομολογούν ανοιχτά και οι 
ίδιοι. Για τους εργαζόμενους συνολικά αυτό θα ση- 
μάνει δραματική αύξηση της ανεργίας, μιας και στο 
μακρύ κατάλογο των ανέργων θα προστεθούν και 
οι απολυμένοι δημόσιοι υπάλληλοι, αλλά και απο¬ 
κλεισμό μεγάλων τμημάτων των ανέργων, των ερ¬ 
γαζομένων και των φτωχών από βασικές υπηρεσί¬ 
ες. Το κλείσιμο σχολείων, νοσοκομείων, υπηρεσιών 
πρόνοιας και η ιδιωτικοποίηση όσων θα απομείνουν 
θα ρίξει απότομα τα στάνταρ ζωής του πληθυσμού 
συνολικά. 

προστά στο ξετύλιγμα της επίθεσης στους 
δημοσίους υπαλλήλους οι ηγεσίες της ΑΔΕ- 
ΔΥ και των διαφόρων ομοσπονδιών καλλιεργούν 
αυταπάτες για το μέγεθος της και κυρίως δεν ορ¬ 
γανώνουν τους αγώνες των δημοσίων υπαλλήλων. 
Με την εφεδρεία-απόλυση δεν έκαναν απολύτως τί¬ 
ποτε για να ενώσουν και να κινητοποιήσουν το σύ¬ 
νολο των δημοσίων υπαλλήλων για να μην περά¬ 
σει. Οι δημόσιοι υπάλληλοι πρέπει με πρωτοβουλία 
της βάσης και μέσα από γενικές συνελεύσεις να ορ¬ 
γανώσουν την αντίσταση στις απολύσεις και τη δι¬ 
άλυση- κατάργηση των υπηρεσιών προς τους ερ¬ 
γαζόμενους και τους φτωχούς. Με ενοποίηση των 
αγώνων από τα κάτω, με ριζοσπαστικούς και δυνα¬ 
μικούς αγώνες όπως καταλήψεις υπουργείων, δη¬ 
μοσίων υπηρεσιών κ.ά. να σταματήσουν τις απο¬ 
λύσεις, να σώσουν τα σχολεία, τα νοσοκομεία, τις 
υπηρεσίες προς τους εργαζόμενους και τους φτω¬ 
χούς. Με Γενική Πολιτική Απεργία Διάρκειας να 
αγωνιστούν μαζί με όλους τους εργαζόμενους για 
να φύγουν όλοι αυτοί που οδηγούν τους εργαζόμε¬ 
νους στο μεσαίωνα, κυβέρνηση, τρόικα, για να δια¬ 
γράφει το χρέος. 

επίκαιρα... 


Εηετ^α-Ηεΐΐαδ Ρο\νετ 
Αερητζήδες φεσώνουν την ΔΕΗ 

Αλλη μια κομπίνα σε βάρος δημόσιας επιχείρησης είδε 
το φως της δημοσιότητας, αυτή των ιδιωτικών εταιριών 
παροχών ηλεκτρικού Ηοΐΐαδ Ρολνοτ και Επ6Γ§α σε βάρος 
της ΔΕΗ. Στο πόρισμα της Εισαγγελίας Πρωτοδικών Αθή¬ 
νας διαπιστώνεται ότι μεγάλο ποσό από το τίμημα που ει- 
σέπρατταν από τους καταναλωτές οι δύο εταιρίες αντί να 
το αποδώσουν ως όφειλαν στον Διαχειριστή Ελληνικού 
Συστήματος Ηλεκτρικής Ενέργειας (ΔΕΣΜΗΕ), το μετέ¬ 
φεραν σε ιδιωτικούς λογαριασμούς στο εξωτερικό φεσώ- 
νοντας την ΔΕΗ. Ανάμεσα σε αυτά τα χρήματα περιλαμ¬ 
βάνονται και ποσά που κατέβαλλαν οι καταναλωτές για 
την «ειδική εισφορά αλληλεγγύης», το γνωστό χαράτσι 
που έχει ενσωματωθεί στον λογαριασμό του ηλεκτρικού 
ρεύματος. 

Η εισαγγελέας Πρωτοδικών έχει καλέσει 18 άτομα, που 
σχετίζονται με τις δύο εταιρίες για να παράσχουν εξηγή¬ 
σεις ως ύποπτοι για τα αδικήματα της απιστίας, της υπεξαί¬ 
ρεσης σε βάρος του δημοσίου και της νομιμοποίησης εσό¬ 
δων από εγκληματική δραστηριότητα. 

Θύματα της υποκρισίας οι άστεγοι 

Δύο νεκρούς στους δρόμους της Αθήνας άφησε προς 
το παρόν πίσω της η παγωνιά. Ο χουντικός δήμαρχος Κα- 
μίνης πρωταγωνιστεί ξανά σε μια καλοστημένη οπερέτα 
υποκρισίας και πρωτοφανούς κοινωνικού μίσους. Από την 
μία υιοθετεί όλα τα βάρβαρα αντεργατικά μέτρα που εξα¬ 
πλώνουν την φτώχεια και κρατάει κλειστό νεόδμητο ξε¬ 
νώνα αστέγων στην οδό Πατησίων. Από την άλλη μαζί 
με τα όρνια των ΜΚΟ πουλάει στα μίντια φτηνή ελεημο¬ 
σύνη “φιλοξενώντας” ελάχιστους άστεγους σε κτίρια του 
Δήμου, μόνο για τις λίγες ημέρες της παγωνιάς. Οι 2.500 
μερίδες φαγητού που μοιράζει την ημέρα σε άπορους και 
άστεγους, δεν φτάνουν για να καλύψουν ούτε το 1/10 των 
αναγκών των αστέγων. Εξίσου υποκριτική είναι πρόσφατη 
εγκύκλιος του υπ. Υγείας, η οποία καλεί τους (ήδη υπερ¬ 
χρεωμένους) δήμους να ορίσουν θερμαινόμενους χώρους, 
οι οποίοι θα είναι προσβάσιμοι και θα φιλοξενούν προσω¬ 
ρινά αστέγους μόνο όταν «η θερμοκρασία είναι κάτω των 
4 βαθμών Κελσίου»! 

Ακόμη, σε πρόσφατη προσπάθεια αστέγων και αλλη¬ 
λέγγυων να καταλάβουν το καφενείο του Πνευματικού 
Κέντρου Αθήνας για να προστατευτούν από το κρύο, ο 
Δήμαρχος απάντησε με μηνύσεις, επιχειρήσεις των ΜΑΤ, 
ξύλο και 15 συλλήψεις, ο ένας εκ των οποίων οδηγήθη¬ 
κε στο εισαγγελέα. Στην ίδια κατεύθυνση ποινικοποίησης 
της αλληλεγγύης και βίαιης καταστολής κάθε προσπάθει¬ 
ας αυτοπροστασίας των αστέγων, σε πρόσφατη εγκύκλιο ο 
γενικός γραμματέας Δημόσιας Υγείας, Αντώνης Δημόπου- 
λος, απαγορεύει τη διανομή συσσιτίου από «μη αρμόδιους 
φορείς» για να «προστατευτεί η δημόσια υγεία». 

Έκοψαν το ρεύμα στους -8 βαθμούς 

Στην διακοπή της ηλεκτροδότησης σε 50 οικογένειες 
ηλικιωμένων αγροτών με την θερμοκρασία να πέφτει κάτω 
από του -8 βαθμούς Κελσίου, προχώρησε συνεργείο εργο¬ 
λάβων της ΔΕΗ στο Νεοχώρι Σερρών. Χωρίς καμία προει¬ 
δοποίηση έκοψαν το ρεύμα σε ηλικιωμένους που δεν μπο¬ 
ρούν να μετακινηθούν και φτωχούς Ρομά, γιατί δεν είχαν 
πληρώσει τους λογαριασμούς μαζί με το χαράτσι! Πρό¬ 
κειται για ένα φτωχό χωριό, όπου οι περισσότεροι κάτοι¬ 
κοι ζουν με επιδόματα της Πρόνοιας. Ύστερα από δυναμι¬ 
κές παρεμβάσεις των κατοίκων οι υπεύθυνοι της ΔΕΗ στις 
Σέρρες δήλωσαν ότι το ηλεκτρικό ρεύμα διακόπηκε «από 
λάθος» και προχώρησαν στις επανασυνδέσεις. 

Ανασφάλιστος ένας στους τρεις εργαζόμενους 

Μια στις δύο επιχειρήσεις στην Ελλάδα απασχολεί ανα¬ 
σφάλιστο προσωπικό, σύμφωνα με στοιχεία της Ειδικής 
Υπηρεσίας Ελέγχων Ασφάλισης ΙΚΑ-ΕΤΕΑΜ. Σε ελέγχους 
που πραγματοποιήθηκαν από 1/1/2011 έως 31/12/2011 σε 
21.063 επιχειρήσεις όλων των κατηγοριών διαπιστώθηκε η 
απασχόληση 20.567 ανασφάλιστων σε σύνολο 68.345 απα- 
σχολουμένων ή ποσοστό της τάξης του 30%! 

Σ ε πολυσέλιδο κείμενο που πα¬ 
ρέδωσε στον πρωθυπουργό, η 
Τρόικα υποδεικνύει συνολικά 
μέτρα ύψους 25 δις ευρώ (8% 
του ΑΕΠ) για το διάστημα 
2011-2012 και ένα επιπλέον πακέτο μέτρων 
αντίστοιχο του 6% του ΑΕΠ για το 2013- 
2014 , ως προϋπόθεση για την ενεργοποίη¬ 
ση της Νέας Δανειακής Σύμβασης. Τα μέτρα, 
που θα συμπεριληφθούν στο Νέο Μνημόνιο 
2012-2015 και βιάζονται να τα υπογράψουν 
στο πρώτο ΙΟήμερο του Μαρτίου, περιλαμ¬ 
βάνουν καταιγίδα φορολογικών και αντι- 
ασφαλιστικών μέτρων και δραστική μείωση 
του εργατικού κόστους σε δημόσιο και ιδι¬ 
ωτικό τομέα. 

Νέα φορομπηχτική μεταρρύθμιση 

Από την πρώτη κιόλας σύσκεψη στις 25 
Ιανουάριου, τα τρία κόμματα του κυβερνη¬ 
τικού συνασπισμού συμφώνησαν να ακο¬ 
λουθήσουν εντατικούς ρυθμούς στην θέσπι¬ 
ση νέου εθνικού φορολογικού συστήματος, 
όπως επιτάσσει η Τρόικα που θέτει τα μέσα 
Απριλίου ως τον ορίζοντα εφαρμογής του. 
Το βασικό σχέδιο επικεντρώνει σε μέτρα που 
εναρμονίζονται με τις απαιτήσεις του Με¬ 
σοπρόθεσμου, των Μνημονίων και της νέας 
Δανειακής Σύμβασης, και στα οποία υπάρχει 
μέχρι στιγμής πλήρης σύγκλιση: 

1. Καθολικό Πόθεν έσχες: Με τις φορο¬ 
λογικές δηλώσεις του 2013 πρέπει να δη¬ 
λωθούν κάθε μορφής περιουσιακά στοιχεία 
(κινητά και ακίνητα) σε Ελλάδα και εξωτε¬ 
ρικό. Σε επόμενο στάδιο θα εφαρμοστεί η 
υποχρεωτική ηλεκτρονική υποβολή αναλυ¬ 
τικών δηλώσεων «πόθεν έσχες» και ο έλεγ¬ 
χος της προέλευσης όλων των κεφαλαίων 
που δαπανώνται, διακινούνται ή αποταμι¬ 
εύονται. Δηλαδή για κάθε ευρώ που ξοδεύ¬ 
ουμε θα πρέπει να έχουμε απόδειξη και να 
δίνουμε αναλυτική αναφορά στην εφορία: 
τρόφιμα, ενέργεια, ενοίκιο, δίδακτρα, λογα¬ 
ριασμοί, οικιακές υπηρεσίες, νομικές και ια¬ 
τρικές υπηρεσίες, ταξίδια, καταθέσεις, μετο¬ 
χές. Μόνο ένα μικρό ποσοστό (10% - 20%) 
του εισοδήματος θα εξαιρεθεί από τη συλλο¬ 
γή αποδείξεων. 

2. Κατάργηση των περισσότερων φοροελα¬ 
φρύνσεων και φοροαπαλλαγών για τις δα¬ 
πάνες των νοικοκυριών (νοίκια, δίδακτρα, 
στεγαστικά δάνεια, παιδιά), εξομοίωση των 
ειδικών φόρων κατανάλωσης, δηλαδή απο¬ 
γείωση των τιμών στο πετρέλαιο θέρμαν¬ 
σης, καθώς και μειώσεις στα αφορολόγητα 
για γονικές παροχές, κληρονομιές κα. Την 
ίδια στιγμή προωθούν την μείωση του φο¬ 
ρολογικού συντελεστή για τα επιχειρημα¬ 
τικά κέρδη κατά 5 επιπλέον μονάδες, από το 
20% στο 15%! 

3. Εξετάζεται να καθιερωθεί ένας ενιαί¬ 
ος φόρος για όλα τα ακίνητα, που θα πε¬ 
ριλαμβάνει τον φόρο ακίνητης περιουσίας 
(ΦΑΠ) και την «ειδική εισφορά αλληλεγγύ¬ 
ης», που εισπράττεται σήμερα μέσω των λο¬ 
γαριασμών της ΔΕΗ και θα παραταθεί επ’ 
αόριστον. Με αυτό τον τρόπο το χαράτσι, 
που τώρα επιβάλλεται σε όλα τα εισοδήματα 
πάνω από 12.000 ευρώ, θα γενικευτεί σε όλα 
τα εισοδήματα πάνω από το ύψος του σημε¬ 
ρινού αφορολόγητου ορίου των 5.000 ευρώ. 

4. Αύξηση των αντικειμενικών αξιών των 
ακινήτων κατά 25% και αναδρομικά από την 
1η Ιανουάριου 2012, που θα επιφέρει μεγάλη 
αύξηση στα χαράτσια και στα δημοτικά τέλη. 
Ακόμη η πιθανολογούμενη μείωση κάποιων 
συντελεστών ΦΠΑ, θα αντισταθμιστεί από 
την εφαρμογή νέων αντικειμενικών κριτη¬ 
ρίων σε 900.000 επαγγελματίες και μικρομε- 
σαίες επιχειρήσεις. 


5. Καταργούν πλήρως το αφορολόγητο όριο 
για τις μικρομεσαίες επιχειρήσεις και αξιώ¬ 
νουν την εφαρμογή ενιαίου φορολογικού 
συντελεστή, πιθανόν στο 15%, σε όλα τα 
νομικά πρόσωπα, που θα πλήξει περισσότε¬ 
ρο τις μικρές και μεσαίες επιχειρήσεις. Ακό¬ 
μη αποχαρακτηρίζονται όλοι οι αγρότες «ει¬ 
δικού καθεστώτος», και υποχρεώνονται να 
κρατούν λογιστικά βιβλία, να αποδίδουν 
ΦΠΑ στην Εφορία, και να καταβάλουν το 
«τέλος επιτηδεύματος», δηλαδή το χαράτσι 
400 ευρώ κάθε χρόνο, ακόμη και για μηδενι¬ 
κά εισοδήματα! 

Πολλαπλές μειώσεις στους μισθούς 

Οι αποδοχές μισθωτών και συνταξιού¬ 
χων μειώθηκαν σημαντικά από τον περασμέ¬ 
νο Ιανουάριο εξαιτίας της αύξησης της μη¬ 
νιαίας παρακράτησης φόρου εισοδήματος, 
ως αποτέλεσμα της μείωσης του αφορολό¬ 
γητου από τα 12.000 ευρώ στα 5.000 ευρώ, 
και της επιβολής της ειδικής εισφοράς αλ¬ 
ληλεγγύης, που πλέον θα εισπράττεται κάθε 
μήνα. Μόνο από αυτά τα δύο μέτρα, ένας μι¬ 
σθωτός έγγα¬ 
μος με μισθό 
1.500 ευρώ κα¬ 
θαρά μηνιαίως 
είχε απώλεια ει¬ 
σοδήματος πε¬ 
ρίπου 60 ευρώ 
μηνιαίως. Ο 
ίδιος μισθωτός 
κατά την υπο¬ 
βολή της φορο¬ 
λογικής του δή¬ 
λωσης θα πρέ¬ 
πει να πληρώ¬ 
σει και έκτα¬ 
κτη εισφορά 
για τα εισοδή¬ 
ματα του 2011. 

Το 2012 θα φέ¬ 
ρει ισοπέδωση των μισθών στον δημόσιο 
και τον ιδιωτικό τομέα. «Δεν χρειάζονται τα 
προστατευτικά μέτρα που υπάρχουν σήμερα, 
θα πρέπει να συγκρινόμαστε και με τις χώρες 
της Ανατολικής Ευρώπης και όχι μόνο με την 
Ισπανία και την Πορτογαλία» τονίζει η Τρό¬ 
ικα, που μαζί με την κυβέρνηση ετοιμάζουν: 

- μείωση (δηλ. κατάργηση) του κατώτατου 
μισθού των 751 ευρώ, 

- μείωση έως και 20% συγκεκριμένων μι- 
σθολογικών κατηγοριών, 

- κατάργηση των δώρων Χριστουγέννων 
και Πάσχα και του επιδόματος αδείας (13 ος 
και 14 ος μισθός) ή έστω μείωσή τους με την 
αλλαγή στον τρόπο υπολογισμού τους, 

- «πάγωμα» των αυξήσεων στους μισθούς 
για μια τριετία, 

- κατάργηση μισθολογικών κλιμακίων, 

χρονοεπιδομάτων και άλλων παροχών. 
Ειδικά για τους δημοσίους υπαλλήλους προ- 
βλέπεται καθολική εφαρμογή του νέου μι¬ 
σθολογίου για όλους, που θα επιφέρει μέσα 
στη χρονιά μείωση έως και 20% στους ήδη 
από το 2011 μειωμένους μισθούς τους, ενώ 
την ίδια ώρα θα μειωθούν κι άλλο οι βασικοί 
κατά μέσο όρο 17%, θα καταργηθούν επιδό¬ 
ματα και ωριμάνσεις και θα παρακρατείται κι 
άλλο 3% για εισφορά ανεργίας. 

Η συμφωνία των εργοδοτών και της ξε¬ 
πουλημένης συνδικαλιστικής γραφειοκρα¬ 
τίας για να μην αγγιχτούν ο κατώτατος μι¬ 
σθός, ο 13 ος και ο 14 ος μισθός είναι απλώς 
για πέταμα. Ήδη όλα αυτά καταστρατηγού¬ 
νται καθημερινά στην πράξη και είναι βέβαιο 
ότι ούτε οι βουλευτές, ούτε το ΔΝΤ δεν θα 
συγκινηθούν από τις κλαψιάρικες εκκλή¬ 
σεις του προέδρου της ΓΣΕΕ Γ. Παναγόπου- 


λου «να μη δεχθούν να ψηφίσουν κάτι στο 
οποίο δεν έχουν συμφωνήσει οι κοινωνικοί 
εταίροι». Γι αυτό είναι αξιοθρήνητοι οι γρα¬ 
φειοκράτες της ΓΣΕΕ που προσέτρεξαν στο 
τραπέζι του «διαλόγου» με τους εργοδότες, 
σε μια εποχή που το κεφάλαιο έχει κηρύξει 
ανοιχτά τον πόλεμο στους εργαζόμενους και 
υπό την απειλή της κυβέρνησης ότι αν δεν 
συμφωνήσουν θα επιβάλλει με νομοθετική 
ρύθμιση τα μέτρα. Η συμφωνία των «εταί¬ 
ρων» πίσω από τις πλάτες των εργαζομένων 
για διετές πάγωμα των μισθών (2013-2014) 
και μείωση του λεγάμενου μη μισθολογι- 
κού κόστους 1 έχει σκοπό να δώσει μια επί¬ 
φαση «δημοκρατίας» στα βάρβαρα αντεργα- 
τικά μέτρα, να διασώσει τον ρόλο της συν¬ 
δικαλιστικής γραφειοκρατίας ως συνομι¬ 
λητή-εκπρόσωπο των εργαζομένων και να 
ανοίξει ακόμα περισσότερο την όρεξη των 
εργοδοτών. 

Απολύσεις, διάλυση εργασιακών 
σχέσεων 

Κυβέρνηση, ΕΕ και ΔΝΤ θέλουν να ανα¬ 
τρέψουν το σύ¬ 
νολο της εργα¬ 
τικής νομοθε¬ 
σίας, όπως είχε 
διαμορφωθεί 
με τους αγώνες 
του εργατικού 
κινήματος από 
την Μεταπολί¬ 
τευση έως σή¬ 
μερα. Αξιώνουν 
εδώ και τώρα 
αποφάσεις δε¬ 
σμευτικού χα¬ 
ρακτήρα για: 

- 150.000 απο¬ 
λύσεις δημοσί¬ 
ων υπαλλήλων 
από το 2010 
μέχρι το 2015, που αντιστοιχεί στο 22% της 
απασχόλησης στον δημόσιο τομέα, 

- πλήρη απελευθέρωση των κλειστών επαγ¬ 
γελμάτων μέχρι το τέλος Μαρτίου (άμε¬ 
σα για τις οδικές μεταφορές) με τριμηνιαίο 
έλεγχο της προόδου της διαδικασίας, 

- κατάργηση των Συλλογικών Συμβάσεων, 
μέσω της κατάργηση της μετενέργειας (δηλ. 
της παράτασης ισχύος για ένα όμηνο μετά 
την λήξη τους) και της ταυτόχρονης αλλαγή 
του πλαισίου προσφυγής στον Οργανισμός 
Μεσολάβησης και Διαιτησίας, που θα καθι¬ 
στά αδύνατη την ανανέωσή τους 

- νέο πετσόκομμα της λίστας βαρέων και αν¬ 
θυγιεινών επαγγελμάτων, 

- μεγαλύτερη ευελιξία στις εργασιακές σχέ¬ 
σεις και διευθέτηση του χρόνου εργασίας, 

- ανατροπή των κανονισμών εργασίας σε 
ΔΕΚΟ και τράπεζες στα πρότυπα των αν¬ 
θρωποφαγ ικών κανονισμών του ιδιωτικού 
τομέα. 

«Σφαγή» στις συντάξεις 

Δεν έχει τέλος το δράμα για όσους υπολόγι¬ 
ζαν σε μια σύνταξη. Μέσα στο 2012 το κρά¬ 
τος θα μειώσει κατά 3 δις τις επιχορηγή¬ 
σεις στα Ταμεία (11% για ΝΑΤ και ΟΑΕΕ, 
23% του ΟΓΑ, 41% του ΙΚΑ), τα αποθεμα- 
τικά των Ταμείων θα «κουρευτούν» σχεδόν 
50% λόγω του ΡδΙ, ενώ προβλέπεται και μεί¬ 
ωση των ασφαλιστικών εισφορών των εργο¬ 
δοτών, εξελίξεις που θα οδηγήσουν στην κα¬ 
τάρρευση τα ήδη χρεοκοπημένα ασφαλιστι¬ 
κά ταμεία. Μετά τις μειώσεις του 2011, από 
το 2012 προβλέπεται «σφαγή» των αποδο¬ 
χών των συνταξιούχων με: 

- μείωση κατά 20% στις κύριες συντάξεις 


άνω των 1.200 ευρώ μηνιαίως και κατά 40% 
για τους δικαιούχους κάτω των 55 ετών που 
λαμβάνουν άνω των 1.000 ευρώ μηνιαίως, 

- περικοπές κατά 15% ή 30% -ανάλογα με 
το ταμείο- στις επικουρικές που ξεπερνούν 
τα 150 ευρώ μηνιαίως, 

- μείωση 10% στο εφάπαξ το 2011 και 2012, 
επιπλέον όσων περικοπών περιλαμβάνο¬ 
νταν στο Μεσοπρόθεσμο, 

- μείωση της χρηματοδότησης για το ΕΚΑΣ 
κατά 175 εκατ. με αποτέλεσμα οι δικαιούχοι 
να μειωθούν κατά 15.000-20.00, δηλ. ο ένας 
στους πέντε θα χάσει το επίδομα, 

- μερική ή ακόμα και πλήρη απώλεια της σύ¬ 
νταξης για χιλιάδες που αναγκάζονται να 
εργάζονται για να συμπληρώσουν ένα αξιο¬ 
πρεπές εισόδημα, 

- συντριπτικές μειώσεις στις συντάξεις των 
ειδικών ταμείων των ΔΕΚΟ. 

- «γενικό ξεκαθάρισμα» για άτομα που δη¬ 
λώνουν αναπηρία 

- ενοποίηση των ταμείων μισθωτών. 

«Μαχαίρι» στις κοινωνικές δαπάνες 

Ο προϋπολογισμός του 2011 έκλεισε με 
έλλειμμα 21,7 δις ευρώ, δηλαδή στα επίπε¬ 
δα του 10% ΑΕΠ! Το κλείσιμο μέρους αυτής 
της τρύπας (2,2 δις ευρώ, δηλ. 1% του ΑΕΠ) 
προβλέπεται να καλυφθεί με ακόμη σκληρό¬ 
τερη μείωση των δαπανών 

- κατάργηση δεκάδων οργανισμών του Δη¬ 
μοσίου με διαδικασίες-εξπρές και επακόλου¬ 
θες απολύσεις 10.000 εργαζομένων, 

- νέες περικοπές των φαρμακευτικών δαπα¬ 
νών και των δαπανών για τα νοσοκομεία, 
που ήδη λειτουργούν οριακά μετά τις μεγά¬ 
λες μειώσεις του 2011, 

- «μαχαίρι» στα κοινωνικά και προνοιακά 
επιδόματα, με αυστηρότερα κριτήρια και 
μείωση των δικαιούχων. 

Μέχρι το 2021 και βλέπουμε... 

Σε πρόσφατη έκθεσή του το Διεθνές 
Νομισματικό Ταμείο αναγνωρίζει την 
αποτυχία των μέτρων στην επίτευξη των 
στόχων τους, την οποία αποδίδει υποκρι¬ 
τικά στις καθυστερήσεις θεσμοθέτησης 
και στους αργούς ρυθμούς εφαρμογής 
των μεταρρυθμίσεων που ψηφίζονται. Για 
να καταλήξει ότι είναι αναγκαία τα νέα 
μέτρα που περιγράφτηκαν παραπάνω, κι 
άλλα ακόμη πιο σκληρά στο μέλλον, πά¬ 
ντα στην ίδια νεοφιλελεύθερη κατεύθυν¬ 
ση. Και πάλι, παραδέχονται, η ανάκαμ¬ 
ψη είναι αβέβαιη και τοποθετείται σε ένα 
θολό μέλλον, τουλάχιστον μετά το 2021! 
Κανείς, ούτε η κυβέρνηση, ούτε η ΕΕ, ούτε 
το ΔΝΤ δεν θέλουν, ούτε τολμούν να πα¬ 
ραδεχτούν το αυτονόητο: ότι υπεύθυνος 
είναι ο ίδιος ο καπιταλισμός, η παγκόσμια 
καπιταλιστική οικονομική και πολιτική 
κρίση που βυθίζει όλο τον πλανήτη στην 
χρεοκοπία και την κοινωνική βαρβαρότη¬ 
τα, ενώ αυτές οι νεοφιλελεύθερες συντα¬ 
γές που εφαρμόζονται παντού όχι μόνο 
δεν αναστρέφουν, αλλά αντίθετα επιτα¬ 
χύνουν αυτή την πορεία. 

Υποσημείωση 

1 «Μη μισθολογικό » κόστος δεν υπάρχει. Πρό¬ 
κειται για τις εισφορές των εργοδοτών ; οι οποί¬ 
ες είναι κομμάτι του μισθού των εργαζομένων, 
που παρακρατείται απευθείας από τους εργο¬ 
δότες για να καταβάλλεται στα ασφαλιστικά 
ταμεία τους. 

■ Σοφία Θεοδωροπούλον 

































6 Εργατική Πάλη 


ΠΟΛΙΤΙΚΗ 


Φεβρουάριος 2012 


Νταβόο 

Παγκόσμιο Οικονομικό Φόρουμ 



Γ ια 42η χρονιά, στο ελβετικό 
θέρετρο του Νταβός, μαζεύ¬ 
τηκε η «αφρόκρεμα» του πα¬ 
γκόσμιου καπιταλισμού για 
να συζητήσει και να προτεί¬ 
νει λύσεις στα αδιέξοδα του καπιταλιστι¬ 
κού συστήματος, που τραντάζεται πα- 
γκοσμίως από την χειρότερη ίσως κρίση 
της ιστορίας του. 

40 αρχηγοί κρατών και κυβερνήσε¬ 
ων, 19 διοικητές κεντρικών τραπεζών, 
2.600 στελέχη εταιρειών (ΙΙηϋενεΓ, δΗεΙΙ, 
Ε&οεΒοοΕ κ.α.), τραπεζών 0Ρ ΜθΓ§αη, 
Βαιτίαγδ, Οίγ^Γοιιρ, υΒδ κ.α.), μεγα- 
λοεπενδυτές και οικονομολόγοι συμμε¬ 
τείχαν στο Παγκόσμιο Οικονομικό Φό¬ 
ρουμ. Φέτος υπήρξε ρεκόρ συμμετο¬ 
χής, προφανώς λόγω των κρίσιμων δια¬ 
στάσεων που λαμβάνει η παγκόσμια κρί¬ 
ση - των άμεσων κινδύνων καταρρεύσε¬ 
ων και χρεοκοπιών κρατών και τραπε¬ 
ζών - της επικέντρωσης στην «κρίση χρέ¬ 
ους», ειδικά στην Ευρωζώνη - της αγω¬ 
νίας για τη διασφάλιση των κερδών πο¬ 
λυεθνικών, τραπεζών, μεγαλοεπενδυτών 
- του φόβου που τους προκαλούν η Αρα¬ 
βική Άνοιξη και τα κινήματα των Αγανα- 
κτισμένων. 

Το άνοιγμα του Φόρουμ έγινε από 
την Μέρκελ. Έχοντας επιβάλει πλήρως 
τη γερμανική τακτική/στρατηγική εντός 
της ΕΕ, έχει παραμερίσει τη Γαλλία και 
την Μ. Βρετανία και όλοι πλέον την πα¬ 
ρακολουθούν ως τον πρόεδρο/αρχηγό 
της Ευρωζώνης. Πολλοί περίμεναν κά¬ 
ποια στροφή σε πιο γενναία χρηματοδό¬ 
τηση των Μηχανισμών Στήριξης, ζεστό 
χρήμα για τις τράπεζες και τους μεγαλο- 
επενδυτές κρατικών ομολόγων - καμία 
όμως τέτοια δεν υπήρξε. Το «πόκερ» με¬ 
ταξύ ιδιωτών πιστωτών-τραπεζών-ΕΚΤ- 
ΔΝΤ-Γερμανίας, για το ποιοι και πόσο θα 
πληρώσουν την «κρίση χρέους» (βλ. κού¬ 
ρεμα, χρηματοδότηση Μηχανισμών Στή¬ 
ριξης) συνεχίζεται με φόντο την καλπά- 
ζουσα κρίση. 


Λιτότητα και Επιτροπεία 

Η Μέρκελ, αφού παραδέχτηκε πως 
τα Μνημόνια και η συνταγή της Τρόι¬ 
κας απέτυχαν στην Ελλάδα, συνέχισε 
στον ίδιο δρόμο... Οι προτάσεις της εί¬ 
ναι οι εξής: α) Περιορισμός του κόστους 
της εργατικής δύναμης, ειδικά στις χώ¬ 
ρες της περιφέρειας, ώστε «ν’ αυξηθεί η 
ανταγωνιστικότητα» των οικονομιών αυ¬ 
τών! β) Μεγαλύτερη λιτότητα και περι¬ 
κοπή κοινωνικών δαπανών για περιο¬ 
ρισμό των κρατικών χρεών, γ) Αυστηρή 
εποπτεία των εθνικών προϋπολογισμών 
(δηλ. ορισμός επιτρόπου) σε κάθε χώρα 
από κλιμάκιο της Κομισιόν! Κατέληξε 
τονίζοντας πως οι πολιτικές αδυναμίες 
στην ένωση της Ευρώπης και στην εφαρ¬ 
μογή κοινής πολιτικής παντού θα λυθούν 
αν «συνηθίσουμε στην ιδέα πως η Κομι¬ 
σιόν θα λειτουργεί όλο και περισσότερο 
ως κυβέρνηση και θα έχουμε μια ισχυρό¬ 
τερη Ευρωπαϊκή Βουλή, ενώ οι εθνικές 
κυβερνήσεις θα λειτουργούν περίπου ως 
παράλληλο κοινοβουλευτικό Σώμα...»!! 

Αυτή την πολιτική προτείνουν εκ 
νέου στο πειραματόζωό τους, τον ελλη¬ 
νικό καπιταλισμό. Νέα Δανειακή Σύμβα¬ 
ση, με μέτρα που οδηγούν στην αφρικα- 
νοποίηση του πληθυσμού και με διορι¬ 
σμό επιτρόπων, που αυτοί θα εγκρίνουν 
πρώτα ό,τι συζητιέται και ψηφίζεται στη 
Βουλή - με βάση τις οδηγίες της πραγμα¬ 
τικής κεντρικής κυβέρνησης, δηλαδή της 
Κομισιόν, δηλαδή των γερμανών καπιτα¬ 
λιστών κυρίως. 

Μ’ αυτή την έννοια, η Μέρκελ απέρ- 
ριψε κάθε ιδέα/πρόταση για ενίσχυ¬ 
ση του Ευρωπαϊκού Μηχανισμού Στή¬ 
ριξης με περισσότερα κεφάλαια, απευ¬ 
θείας οικονομική ενίσχυση κρατών από 
άλλες χώρες-μέλη, έκδοση Ευρωομολό¬ 
γου, συμμετοχή του δημόσιου τομέα -δη¬ 
λαδή της Ευρωπαϊκής Κεντρικής Τράπε¬ 
ζας- στο «κούρεμα» ομολόγων (ΡδΙ), χα¬ 
λάρωση της λιτότητας προς όφελος της 
ανάπτυξης. 


Όλα αυτά ήταν προτάσεις μεγαλο¬ 
επενδυτών και οικονομολόγων που δι¬ 
αβλέπουν την όξυνση της οικονομι¬ 
κής κρίσης και κατά συνέπεια και της 
ταξικής πάλης. Ο γνωστός Τζορτζ Σύ¬ 
ρος προειδοποίησε πως η κρίση της ΕΕ 
και πιθανή διάλυσή της θα συμπαρασύ- 
ρει τις ΗΠΑ και όλη την παγκόσμια οι¬ 
κονομία στο χάος, ενώ θα επιφέρει βίαι¬ 
ες κοινωνικές αναταραχές. Ο διευθύνων 
σύμβουλος της δΕεΙΙ προειδοποίησε πως 
«δεν υπάρχει πια χρόνος...είναι μόλις 
δύο λεπτά πριν τα μεσάνυχτα!», ο επικε¬ 
φαλής του ομίλου Οαήγΐε τόνισε ότι «σε 
τρεις-τέσσερις μεγάλες δυτικές οικονομί¬ 
ες, μέσα στην τετραετία που ακολουθεί, 
πρέπει το οικονομικό μοντέλο να βελτιω¬ 
θεί. . .Αν δεν συμβεί αυτό, θα χαθεί η μάχη 
απέναντι στον κινέζικο κρατικό καπιτα¬ 
λισμό ή στον καπιταλισμό των αναπτυσ¬ 
σόμενων οικονομιών». 

Αυτοί που έδειχναν σχετικά ήρεμοι 
ήταν οι εκπρόσωποι των μεγάλων τραπε¬ 
ζών, καθώς τους δόθηκαν 489 δις ευρώ σε 
ρευστό από την ΕΚΤ πριν ένα μήνα περί¬ 
που -με επιτόκιο μόλις 1%- και αύξησαν 
τη ρευστότητά τους, ενώ στην πραγματι¬ 
κότητα ήταν και είναι πτωχευμένες. 

Ανέφικτη η διαχείριση της κρίσης 

Σ’ αυτό το Παγκόσμιο Οικονομικό 
Φόρουμ, το βασικό θέμα ήταν πως θα 
επιδιορθωθεί η λειτουργία του παγκόσμι¬ 
ου καπιταλισμού και πιο ειδικά αυτή την 
χρονική στιγμή στην Ευρωζώνη. Σ’ αυτό 


δεν δόθηκε καμία απάντηση πέρα από 
την πολιτική της Μέρκελ και των υπο- 
στηρικτών της, που λέει οι εργάτες της 
Ευρώπης να εξισωθούν με τους Κινέζους, 
να δεχτούν καθεστώς ατομικής και εθνι¬ 
κής δουλείας, με το διορισμό κυβερνή¬ 
σεων από την ΕΕ (βλ. Παπαδήμος - Μό- 
ντι) και να προστατεύονται/ενισχύονται 
με κάθε τρόπο οι τράπεζες και οι μεγά¬ 
λες επιχειρήσεις (βλ. αποκρατικοποιή- 
σεις/ξεπούλημα της δημόσιας περιουσί¬ 
ας σε ιδιώτες). Αυτή η πολιτική, που οδή¬ 
γησε ήδη πάνω από το 30% του ελληνι¬ 
κού πληθυσμού σε μεγάλη φτώχεια, θα 
εξοντώσει μαζικά τα λαϊκά στρώμματα σε 
όλη την Ευρώπη. Όχι μόνο στην Ελλάδα. 
Στην Πορτογαλία, που ζήτησε ήδη δεύ¬ 
τερο δάνειο, στην Ουγγαρία, που συζητά 
την ένταξή της σε πρόγραμμα του ΔΝΤ, 
στην Ισπανία που έχει 5,5 εκ. ανέργους, 
την Ιταλία κλπ. Ακόμα και στη Γερμανία 
οι δείκτες της φτώχειας χτυπάνε κόκκινο! 

Και επειδή συνειδητοποιούν τις κοι¬ 
νωνικές συνέπειες της πολιτικής τους, 
οργανώνουν κατασταλτικούς μηχανι¬ 
σμούς και τον πλήρη έλεγχο/παρακολού- 
θηση του Ίντερνετ, θορυβημένοι από τον 
ενεργό ρόλο του στην Αραβική Άνοιξη 
και τα κινήματα των Αγανακτισμένων σε 
όλο τον κόσμο. Οργανώνουν μια δικτα¬ 
τορία σε πανευρωπαϊκό επίπεδο. Αυτή εί¬ 
ναι η μόνη απάντηση που δίνει το Ντα¬ 
βός στους ανά τον κόσμο υπέρμαχους 
της ιδέας πως μπορεί να υπάρξει ΕΕ των 
λαών μέσα στον καπιταλισμό. 

Α.Φ 


Ένας Χρόνος υπό ιην Απεργία Πείνας ίων 300 Μεταναστών 


Σ τις 25 Γενάρη 2011 ξεκίνησε η ηρωική απερ¬ 
γία πείνας των 300 μεταναστών σε Αθήνα και 
Θεσσαλονίκη. Στις 9 Μάρτη, μετά από 44 μέ¬ 
ρες, ο αγώνας των συναδέλφων μας μετανα¬ 
στών εργατών κατέληξε σε μια νίκη, με τις δε¬ 
σμεύσεις της κυβέρνησης για παροχή ανανεώσιμου «καθε¬ 
στώτος ανοχής» όμηνης διάρκειας, τη δυνατότητα ταξι¬ 
διού στις χώρες προέλευσης και την έκδοση άδειας εργασί¬ 
ας για τους 300 απεργούς πείνας. Επίσης, κερδήθηκε η μείω¬ 
ση των απαιτούμενων ενσήμων για την ανανέωση της ετή¬ 
σιας άδειας παραμονής των μεταναστών από 200 σε 120 και 
των ενσήμων για έκδοση βιβλιαρίου ασθένειας από 100 σε 
60 για όλους τους εργαζόμενους. Τέλος, ο απαιτούμενος 
χρόνος παραμονής για τη νομιμοποίηση χωρίς προϋποθέ¬ 
σεις μειώθηκε από τη 12ετία σε ΙΟετία, παρότι η συμφωνία 
με την κυβέρνηση αφορούσε 8ετία. Ένα χρόνο μετά, η κυ¬ 
βέρνηση δεν έχει εκπληρώσει τη δέσμευση για την έκδοση 
Αδειας Εργασίας. Όσον αφορά τη δυνατότητα ταξιδιού, οι 
πρώην απεργοί πείνας συναντούν απροθυμία εξυπηρέτησης 
από τις ελληνικές πρεσβείες των χωρών τους. Αλλά και κατά 
την πρώτη ανανέωση των χαρτιών τους το Σεπτέμβριο του 
2011, υπήρξε προσπάθεια από κύκλους της αστυνομίας για 
κατάργηση της δυνατότητας ανανέωσης, που δεν τελεσφό¬ 
ρησε μετά από παρεμβάσεις των πρώην απεργών και του κι¬ 
νήματος αλληλεγγύης. 


Η κυβέρνηση, με την αμέριστη υποστήριξη ΝΔ και 
ΛΑΟΣ, εξαπέλυσε μια εκστρατεία κατασυκοφάντησης του 
αγώνα και κινητοποίησε ολόκληρο τον κατασταλτικό μηχα¬ 
νισμό για να τους διώξει από τη Νομική αίροντας το άσυλο. 
Διαρκώς απειλούσε με βαρύτατες ποινές όσους στέκονταν 
αλληλέγγυοι. Στο τέλος, οδήγησε στα άκρα την απεργία πεί¬ 
νας παίζοντας με τη ζωή και την υγεία των απεργών. 

Η απεργία πείνας είχε να αντιμετωπίσει και τις αντί¬ 
ξοες καιρικές συνθήκες καθώς και ένα χώρο που δεν προ- 
σφερόταν ιδιαίτερα για τη φιλοξενία των απεργών και για 
να αποτελέσει ένα κέντρο αγώνα. Είχε όμως να αντιμετω¬ 
πίσει και τη δυσπιστία, διφορούμενη στάση έως και εχθρό¬ 
τητα μεγάλου κομματιού της κοινοβουλευτικής και μη αρι- 
στεράς καθώς και κομματιών του α/α χώρου. Το ΚΚΕ δήλω¬ 
σε: «Αυτοί που οδήγησαν τους μετανάστες στο υπό ανακαί¬ 
νιση παλιό κτήριο της Νομικής, με αυτή την ενέργεια δεν 
υπηρετούν τα δίκαια αιτήματα των μεταναστών - προσφύ¬ 
γων, αλλά τους εκθέτουν περισσότερο στη συκοφάντηση 
και στις απειλές αντιδραστικών κομμάτων και μηχανισμών, 
στην κρατική καταστολή και στους εκβιασμούς των κυκλω¬ 
μάτων που τους εκμεταλλεύονται». Ανάλογη δήλωση για το 
άσυλο και την ευκαιρία για συκοφάντηση του αγώνα έκανε 
και ο Τσίπρας. Πιο συμμαζεμένες αλλά δυστυχώς σε ανάλο¬ 
γο σχεδόν μήκος κύματος ήταν και απόψεις προερχόμενες 
από την ΑΝΤΑΡΣΥΑ περί «πατροναρίσματος μεταναστών», 


«ρήξη που θα θέσει ζήτημα ασύλου» και «εγκατάλειψη των 
προτεραιοτήτων που είναι το μνημόνιο» κλπ. Έτσι, αυτές οι 
δυνάμεις (εκτός από τη νεολαία ΣΥΝ) δε συμμετείχαν στον 
αγώνα, στις συνελεύσεις αλληλεγγύης και στα πρακτικά κα¬ 
θήκοντα. 

Ο αγώνας των 300 μεταναστών ήταν ένας από τους πρώ¬ 
τους και σημαντικότερους αγώνες στην περίοδο του μνημο¬ 
νίου, που στρίμωξε την κυβέρνηση και μάλιστα με πρωταγω¬ 
νιστή ένα από τα πιο αδύναμα κομμάτια, τους μετανάστες 
χωρίς χαρτιά. Κατάφερε σύντομα να συσπειρώσει σε όλη 
την Ελλάδα αλλά και στο εξωτερικό αρκετούς αλληλέγγυ¬ 
ους, ενώ πολλοί συμμετείχαν και πρακτικά (περιφρουρήσεις, 
υλική βοήθεια, γιατροί κλπ). Δημιουργήθηκαν σε Αθήνα και 
Θεσσαλονίκη συνελεύσεις αλληλεγγύης, που πραγματοποί¬ 
ησαν διαδηλώσεις, καταλήψεις, καθημερινές παρεμβάσεις 
κ.α. Συνέβαλε σε κάποιο βαθμό στην άμβλυνση της διαίρε¬ 
σης που προσπαθεί να επιβάλει το σύστημα μεταξύ ντόπιων 
και μεταναστών. Ωστόσο, δεν έλειψαν και οι αδυναμίες, που 
κυρίως θα μπορούσαν να εντοπιστούν στο επίπεδο της διεύ¬ 
ρυνσης του μετώπου του αγώνα σε μετανάστες και ντόπιους 
εργαζόμενους, άνεργους, νεολαία. 

Ο αγώνας δεν τελείωσε, αλλά συνεχίζεται για να περι- 
φρουρηθούν όσα κατακτήθηκαν και για να υλοποιηθεί η δέ¬ 
σμευση για παροχή άδειας εργασίας. 

■ Χρήστος Ζάκας 

Σύνοδος τηο Ε.Ε. 

Το εργατικό κίνημα αντιμέτωπο με τη Συνθήκη για τη Σταθερότητα 



Σ τις 30 Γενάρη πραγματο¬ 
ποιήθηκε η Σύνοδος της 
Ευρωπαϊκής Ένωσης, εν 
μέσω των διαπραγμα¬ 
τεύσεων της ελληνικής 
κυβέρνησης με την τρόικα για την 
άγρια επίθεση εναντίον των εργα¬ 
ζομένων με αντάλλαγμα τα 130 δις 
ευρώ, αλλά και των διαπραγματεύσε¬ 
ων για το “κούρεμα” (Ρ5Ι) των ελλη¬ 
νικών ομολόγων. Την ίδια στιγμή, δη¬ 
λώσεις του γερμανού υπουργού Οι¬ 
κονομικών Σόιμπλε και άλλων γερ- 
μανών πολιτικών άφηναν να φανεί 
ξεκάθαρα ότι εξετάζεται στα σοβαρά 
το ενδεχόμενο της εγκατάλειψης της 
“βοήθειας” προς την Ελλάδα και της 
έξωσής της - ή της εθελοντικής απο¬ 
χώρησής της - από το ευρώ, ενώ εκ¬ 
φράζονταν φόβοι ότι η Πορτογαλία 
πρόκειται να γίνει η “νέα Ελλάδα”. 

Το βασικό θέμα της συνόδου ήταν 
η οριστικοποίηση της άνευ προηγου¬ 
μένου επίθεσης εναντίον των ευρω- 
παίων εργαζομένων και του ευρωπα¬ 
ϊκού εργατικού κινήματος, που ακού¬ 
ει στο όνομα “Συνθήκη για τη Σταθε¬ 
ρότητα, το Συντονισμό και τη Διακυ¬ 
βέρνηση στην Οικονομική και Νομι¬ 
σματική Ένωση”. Οι πρωτοφανείς συ¬ 
νέπειες της συνθήκης για τους ερ¬ 
γαζόμενους, τους νέους και τα φτω¬ 
χά λαϊκά στρώματα ακυρώνουν τις 
όποιες “ανησυχίες” που εξέφρασαν 
τα μέλη του Ευρωπαϊκού Συμβουλί¬ 
ου για την ανεργία στην ΕΕ (23 εκατ. 
άνεργοι), για την οποία εξάλλου επα- 
ναλήφθηκε μονότονα ότι θα πρέπει 
να αντιμετωπιστεί μέσω της σύνδε¬ 
σης των μισθών με την παραγωγικό¬ 
τητα και με τη μείωση του μη μισθο- 
λογικού κόστους της εργασίας (π.χ. 
μέσω της μείωσης της φορολογίας 
των επιχειρήσεων), αλλά και μέσω 
της θεσμοθέτησης ειδικών καθεστώ¬ 
των “μαθητείας” για τους νέους που 
τελειώνουν το σχολείο και τη διευκό¬ 
λυνση της κινητικότητας της εργασί¬ 
ας - με απλά λόγια, με ένα σύγχρονο 


σκλαβοπάζαρο των νέων ευρωπαίων 
εργαζομένων. 

Η Συνθήκη θα υπογραφεί από τις 
17 χώρες της ευρωζώνης στην επό¬ 
μενη σύνοδο του Μαρτίου. Ο Ρομπάι 
επισήμανε και πάλι ότι κάθε χώρα 
που την υπογράφει θα δεσμεύεται 
να εισάγει ένα “φρένο χρέους” ή ένα 
“χρυσό κανόνα” στην εθνική της νο¬ 
μοθεσία σε συνταγματικό ή αντίστοι¬ 
χο επίπεδο. Συνολικά προβλέπεται να 
το υπογράψουν 25 χώρες (εκτός της 
Μ. Βρετανίας και της Τσεχίας) και 
το σύμφωνο θα ισχύει από τη στιγ¬ 
μή που θα το επικυρώσουν 12 χώρες, 
το αργότερο από την 1η Γενάρη του 
2013. Μέσα στην επόμενη πενταετία 
από την επικύρωσή του προβλέπεται 
να μπει και στη νομοθεσία της ΕΕ. 

Πιο αναλυτικά, η Συνθήκη προ¬ 
βλέπει ότι: 

α) Ο προϋπολογισμός της γενι¬ 
κής διακυβέρνησης θα πρέπει να εί¬ 
ναι είτε πλεονασματικός είτε ισοσκε¬ 
λισμένος. 

β) Ο παραπάνω στόχος θα θεω¬ 
ρείται ότι γίνεται σεβαστός όταν μια 
χώρα έχει έλλειμμα στον προϋπολο¬ 
γισμό της το πολύ 0,5% του ΑΕΠ της. 

γ) Μπορούν να υπάρχουν προσω¬ 
ρινές αποκλίσεις από τον παραπάνω 
στόχο μόνο σε περίπτωση “ασυνήθι¬ 
στων γεγονότων” ή μεγάλης οικονο¬ 
μικής ύφεσης. 

δ) Όπου ο λόγος του χρέους της 
κυβέρνησης προς το ΑΕΠ είναι αρ¬ 
κετά κάτω από 60%, το έλλειμμα του 
προϋπολογισμού θα επιτρέπεται να 
φτάνει το 1% του ΑΕΠ. 

ε) Οι παραπάνω κανόνες θα πρέ¬ 
πει να εισαχθούν στη νομοθεσία κάθε 
χώρας που υπογράφει τη Συνθήκη το 
πολύ ένα έτος μετά από την υπογρα¬ 
φή της. Η νομοθεσία αυτή θα πρέπει 
να έχει δεσμευτικό και μόνιμο χαρα¬ 
κτήρα και κατά προτίμηση να ενσω¬ 
ματώνεται στο Σύνταγμα κάθε χώ¬ 
ρας. Σε εθνικό επίπεδο θα στήνεται 
ένας “διορθωτικός μηχανισμός” στη 
βάση “κοινών αρχών” που θα προτεί- 
νονται από την Ευρωπαϊκή Επιτροπή, 
ο οποίος θα καθορίζει συγκεκριμένα 
τη “φύση, το μέγεθος και το χρονι¬ 
κό πλαίσιο της διορθωτικής δράσης” 
που θα αναλαμβάνεται. 

στ) Όταν ο λόγος του χρέους 
της γενικής διακυβέρνησης προς το 
ΑΕΠ ξεπερνά το 60%, οι χώρες που 
υπογράφουν τη Συνθήκη θα πρέπει 
να τον μειώνουν κατά 1/20, δηλαδή 
κατά 5% ετησίως. 

ζ) Οι χώρες που αποκλίνουν από 
τους παραπάνω στόχους θα καταρτί¬ 
ζουν ένα πρόγραμμα που θα περιλαμ¬ 
βάνει μια αναλυτική περιγραφή των 
“δομικών μεταρρυθμίσεων” που θα 
πρέπει να εφαρμοστούν. Η εφαρμο¬ 
γή αυτού του προγράμματος θα πα- 
ρακολουθείται από την Κομισιόν και 
το Ευρωπαϊκό Συμβούλιο. 

η) Αν η Κομισιόν ή κάποια μεμο¬ 
νωμένη χώρα θεωρεί ότι μια άλλη 


χώρα παραβιάζει τους όρους της Συν¬ 
θήκης, θα μπορεί να φέρνει το ζήτημα 
στο Ευρωπαϊκό Δικαστήριο, το οποίο 
θα λαμβάνει οριστικές αποφάσεις και 
το οποίο έχει δικαίωμα να επιβάλλει 
ποινή που μπορεί να φτάνει το 0,1% 
του ΑΕΠ της χώρας που “τιμωρείται”. 

ι) Η κοινή παρακολούθηση των 
παραπάνω στόχων θα γίνεται άτυ¬ 
πα σε συναντήσεις μεταξύ των πρω¬ 
θυπουργών κάθε χώρας με τον πρό¬ 
εδρο της Κομισιόν και τον πρόεδρο 
της ΕΚΤ, σε κάθε Σύνοδο Κορυφής. 

Δεν μπορεί να υπάρχει αμφιβο¬ 
λία ότι η Συνθήκη αυτή αποτελεί κή¬ 
ρυξη πολέμου προς όλους τους ευ- 
ρωπαίους εργαζόμενους. Επί της ου¬ 
σίας δεν υπάρχει αυτή τη στιγμή κα¬ 
μία χώρα που να καλύπτει όλους τους 
όρους της Συνθήκης και κατά συνέ¬ 
πεια όλες οι χώρες που θα προσχω¬ 
ρήσουν θα λάβουν τα απαραίτητα μέ¬ 
τρα για τον περιορισμό των χρεών 
και των ελλειμμάτων τους. Στα τέλη 
του 2010, 14 από τις 27 χώρες-μέλη 
της ΕΕ είχαν λόγο χρέους προς ΑΕΠ 
μεγαλύτερο του 60% (συμπεριλαμ- 
βανομένης της Γερμανίας, της Ιταλί¬ 
ας, του Βελγίου, της Γαλλίας και της 
Μ. Βρετανίας). Το ίδιο ισχύει και με 
τα δημόσια ελλείμματα (για το 2010: 
Ισπανία 

-9,2%, Γαλλία -7%, Ιταλία -4,6%, 
Ολλανδία -5,4%, Αυστρία -4,6%, 
Πορτογαλία 

-9%, Βρετανία -10,4% κ.ο.κ.). 

Ωστόσο ούτε και οι ίδιοι οι 
εμπνευστές αυτής της Συνθήκης δεν 
μπορεί να περιμένουν ότι θα έχει τα 
επιδιωκόμενα αποτελέσματα, ειδικά 


στις σημερινές συνθήκες όξυνσης της 
κρίσης. Εξάλλου είναι ενδεικτικό ότι 
μετά από δύο ολόκληρα χρόνια μέ¬ 
τρων, Μνημονίων, μεσοπρόθεσμων 
κλπ. το χρέος της Ελλάδας αυξήθηκε 
τελικά από τα 300 δις ευρώ στα 370 
δις ευρώ. 

Συνεπώς, το μόνο που απομένει 
(γιατί οι στόχοι δεν πρόκειται να τη¬ 
ρηθούν) είναι μια διακηρυγμένη πλέ¬ 
ον δικτατορία των ευρωπαίων κα¬ 
πιταλιστών πάνω στους εργαζόμε¬ 
νους και τις φτωχές μάζες τις Ευρώ¬ 
πης, οι οποίοι θα θυσιαστούν στο κυ¬ 
νήγι των “δημοσιονομικών στόχων” 
και θα υποστούν τις βάρβαρες συ¬ 
νέπειες των “διορθωτικών μηχανι¬ 
σμών”. Αλλά όχι μόνο αυτό: πρόκει¬ 
ται ταυτόχρονα και για μια δικτατο¬ 
ρία της ΕΕ (και μέσω αυτής της Γερ¬ 
μανίας) πάνω στις χώρες και για κα¬ 
τάργηση σημαντικού κομματιού της 
εθνικής κυριαρχίας κάθε χώρας, στο 
οποίο φυσικά περιλαμβάνεται η ψή¬ 
φιση του προϋπολογισμού σε εθνικό 
επίπεδο. 

Η μετάφραση της Συνθήκης εί¬ 
ναι λοιπόν η κατάργηση κάθε εργα¬ 
σιακού, ασφαλιστικού και δημοκρατι¬ 
κού δικαιώματος για τους εργαζόμε¬ 
νους της Ευρώπης. Σε όλες τις χώρες 
θα πρέπει να αναπτυχθούν απεργια- 
κά κινήματα τα οποία θα εμποδίσουν 
στην πράξη την υπογραφή της Συν¬ 
θήκης και των μέτρων που τη συνο¬ 
δεύουν, με την προοπτική της Ενωμέ¬ 
νης Σοσιαλιστικής Ευρώπης των Ερ¬ 
γαζομένων και όχι των αγορών. 

Στ.Ι. 


Δημήτρης Κατσιμάρδος 
1951-2012 

Την Παρασκευή 20/1/2012 σε ηλικία 61 χρόνων έφυγε από κο¬ 
ντά μας, από ανακοπή καρδιάς, ο σ. Δημήτρης Κατσιμάρδος, ο γνω¬ 
στός σε όλους μας «Μήτσος». Ο Δ. Κατσιμάρδος, γεννήθηκε το 
1951 στην Αγία Παρασκευή, ένα μικρό χωριό της Αιτωλοακαρνα¬ 
νίας και από πολύ μικρός στρατεύτηκε στο εργατικό και κομμουνι¬ 
στικό κίνημα. Μέχρι την τελευταία πνοή της ζωής του έμεινε πιστός 
στις ιδέες και τις αρχές του και υπήρξε στέλεχος της Κομμουνιστι¬ 
κής Οργάνωσης Ανασύνταξη. 

Ήταν εργάτης κλωστοϋφαντουργίας για πολλά χρόνια, ασχολή¬ 
θηκε με το συνδικαλιστικό κίνημα αυτού του κλάδου και είχε ανα- 
δειχθεί στα όργανά του. Μετά την απόλυσή του λόγω της δράσης 
του εργάστηκε στο χώρο του αθλητισμού, όπου και πάλι ασχολή¬ 
θηκε με το συνδικαλισμό και αναδείχθηκε μέλος της διοίκησης 
του Πανελλήνιου Συλλόγου Υπαλλήλων Αθλητικών Σωματείων 
(Π.Σ.Υ.Α.Σ). Όπως γράφει στην ανακοίνωσή της η οργάνωσή του 
Κ.Ο. Ανασύνταξη, «Ο Δ. Κατσιμάρδος ήταν προλετάριος, πολύτι¬ 
μος σύντροφος και μάχιμος μέχρι την τελευταία στιγμή της ζωής 
του». Ο σ. Μήτσος έφυγε νωρίς από τη ζωή, αφήνοντας πολύτιμες 
παρακαταθήκες στις νεότερες γενιές των εργατών. Ο θάνατός του 
είναι μια απώλεια για το εργατικό κίνημα, ειδικά στη σημερινή δύ¬ 
σκολη συγκυρία. 

Η ΟΚΔΕ εκφράζει τα βαθιά συλλυπητήριά της στους δικούς του 
και στην Οργάνωσή του. 

Μοκ οδηγούν στον Μεσαίωνα... 

Νπ διώξουμε τη Συγκυβέρνηση ΠΑΣΟΜ 


$ 


Μόνο κωμικοτραγική 
θα μπορούσε να 
χαρακτηριστεί η 
πολιτική κατάσταση 
και η κατάσταση στο 
εσωτερικό των κομμάτων 
της συγκυβέρνησης, 
ιδιαίτερα βέβαια 
στο ΠΑΣΟΚ. 
Υπουργοί, «στελέχη», 
μεγαλοδημοσιογράφοι, 
αναλυτές, 
πανεπιστημιακοί κλπ. 

«ομολογούν » τώρα, 
ανοιχτά ή με μισόλογα, 
ότι το Μνημόνιο ήταν 
λάθος. 

■ Σωφρόνης Παπαδόπουλος 


Ο ρισμένοι έχουν ξεπερά- 
σει κάθε όριο και ισχυ¬ 
ρίζονται τα πιο απίθα¬ 
να πράγματα, προκει- 
μένου ν’ αποσείσουν 
από πάνω τους κάθε ευθύνη για την τρο¬ 
μακτική καταστροφή που επέφεραν στο 
βιοτικό επίπεδο των εργαζομένων, των 
φτωχών λαϊκών στρωμάτων και της νεο¬ 
λαίας. Όπως οι Χρυσοχοΐδης και Κατσέ- 
λη, που δήλωσαν ότι δεν ασχολήθηκαν 
και ιδιαίτερα με την ανάγνωση του Μνη¬ 
μονίου, το οποίο όμως ψήφισαν δαγκω¬ 
τό και επί δυο χρόνια περίπου υπεράσπι¬ 
ζαν με νύχια και με δόντια, κατακεραυ¬ 
νώνοντας και ελεεινολογώντας όποιον 
έλεγε κάτι ενάντιά του! Στις 24/1, στον 
ΣΚΑΪ, προσπαθώντας ν’ απαντήσει 
στους επικριτές του, ο Χρυσοχοΐδης τό¬ 
νισε με ανεπανάληπτο τρόπο και ύφος: 
«Δεν διάβασα το Μνημόνιο, γιατί είχα 
άλλες υποχρεώσεις, είχα άλλα καθήκο¬ 
ντα. [...] Δεν ήταν δική μου δουλειά»! 
Στην εύλογη απορία εκατομμυρίων πο¬ 
λιτών και εργαζομένων, που στενάζουν 
κάτω απ’ τον ζυγό του Μνημονίου, σχε¬ 
τικά με το ποιες ήταν αυτές οι «υποχρε¬ 
ώσεις», απάντησε: «Είχα να αντιμετωπί¬ 
σω το έγκλημα ως υπουργός Προστασί¬ 
ας του Πολίτη»! Με την ίδια αναισθη¬ 
σία και κυνικότητα, η Κατσέλη (καθηγή- 
τρια οικονομικών και υπουργός Οικονο¬ 
μικών εκείνη την εποχή!), μιλώντας στο 
Με§&, επικαλέστηκε περίπου «άγνοια», 
καθώς ομολόγησε ότι είχε πολύ λίγο 
χρόνο για να διαβάσει το Μνημόνιο! 
«Εγώ προσωπικά το διάβασα ένα Σάβ¬ 
βατο πρωί για τρεις ώρες»(!), είπε και 
πρόσθεσε ότι περίπου τον ίδιο χρόνο 
για να το μελετήσουν είχαν στη διάθεσή 
τους και άλλοι υπουργοί. Από τα παρα¬ 
πάνω, γίνεται φανερό ότι μάλλον κανέ¬ 
νας απ’ αυτούς που ψήφισαν το Μνημό¬ 
νιο ούτε καν το είχε διαβάσει. Οι δοσίλο- 
γοι ψήφισαν στα τυφλά αυτό που τους 
σέρβιραν οι τραπεζίτες, τοκογλύφοι και 
ιμπεριαλιστές. 


Όλοι αυτοί -και πρώτη και καλύτερη 
η «υπουργός της φωτοτυπίας» Διαμα- 
ντοπούλου- δεν θέλουν να γίνουν εκλο¬ 
γές «για να μην καταστραφεί η χώρα», 
δηλαδή για να μη χάσουν οι ίδιοι την 
καρέκλα και το μεγάλο φαγοπότι. Γιατί 
γνωρίζουν πολύ καλά ότι θα καταψηφι¬ 
στούν από τον ελληνικό λαό όσο ποτέ 
άλλοτε στην ιστορία. 

Διαμορφώνουν σκηνικό κατοχής 

Η Τρόικα, ο Παπαδήμος και τα τρία 
αστικά κόμματα (ΠΑΣΟΚ, ΝΔ, ΛΑΟΣ) 
ψάχνουν να βρουν τρόπους για να πε¬ 
ράσουν τα νέα βάρβαρα μέτρα: Κατάρ¬ 
γηση του κατώτατου, 13 ου και 14 ου μι¬ 
σθού, κατάργηση όλων των μισθολογι- 
κών ωριμάνσεων (τριετίες), νέα μείω¬ 
ση των επικουρικών συντάξεων, μείω¬ 
ση των ασφαλιστικών εισφορών των ερ¬ 
γοδοτών (όταν τα ασφαλιστικά ταμεία 
βουλιάζουν), νέα επέκταση των ελαστι¬ 
κών μορφών απασχόλησης και παρα¬ 
πέρα διάλυση των εργασιακών σχέσε¬ 
ων, κατάργηση των «κανονισμών εργα¬ 
σίας» στις πρώην ΔΕΚΟ (που θα επιφέ¬ 
ρει νέες δραστικές περικοπές στους μι¬ 
σθούς), νέα φοροεισπρακτικά μέτρα 
(αύξηση των αντικειμενικών αξιών) κλπ. 
Αν το κατορθώσουν, η ανεργία, η φτώ¬ 
χεια και η εξαθλίωση θα πάρουν τρομα¬ 
κτικές διαστάσεις. 

Υπάρχει όμως και η νέα Δανειακή 
Συνθήκη και το Μνημόνιο Νο2, που θα 
επιφέρουν κι άλλα βάρβαρα μέτρα. Όλα 
αυτά θα δημιουργήσουν μια ζοφερή κα¬ 
τάσταση, γυρνώντας το βιοτικό επίπε¬ 
δο και τα στάνταρντ ζωής των εργαζο¬ 
μένων και της νεολαίας στη δεκαετία 
του ’50. Και όχι μόνο αυτό. Αντίθετα απ’ 
ό,τι λένε, όλα τα παπαγαλάκια της συ¬ 
γκυβέρνησης, της Τρόικας, των τραπε¬ 
ζιτών, της ΕΕ και των ιμπεριαλιστών, 
όχι μόνο δεν πρόκειται να ξεφύγουμε 
απ’ αυτή την κατάσταση, αλλά θα βυθι¬ 
στούμε πολύ περισσότερο στην ανεργία, 


την φτώχεια και την εξαθλίωση. Οι ου¬ 
ρές στο Σύνταγμα, όπου χιλιάδες φτω¬ 
χοί κάτοικοι της Αθήνας έτρεξαν για να 
πάρουν λίγες πατάτες, κρεμμύδια και 
καρότα που μοίραζαν δωρεάν οι αγρό¬ 
τες της Βοιωτίας (για ν’ αποδείξουν ότι 
τα προϊόντα τους δεν είναι μολυσμένα 
από βιομηχανικά απόβλητα), είναι σκη¬ 
νές που ξεπερνούν ακόμα κι εκείνες της 
δεκαετίας του ’50. Θύμιζαν περισσότερο 
τα συσσίτια επί γερμανικής Κατοχής. 
Αυτές οι ουρές είναι η πραγματική χρεο¬ 
κοπία και όχι εκείνη με την οποία εκφο¬ 
βίζουν τον ελληνικό λαό, αυτή είναι μια 
κατάσταση χειρότερη απ’ ό,τι επικρατεί 
στην Αλβανία και στη Β. Κορέα, με τις 
οποίες μας εκβιάζουν ότι θα πέσουμε αν 
βγούμε από το Ευρώ. 

Πέρα όμως από την πλήρη εξαθλίωση 
του ελληνικού λαού, όπου οδηγεί η μνη- 
μονιακή τους πολιτική, προετοιμάζουν 
μεθοδικά και την κατάργηση της εθνι¬ 
κής κυριαρχίας. Αφού έχουν σχεδόν κα¬ 
ταργήσει τη λαϊκή κυριαρχία και κυβερ¬ 
νούν με πολιτικά πραξικοπήματα -τέτοιο 
είναι η συγκυβέρνηση Παπαδήμου- και 
έχουν υπονομεύσει σοβαρά με τους δι¬ 
άφορους Ράιχενμπαχ, Φούχτελ κλπ. την 
εθνική κυριαρχία, ετοιμάζονται τώρα να 
βάλουν τη χώρα κάτω από την επιτρο¬ 
πεία της ΕΕ και ιδιαίτερα της Γερμανίας. 
Όπως αναφέρει ρητά το απίστευτα εξευ¬ 
τελιστικό για τη χώρα μας γερμανικό έγ¬ 
γραφο: «Η Ελλάδα πρέπει να δεσμευτεί 
νομικά να δίνει απόλυτη προτεραιότητα 
στη μελλοντική εξυπηρέτηση του χρέ¬ 
ους. Τα κρατικά έσοδα θα χρησιμοποι¬ 
ούνται πρώτα και πάνω απ’ όλα για την 
εξυπηρέτηση του χρέους. Μόνο τα έσο¬ 
δα που απομένουν μπορούν να χρησιμο¬ 
ποιούνται για να χρηματοδοτούν πρω¬ 
τογενείς δαπάνες»! Με απλά λόγια, ο 
γερμανός γκαουλάιτερ θα αποφασίζει 
και θα κλείνει σχολεία και νοσοκομεία ή 
δεν θα πληρώνει μισθούς και συντάξεις 
στο Δημόσιο, για έναν ή πολλούς μήνες! 
Κάθε μήνα, δηλαδή, ο κατοχικός διοικη¬ 
τής της ΕΕ θα πληρώνει τους δανειστές 
και ανάλογα με τα λεφτά που θα μένουν, 
θα παίρνουν ή δεν θα παίρνουν μισθό οι 
δημόσιοι υπάλληλοι, συντάξεις οι συ¬ 
νταξιούχοι, χρήματα τα σχολεία τα νο¬ 
σοκομεία κλπ.! Βλέποντας την αντίδρα¬ 
ση -κυρίως από άλλα ευρωπαϊκά κράτη- 
γι’ αυτή την ωμή παραβίαση της εθνικής 
κυριαρχίας άλλαξαν όχι τα σχέδιά τους 
αλλά το όνομα: αντί για επιτροπεία την 
ονόμασαν εποπτεία! 

Να τους διώξουμε πριν είναι αργά 

Η συγκυβέρνηση Παπαδήμου είναι 
μια κυβέρνηση σε αποσύνθεση, απόρ¬ 
ροια πολιτικών δυνάμεων που βρίσκο¬ 
νται σε τρομακτική κρίση αν όχι και δι- 
αλυτική αποσάθρωση. Αυτό δε σημαίνει 
ότι δεν είναι και επικίνδυνη, ίσως μάλι- 

στα είναι περισσότερο επικίνδυνη και 
αυτό φαίνεται από όσα κάνει και ετοι¬ 
μάζει. Όλοι οι «σωτήρες της χώρας» 
έχουν συνασπιστεί ενάντια στους ερ¬ 
γαζόμενους, τα φτωχά λαϊκά στρώμα¬ 
τα, τη νεολαία. Η κρίση του συστήμα¬ 
τος τους, η παταγώδης αποτυχία της 
πολιτικής τους τούς καθιστά περισσό¬ 
τερο ανίκανους, γελοίους και επικίν¬ 
δυνους. «Η υπουργός της φωτοτυπί¬ 
ας» θέλει «κυβέρνηση των αρίστων», 
η οποία μάλλον δεν χρειάζεται και να 
εκλέγεται από τον ελληνικό λαό! Ο 
κ. Μάνος θέλει επιστροφή του Σημί¬ 
τη, γιατί προφανώς ορέγεται νέα φα¬ 
γοπότια αλά Χρηματιστήριο και Ολυ¬ 
μπιάδα! 

Είναι καιρός ν’ απαλλαγούμε απ’ 
αυτό τον συρφετό των ανίκανων, χρε¬ 
οκοπημένων, απατεώνων και κουί- 
σλινγκ. Οι εργαζόμενοι, τα φτωχά λα¬ 
ϊκά στρώματα, η νεολαία πρέπει να 
προχωρήσουμε μπροστά, με εμπιστο¬ 
σύνη στις δικές μας δυνάμεις. Δεν 
έχουμε τίποτα να περιμένουμε από 
κανέναν «σωτήρα», από τους γρα¬ 
φειοκράτες της ΓΣΕΕ (που διαλέγο¬ 
νται και συζητούν το «μη μισθολογικό 
κόστος»!), ούτε από τις ρεφορμιστι¬ 
κές ηγεσίες και πολύ περισσότερο από 
εκείνους που όψιμα ανακάλυψαν ότι 
το Μνημόνιο ήταν λάθος! Ο δρόμος 
των εργατών της Χαλυβουργίας, του 
ΑΕΤΕΚ κλπ. είναι δρόμος όλων μας. 

Να ενισχύσουμε παντού τη δική 
μας οργάνωση και αλληλεγγύη. Στους 
χώρους δουλειάς και στις σχολές. Στις 
γειτονιές και στις πλατείες, ενισχύο- 
ντας τις Λαϊκές Συνελεύσεις, για να 
οργανώσουμε ένα κύμα αντίστασης 
στη διάλυση της ζωής μας μέσα από 
κινητοποιήσεις και κινηματικές δομές 
αλληλοϋποστήριξης και αλληλεγγύ¬ 
ην 

Μπορούμε, όπως ανατρέψαμε τον 
Τσολάκογλου- Παπανδρέου, να προε¬ 
τοιμάσουμε τη Γενική Πολιτική Απερ¬ 
γία Διάρκειας, για να ανατρέψουμε τη 
μαύρη συγκυβέρνηση των αστικών 
κομμάτων, τραπεζών, Τρόικας, ΕΕ και 
να επιβάλλουμε τις δικές μας λύσεις. 

Να διώξουμε όλους όσους ευθύνο- 
νται για την χρεοκοπία της χώρας. Να 
διαγράψουμε το χρέος και να βγούμε 
από την ΕΕ και το Ευρώ. 

Να προχωρήσουμε σε Συντακτική 
Συνέλευση, για ν’ αποφασίσει ο ελλη¬ 
νικός λαός για μια άλλη οργάνωση και 
λειτουργία της οικονομίας, της κοινω¬ 
νίας, της πολιτικής. 

Να χτίσουμε μια επαναστατική δύ¬ 
ναμη, που θα μπορέσει να συγκρου- 
στεί με το σύστημα και το κράτος του, 
και θ’ ανοίξει το δρόμο για την εξου¬ 
σία των εργαζομένων και τη Σοσιαλι¬ 
στική Δημοκρατία. 


Τ·Ρ$Ι 

κη η ·*αγί ϋϊ ερναηκής ηκικ 

■ Ηρακλής Χριστοφορίδης 



Ο ι διαπραγματεύσεις για 
το «κούρεμα» μεγά¬ 
λου τμήματος του ελ¬ 
ληνικού δημόσιου χρέ¬ 
ους (το λεγόμενο ΡδΙ) 
μεταξύ της δοτής κυβέρνησης Παπα- 
δήμου και του εκπροσώπου των ιδιω¬ 
τών δανειστών Τσαρλς Νταλάρα, φαί¬ 
νεται πως έχουν οριστικά καταλήξει. 
Απ’ αυτά που είναι μέχρις στιγμής γνω¬ 
στά, στους ιδιώτες κατόχους των ελ¬ 
ληνικών ομόλογων (που λήγουν μέχρι 
το 2020) θα αποπληρώνεται μόνο το 
15% της αξίας τους σε ευρώ σε μετρη¬ 
τά και το 35% σε νέα ομόλογα 20ετούς 
ή 30ετούς διάρκειας, με μεσοσταθμικό 
επιτόκιο περίπου 3,75-4%. Το υπόλοι¬ 
πο 50% της αξίας θα «κουρεύεται», δη¬ 
λαδή θα χάνεται. Βέβαια, όλες τις λε¬ 
πτομέρειες της συμφωνίας δεν πρόκει¬ 
ται να τις μάθουμε ποτέ, γιατί ποτέ δεν 
πρόκειται να τις δημοσιοποιήσουν, μια 
που «εκεί κρύβεται ο διάβολος». Π.χ. αν 
το επιτόκιο, μέσω ενός πολύπλοκου μα¬ 
θηματικού τύπου (ακριβώς για να μην 
καταλαβαίνει κανείς τίποτε και όλοι να 
ισχυρίζονται ό,τι θέλουν), φτάσει τελι¬ 
κά να είναι υψηλό, δηλαδή τοκογλυφι- 
κό, τότε το «κούρεμα» θα είναι μικρό. 
Ακόμα κι έτσι, όμως, το μεσοσταθμι¬ 
κό επιτόκιο 3,75-4% είναι σχεδόν το- 
κογλυφικό, μια που τα νέα ομόλογα εί¬ 
ναι εγγυημένα, άρα θα έπρεπε να εί¬ 
χαν επιτόκιο το πολύ 2%. Μην ξεχνά¬ 
με ότι μέσα στις διακοπές των Χριστου¬ 
γέννων, ο άγιος Ντράγκι (πρόεδρος της 
Ευρωπαϊκής Κεντρικής Τράπεζας), έδω¬ 
σε δάνεια περίπου 500 δις στις ευρωπα¬ 
ϊκές τράπεζες, με συνοπτικές διαδικασί¬ 
ες και χωρίς δράματα και εκβιασμούς, 
με επιτόκιο 1% και τριετή διάρκεια. Τέ¬ 
λος, να υπενθυμίσουμε ότι οι σημερινοί 
κάτοχοι πολλών ελληνικών ομολόγων 
δεν τα έχουν αγοράσει απευθείας από 
το ελληνικό δημόσιο αλλά από άλλους 
«τρομοκρατημένους» κατόχους, που τα 
πουλούσαν στο 30-60% της ονομαστι¬ 
κής τους αξίας. 

Η διαμάχη μεταξύ ΔΝΤ και Γερμανί¬ 
ας γύρω από το ύψος του επιτοκίου δεν 
ήταν τυχαία. Το ΔΝΤ, υποστηρίζοντας 
τους ιδιώτες δανειστές (με πρόσχημα 
τη βιωσιμότητα του ελληνικού χρέους 
μετά το «κούρεμα») ήθελε να μπουν 
στο «κούρεμα» και τα ομόλογα που έχει 
στην κατοχή της η ΕΚΤ, μόνο και μόνο 
για να δοθεί στα νέα ομόλογα υψηλότε¬ 
ρο επιτόκιο. Η Γερμανία, από την άλλη, 
δεν θέλει με τίποτε να «κουρευτούν» 
αυτά τα ομόλογα, γιατί έτσι το βάρος 
θα μεταφερόταν μέσω της ΕΚΤ στην 
ίδια. 

Το «κούρεμα» αφορά περίπου όλους 
τους ιδιώτες κατόχους των ελληνικών 
ομολόγων ύψους 200 δις. Εξαιρούνται 
τα υπόλοιπα περίπου 170 δις του ελλη¬ 
νικού χρέους, που αποτελούνται από 
ομόλογα που κατέχει η ΕΚΤ (καθώς και 


διάφορες κεντρικές τράπεζες των κρα¬ 
τών της Ε.Ε.) και που είναι γύρω στα 
55 δις, τα διακρατικά δάνεια που πήρε 
μέχρι τώρα το ελληνικό δημόσιο μέσω 
μνημονίων, όπως επίσης και ειδικές εκ¬ 
δόσεις ελληνικών ομολόγων και τα 
έντοκα γραμμάτια του ελληνικού δη¬ 
μοσίου. Απ’ αυτά που θα «κουρευτούν», 
οι ελληνικές τράπεζες κατέχουν περί¬ 
που 50 δις, τα ελληνικά ασφαλιστικά 
ταμεία περίπου 30 δις, ευρωπαϊκές τρά¬ 
πεζες 40 δις, ευρωπαϊκές και ελληνικές 
ασφαλιστικές εταιρείες 15 δις και περί¬ 
που άλλα 70 δις κατέχουν ευρωπαϊκά 
ασφαλιστικά ταμεία, κρατικά επενδυ¬ 
τικά κεφάλαια, Ηεά §0 ίϊιικίδ, δήμοι κ.α. 
στην Ελλάδα όσο και στο εξωτερικό. 

Είναι λοιπόν προφανές ποιοι θα εί¬ 
ναι οι μεγάλοι χαμένοι από το «κού¬ 
ρεμα» κατά 50%: τα ασφαλιστικά τα¬ 
μεία, που θα καταρρεύσουν οριστικά 
και αμετάκλητα - και πιθανόν όσοι από 
τα λαϊκά στρώματα είχαν αποταμιεύ¬ 
σει σε ομόλογα. Οι τράπεζες, ελληνικές 
και ξένες, θα διασωθούν, μια που για 
τις απώλειές τους θα εισπράξουν την 
αντίστοιχη αποζημίωση. Για τις ελλη¬ 
νικές, μάλιστα, μια από τις απαιτήσεις 
της Τρόικας είναι η συμμετοχή του δη¬ 
μοσίου στο μετοχικό τους κεφάλαιο (μ’ 
αυτή τη μορφή θα διασωθούν) να γίνει 
με προνομιούχες μετοχές, δηλαδή χω¬ 
ρίς ψήφο στο διοικητικό συμβούλιο της 
κάθε τράπεζας. Με άλλα λόγια, οι έλ- 
ληνες τραπεζίτες παρόλο που οι τράπε- 
ζές τους θα χρεοκοπήσουν, και εν συνε¬ 
χεία θα διασωθούν, αυτοί να παραμεί¬ 
νουν οι... πραγματικοί ιδιοκτήτες τους! 
Η δικαιολογία που προβάλλεται: δεν 
φταίνε οι τράπεζες για την χρεοκοπία 
του κράτους. Ωραία! Τότε μήπως φταί¬ 
νε τα ασφαλιστικά ταμεία; Σίγουρα όχι. 
Γιατί λοιπόν να μην υπάρχει υποχρεω¬ 
τική διάσωση και αυτών; Ή του όποιου 
άλλου κατόχου ομολόγων; 

Τι πρόκειται να κερδίσουμε από το 
Ρ5Ι; Αν αυτό ολοκληρωθεί, τότε προ- 
βλέπεται το χρέος του ελληνικού δημο¬ 


σίου να φτάσει το 2020 στο 120% του 
ελληνικού ΑΕΠ, δηλαδή να είναι δια- 
χειρίσιμο. Δεν πρόκειται απλώς για λά¬ 
θος πρόβλεψη, αλλά για μακάβριο και 
περιφρονητικό αστείο. Καταρχάς, ακό¬ 
μα κι αν φτάσει το χρέος το 120% του 
ΑΕΠ, δεν σημαίνει ότι θα είναι διαχει- 
ρίσιμο, όπως δεν ήταν και το 2009. Δεύ¬ 
τερον, όχι μόνο παραβλέπεται η παγκό¬ 
σμια και ευρωπαϊκή κρίση, αλλά θεω¬ 
ρείται δεδομένο ότι η ελληνική καπιτα¬ 
λιστική οικονομία από το 2013 και μετά 
θα αναπτύσσεται κατά 2-5% ετησίως, 
την στιγμή που όλοι γνωρίζουν ότι τα 
μέτρα της νέας Δανειακής Σύμβασης 
(ξεπούλημα δημόσιου πλούτου, κατάρ¬ 
γηση του βασικού μισθού, των δώρων 
κ.α.) θα ισοπεδώσουν κυριολεκτικά την 
οικονομία. Τρίτο, και το καταπληκτικό¬ 
τερο, είναι ότι το πρωτογενές έλλειμ¬ 
μα του προϋπολογισμού (δηλαδή χωρίς 
τον υπολογισμό των τόκων) θα πρέπει 
να είναι μηδενικό από το 2012 και μετά! 
Με άλλα λόγια, θα πρέπει το ελληνικό 
δημόσιο να δαπανά ακριβώς όσα θα ει¬ 
σπράττει και να μην δημιουργεί άλλα 
ελλείμματα, δηλαδή να γίνει «αυτάρ¬ 
κες», «δημόσιο Βόρειας Κορέας»! 

Ποιος ο λόγος λοιπόν για το Ρ5Ι και 
τη νέα Δανειακή Σύμβαση; Ούτε για 
μείνουμε στο ευρώ, ούτε για να γλιτώ¬ 
σουμε την χρεοκοπία, ούτε για να σω¬ 
θούμε — αυτά είναι από μόνα τους 
αστεία. Το Ρ5Ι είναι ένα ελεγχόμενο 
«κούρεμα», μια ελεγχόμενη χρεοκο¬ 
πία, ώστε να μην υπάρξουν επιπτώ¬ 
σεις στην Ε.Ε. Για την ελληνική εργατι¬ 
κή τάξη, τα λαϊκά στρώματα και τη νε¬ 
ολαία, ένα «κούρεμα» και μάλιστα ολο¬ 
κληρωτικό (δηλαδή διαγραφή) όλου 
του χρέους θα ήταν σημαντικό, αν το 
διαχειρίζονταν οι ίδιοι. Το να διαχει¬ 
ρίζονται, όμως, αυτή την ελεγχόμενη 
χρεοκοπία οι ιμπεριαλιστές και η ελλη¬ 
νική μπουρζουαζία, δηλαδή οι τοκογλύ¬ 
φοι, είναι καταστροφικό. 

ΕΚΠΑΙΔΕΥΣΗ & ΝΕΟΛΑΙΑ 

«Νέο Λύκειο» 

Το οχολείο της χρεοκοπίας 


Μ ετά το νόμο-πλαίσιο 
για τα ΑΕΙ-ΤΕΙ, που 
αποτελεί μια «ταφό¬ 
πλακα» για τη δημόσια 
και δωρεάν παιδεία, 
και μετά τις εκατοντάδες συγχωνεύσεις 
σχολείων τον περσινό χρόνο, η υπουργός 
Παιδείας της Τρόικας, Άννα Διαμαντοπού- 
λου, ετοιμάζει από κοινού με τη ΝΔ και το 
ΛΑΟΣ νομοσχέδιο για τις αλλαγές στη 
δευτεροβάθμια εκπαίδευση, γνωστές ως « 
νέο λύκειο». 

Η συζήτηση γι’ αυτό το νομοσχέδιο 
είχε ξεκινήσει πριν από έναν χρόνο, και 
παρ’ όλο που δεν έχει ψηφιστεί ακόμα, με¬ 
ρικές από τις αλλαγές εφαρμόζονται φέ¬ 
τος στην Α Λυκείου. Αν και δεν έχει πα¬ 
ρουσιαστεί ακόμα ολόκληρο, επί της ου¬ 
σίας τίποτα «νέο» δεν υπάρχει σ’ αυτό το 
νομοσχέδιο, παρά μόνο οι ίδιες αποτυχη¬ 
μένες νεοφιλελεύθερες απόψεις. Τα βασι¬ 
κά σημεία που έχουν έρθει μέσα σ’ αυτό το 
χρονικό διάστημα στη δημοσιότητα είναι: 

(α) Η διαδρομή ενός μαθητή στο λύ¬ 
κειο θα είναι ατομική του υπόθεση. 

Καταργείται το ενιαίο αναλυτικό πρό¬ 
γραμμα. Κάθε μαθητής, πέρα από την κα¬ 
τεύθυνση που θα επιλέγει -ανάμεσα σε 
τρεις- στη Β’ Λυκείου και σε δύο στη Γ’, θα 
επιλέγει και το ατομικό του πρόγραμμα 
σπουδών, δηλαδή μια σειρά από μαθήμα¬ 
τα επιλογής αλλά και «εμβάθυνσης», δη¬ 
λαδή μαθημάτων κατεύθυνσης. Αυτό ση¬ 
μαίνει αφενός ότι το κράτος παύει να πα¬ 
ρέχει σε όλους τους μαθητές την ίδια παι¬ 
δεία, δημιουργώντας μαθητές πολλών τα¬ 
χυτήτων, αφετέρου -και σε συνδυασμό με 
το ότι τα υποχρεωτικά μαθήματα θα είναι 


πολύ λίγα- ότι θα υπάρχουν μαθητές λυ¬ 
κείου που δεν θα διδάσκονται βασικά μα¬ 
θήματα, όπως μαθηματικά ή λογοτεχνία. 

(β) Εκτός από μαθητές, δημιουργού- 
νται και σχολεία πολλών ταχυτήτων. Όχι 
μόνο το πρόγραμμα μαθημάτων δεν θα εί¬ 
ναι ενιαίο, αλλά καταργείται και η ύλη των 
μαθημάτων. Μ’ αυτή την έννοια, θα υπάρ¬ 
χουν ολόκληρα σχολεία -προφανώς στις 
πιο εργατικές και λαϊκές συνοικίες- στα 
οποία δε θα διδάσκεται ούτε καν το ελάχι¬ 
στο των απαραίτητων γνώσεων που πρέ¬ 
πει κάποιος να πάρει από το λύκειο. 

(γ) Ειδικά για τα ΕΠΑΛ, η επίθεση γί¬ 
νεται ακόμα πιο ξεκάθαρη. Εκεί οι μαθητές 
χωρίζονται σε δύο κατηγορίες, σ’ αυτούς 
που θα φοιτούν τρία και σ’ αυτούς που θα 
φοιτούν τέσσερα χρόνια, καθεμία από τις 
οποίες θα αποφοιτά με διαφορετικά δικαι¬ 
ώματα, με ένα σύστημα παρόμοιο μ’ αυτό 
των πιστωτικών μονάδων στα πανεπιστή¬ 
μια. Ταυτόχρονα, δίνεται στους μαθητές 
το «δικαίωμα» για πρακτική άσκηση και 
μαθητεία, ενώ κάθε ΕΠΑΛ θα μπορεί να 
συνάπτει συμφωνίες με ιδιωτικές επιχει¬ 
ρήσεις. Θεσμοθετείται δηλαδή η εργασία 
μαθητών με ελάχιστες απολαβές και χωρίς 
ασφάλιση, αποτελώντας ήδη από το σχο¬ 
λείο φτηνό εργατικό δυναμικό. 

(δ) Παρά τις όποιες διαβεβαιώσεις για 
το αντίθετο, το σχολείο και η πρόσβα¬ 
ση στα πανεπιστήμια γίνονται ακόμη πιο 
ταξικά, με την ιδιωτική εκπαίδευση (φρο¬ 
ντιστήρια, ιδιαίτερα μαθήματα) να παίζει 
ακόμα πιο σημαντικό ρόλο. Όπως έχει γί¬ 
νει ήδη γνωστό, η επίδοση και στις τρεις 
τάξεις του λυκείου θα συνυπολογίζεται 
στο βαθμό πρόσβασης, ενώ είναι πιθανό 


οι εισαγωγικές εξε¬ 
τάσεις να δίνονται 
όχι μία αλλά τρεις 
φορές τον χρόνο! 

(ε) Πιο ση¬ 
μαντικό απ’ όλα, 
όπως και με οποια¬ 
δήποτε αλλαγή 
που γίνεται, ειδικά 

τα τελευταία δύο χρόνια, είναι η μείωση με 
κάθε τρόπο του κόστους λειτουργίας των 
σχολείων. Πέρα από τις συγχωνεύσεις- 
καταργήσεις σχολειών και τη μείωση του 
προϋπολογισμού για την παιδεία, αυτό θα 
γίνει και με μια σειρά άλλους τρόπους. Με 
την αντικατάσταση των «ακριβών» μόνι- 
μων(;) καθηγητών με φτηνούς ωρομίσθι¬ 
ους, που να εξυπηρετούν και το νέο πρό¬ 
γραμμα (για παράδειγμα, σ’ ένα σχολείο 
με πέντε μαθηματικούς, τώρα θα αρκεί 
ένας και πέντε καθηγητές μαθημάτων επι¬ 
λογής με ελάχιστες ώρες ο καθένας). Με 
την υποτιθέμενη «διαδραστική» ή «τεχνο¬ 
λογική» παιδεία, όπου τα βιβλία θα αντι- 
κατασταθούν με ΌΎΌ ή ακόμα και οι κα¬ 
θηγητές θα αντικατασταθούν με σημειώ¬ 
σεις μέσω Ίντερνετ. Τέλος, με την «αποκέ¬ 
ντρωση» των σχολείων, τα οποία σταδια¬ 
κά θα περάσουν στους καταχρεωμένους 
δήμους και αργά ή γρήγορα θα αναγκα¬ 
στούν ή να κλείσουν ή να αναζητήσουν 
τους πόρους από τους ίδιους τους μαθη¬ 
τές και τις οικογένειές τους με μορφή δι¬ 
δάκτρων. 

Όσο κι αν η υπουργός και το επιτε¬ 
λείο της τρικομματικής κυβέρνησης Πα- 
παδήμου στολίσουν με επιχειρήματα αυτό 
το νόμο, όσο κι αν πουν ότι στοχεύει στον 

«εκσυγχρονισμό του σχολείου, στην πο¬ 
λύπλευρη και σύγχρονη μόρφωση, στην 
πάταξη της παραπαιδείας», η αλήθεια εί¬ 
ναι μία και δεν μπορεί να κρυφτεί. Το «νέο 
σχολείο» που ετοιμάζουν είναι το σχολείο 
της κρίσης και της χρεοκοπίας του ελλη¬ 
νικού καπιταλισμού. Δε νοείται σήμερα 
για τους καπιταλιστές και τις κυβερνήσεις 
τους να δίνονται λεφτά για τη μόρφωση 
των νέων, τη στιγμή που ο ελληνικός κα¬ 
πιταλισμός καταρρέει. Γι’ αυτό χρειάζεται 
ένα σχολείο που αντί για μόρφωση θα δί¬ 
νει σκόρπιες και ασύνδετες πληροφορίες, 
που δεν θα κοστίζει στο κράτος, που θα εί¬ 
ναι ατομική υπόθεση κάθε μαθητή και οι¬ 
κογένειας και όχι κοινωνικό δικαίωμα και 
κατάκτηση. Ένα σχολείο με μαθητές να 
λιποθυμούν από την ασιτία και που αντί 
για βιβλία να παίρνουν ΌΎΌ. Το μαθητι¬ 
κό κίνημα πρέπει να αξιοποιήσει όλες του 
τις αγωνιστικές παραδόσεις και εμπειρίες 
και να παίξει πρωταγωνιστικό ρόλο στον 
αγώνα όχι μόνο για να μην περάσει αυτό 
το νομοσχέδιο, που ισοπεδώνει το δημό¬ 
σιο και δωρεάν σχολείο, αλλά και για να 
φύγει η χούντα της Τρόικας και του Παπα- 
δήμου μαζί με τα σχέδια τους μια ώρα αρ- 
χίτερα. 

■ Γιάννης Σ. 


Εκλογές καθηγητών στην Ι’ ΕλΜΕ θεσ/νίκης 


Ε' ΕΛΜΕ ΘΕΣΣΑΛΟΝΙΚΗΣ 


ΨΗΦΟΙ 

ΕΔΡΕΣ 

ΣΎΝΟΛΟ 

1.373 (1.296) 

7 

ΑΝΤΕΠΙΘΕΣΗ των ΕΚΠΑΙΔΕΥΤΙΚΩΝ 

37(41) 


ΑΓΩΝΙΣΤΙΚΗ ΠΑΡΕΜΒΑΣΗ (ΝΑΡ-ΣΕΚ-ΑΡΑΝ) 

301(167) 

2(0) 

ΕΣΑΚ-ΔΕΕ(ΚΚΕ) 

246 (224) 

2(1) 

ΣΥΝΕΡΓΑΖΟΜΕΝΕΣ ΕΚΠ/ΚΕΣ ΚΙΝΗΣΕΙΣ (ΣΥΝ-ΔΕΑ) 

206 (234) 

1(2) 

ΔΑΚΕ (ΝΔ) 

280 (286) 

2(2) 

ΠΑΣΚ(ΠΑΣΟΚ) 

148 (243) 

0(2) 

ΑΓΩΝΙΣΤΙΚΕΣ ΚΙΝΗΣΕΙΣ ΕΚΠ/ΚΩΝ(ΚΚΕ-μλ)* 

46 (-) 


ΛΕΥΚΑ 

70 (62) 


ΑΚΥΡΑ 

39 (39) 



* Στις εκλογές της Ε' ΕΛΜΕ το 2010 οι Αγωνιστικές Κινήσεις Εκπ/κων κατέβαιναν 
από κοινού με την Αγωνιστική Παρέμβαση. 


Π ραγματοποιήθηκαν 
στις 19/1/2012 οι εκλο¬ 
γές των καθηγητών για 
την ανάδειξη των διοι¬ 
κητικών συμβουλίων 
των Β', Δ' και Ε' ΕΛΜΕ Θεσσαλονί¬ 
κης. Τα αποτελέσματα ακολούθησαν 
τη συνολική τάση που καταγράφεται 
πανελλαδικά. Έχουμε δηλαδή, εκλογι¬ 
κή συντριβή της ΠΑΣΚ, μικρή πτώση 
και εκλογική επιβίωση της ΔΑΚΕ (κυ¬ 
ρίως λόγω εξυπηρετήσεων μέσω ΠΥΣ- 
ΔΕ) και συνεχιζόμενη από πέρσι σημα¬ 


ντική άνοδο, τόσο σε απόλυτο αριθμό 
ψήφων όσο και σε ποσοστό, των δυ¬ 
νάμεων της Αριστερός και κυρίως των 
σχημάτων της Ακρας και Αντικαπιτα- 
λιστικής Αριστερός (όπου αυτά υπάρ¬ 
χουν). Επίσης, αυξάνεται για τρίτη συ¬ 
νεχόμενη χρονιά η αποχή (με εξαίρεση 
την Ε' ΕΛΜΕ), η οποία δεν ερμηνεύε¬ 
ται ως στάση παραίτησης από τα κοι¬ 
νά, αλλά ως γενική αποστροφή απένα¬ 
ντι στην απαράδεκτη κατάσταση στην 
οποία έχει οδηγήσει τα σωματεία και 
τους αγώνες (σε μια τόσο κρίσιμη επο¬ 


χή για τα δικαιώματα και την επιβίω¬ 
ση των εργαζομένων), η συνδικαλιστι¬ 
κή γραφειοκρατία των ΠΑΣΚ-ΔΑΚΕ 
αλλά και της ρεφορμιστικής αριστερός 
σε πολλές περιπτώσεις. 

Τα αποτελέσματα των εκλογών 
στην Ε' ΕΛΜΕ, όπου συμμετέχει η 
Αντεπίθεση των Εκπαιδευτικών, φαί¬ 
νονται στον πίνακα (σε παρένθεση τα 
περσινά αποτελέσματα). 

Αυτή η εκλογική στροφή αποτυπώ- 
νεται και στο κεντρικό πολιτικό σκη¬ 
νικό και αναδεικνύει τη βαθιά κρίση 
των αστικών κομμάτων. Οι εκπαιδευ¬ 
τικοί, όπως και οι υπόλοιποι εργαζόμε¬ 
νοι, κατάλαβαν ότι τα κόμματα αυτά, 
συνεπικουρούμενα από τις παρατάξεις 
τους, επιδείνωσαν την κρίση, συνεχί¬ 
ζουν να μην έχουν λύση για την έξοδο 
από αυτή, οδηγούν (μαζί με την τρόι¬ 
κα) με ταχείς ρυθμούς την κοινωνία σε 
καταστροφή και μετατρέπουν τους ερ¬ 
γαζόμενους σε δουλοπάροικους. Προς 
το παρόν, οι εκπαιδευτικοί αναζητούν 
λύση σε εκλογικό επίπεδο σε αυτούς 
που αντιπολιτεύθηκαν ή αντιτάχθηκαν 
σε αυτές τις πολιτικές εξαθλίωσης των 
εργαζομένων και διάλυσης του δημό¬ 
σιου σχολείου. Οι δυνάμεις της Αντι- 
καπιταλιστικής Αριστερός πρέπει να 
απεγκλωβιστούν από τις λογικές των 
αριστερών πλειοψηφιών στα διοικη¬ 


τικά συμβούλια και της ψευδεπίγρα¬ 
φης ενότητας της Αριστερός. Χρειά¬ 
ζεται να δώσουμε και στους εργαζόμε¬ 
νους στην εκπαίδευση ένα μεταβατι¬ 
κό πρόγραμμα σωτηρίας και ένα σχέ¬ 
διο διεξόδου από την κρίση, να συμβά¬ 
λουμε στην ενίσχυση της αυτοοργά¬ 
νωσής τους και στην οργάνωση ενωτι¬ 
κών, μαζικών, ριζοσπαστικών και ανυ¬ 
ποχώρητων αγώνων για την επιβολή 
αυτού του προγράμματος και την τε¬ 
λική ανατροπή αυτού του συστήματος. 
Μαζί με όλους τους εργαζόμενους να 
οργανώσουμε Γενική Πολιτική Απερ¬ 
γία Διάρκειας, για να ακυρώσουμε τη 
νέα δανειακή σύμβαση, να διαγράψου¬ 
με το χρέος, να διώξουμε τη συγκυβέρ¬ 
νηση και τη χούντα του μνημονίου και 
της τρόικας. Να απαιτήσουμε Συντα¬ 
κτική Συνέλευση, για να αποφασίσει 
δημοκρατικά ο ελληνικός λαός για μια 
άλλη οργάνωση και λειτουργία της οι¬ 
κονομίας, της κοινωνίας και της πολι¬ 
τικής, που θα στηρίζεται σε λαϊκές συ¬ 
νελεύσεις και όργανα εργατικού ελέγ¬ 
χου σε κάθε επιχείρηση, γειτονιά, περι¬ 
οχή, με όλα τα όργανα εκλεγμένα και 
ανακλητά. 

ΑΝΤΕΠΙΘΕΣΗ ΤΩΝ ΕΚΠΑΙΔΕΥΤΙΚΩΝ 

ΑπερΥΐηκές κινητοποιήσεις σιηνΊνιρακοιι 



διοίκηση του ομίλου Ιηΐταοοιη εξα¬ 
πολύει νέα αντεργατική επίθεση με 
μειώσεις μισθών, εκ περιτροπής απα¬ 
σχόληση και απολύσεις. Οι εκπρόσω¬ 
ποι της διοίκησης, σε συνάντηση με 
το επιχειρησιακό σωματείο, ανακοίνωσαν πως η εται¬ 
ρεία θα επεκτείνει τις μειώσεις μισθών που είχε επιβά¬ 
λει πέρυσι (μειώσεις μέχρι και 15% για μισθούς άνω 
των 1.000 ευρώ) στο σύνολο των εργαζομένων μέσω 
της υπογραφής νέων ατομικών συμβάσεων. Όσοι 
από τους εργαζόμενους πέρυσι δεν είχαν υπογράψει 
τις ατομικές συμβάσεις, να υπενθυμίσουμε πως εί¬ 
χαν απολυθεί. Επιπλέον, ανακοίνωσε απολύσεις στην 
ΙηΐΓαδοίΐ; ΙηίεΓηαίΐοπαΙ και την επιβολή εκ περιτροπής 
απασχόλησης 4 ημερών στην ΙπΙγ^οοιώ Όείεηδε, κα¬ 
θώς και περικοπή κάποιων επιδομάτων. Καθαρή ήταν 
η πρόθεσή της να διαιρέσει τους εργαζόμενους του 
ομίλου, για να περάσει πιο εύκολα τα σχέδιά της, αλλά 
και να τους φορτώσει τις λογιστικές ζημιές. 

Σε έκτακτη γενική συνέλευση τη Δευτέρα 16/1, με 
μεγάλη μαζικότητα, το ΔΣ του σωματείου κατέβασε 
πρόταση, κατά πλειοψηφία, για κήρυξη 24ωρων επα¬ 
ναλαμβανόμενων απεργιών μέχρι τις 20/1.Η πρόταση 
καταψηφίστηκε, με διαφορά μόλις 14 ψήφων, αλλά κη¬ 
ρύχτηκε με απόφαση της ΓΣ 24ωρη απεργία για την 
Τετάρτη 18/1, με αίτημα την απόσυρση όλων των σχε¬ 
δίων της διοίκησης. Στις 17/1, στην παναττική απερ¬ 
γία, το σωματείο της Ιηΐταοοιη συμμετείχε με ταυτό¬ 
χρονη περιφρούρηση των κτηριακών εγκαταστάσεων 
του τμήματος Οείέηδε. Από τις 16/1, ξεκίνησε ο απερ- 
γιακός αγώνας σ αυτό το κομμάτι του ομίλου, που δι- 
ήρκησε δύο εβδομάδες, συμπληρώνοντας εννέα ολό¬ 
κληρες μέρες καθολικής απεργίας και πέντε 3ωρες 
στάσεις εργασίας, κατά τη διάρκεια των οποίων συ¬ 
γκαλούνταν οι Γενικές Συνελεύσεις. Σε συνάντηση 
στις 31/1 ανάμεσα στο επιχειρησιακό σωματείο και τη 
διοίκηση, η εργοδοσία παρουσίασε σημάδια μιας πρώ¬ 
της υπαναχώρησης, δεσμευόμενη σε κάποιες προτά¬ 
σεις, από τις οποίες οι σημαντικότερες είναι: 

1. Ισχύς του 4μερου αρχικά για εννέα μήνες, με έναρ¬ 
ξη από τον Φλεβάρη. 


2. Οι εργαζόμενοι με μισθό έως 2.200 € (μισθός έτους 
2010) για το 9μηνο που θα εργάζονται με μειωμένο 
ωράριο (4μερο), δεν θα υποστούν την επιπλέον μείω¬ 
ση που ίσχυε το έτος 2011. Μετά το τέλος του 9μηνου, 
οι μισθοί θα επιστρέφουν για 2 μήνες (Νοέμβριο & Δε¬ 
κέμβριο 2012) στο ύψος του έτους 2011. Εξαιρείται ο 
Ιανουάριος 2012, ο οποίος δεν θα υποστεί καμία μείω¬ 
ση (μισθός 2010). Για τους εργαζόμενους με μισθό άνω 
των 2.200€, θα ισχύουν οι ίδιες μειώσεις με το 2011 για 
ένα έτος. 

3. Διάθεση διατακτικών αγοράς (κουπόνια), για κάθε 
μήνα από τους 9 μήνες που θα ισχύει το 4μερο, από 70 
μέχρι και 130€, ανάλογα με το μισθολογικό κλιμάκιο 
και διατήρηση του βρεφονηπιακού επιδόματος μέχρι 
και το καλοκαίρι, οπότε θα ξανασυζητηθεί. 

4. Δέσμευση ότι με την ισχύ των παραπάνω δεν θα 
υπάρξουν απολύσεις το 2012. 

Στη Γενική Συνέλευση που έγινε στις 2/2, με σχεδόν 
καθολική συμμετοχή, η πρόταση που κατέβηκε από 
την πλειοψηφία του ΔΣ του σωματείου για συνέχιση 
της απεργίας καταψηφίστηκε (342 ψηφίσαντες, 125 
ναι, 201 όχι), με αποτέλεσμα ο αγώνας να λάβει τέλος. 

Μπορεί οι εργαζόμενοι να μην κατάφεραν να ανα- 
στείλουν τα σχέδια της διοίκησης αλλά θα πρέπει να 
σημειώσουμε πως έδωσαν έναν σημαντικό αγώνα, με 
πρωτόγνωρα χαρακτηριστικά για έναν χώρο σαν της 
Ίντρακομ, που ανοίγει δρόμους για τους νέους σκλη¬ 
ρότερους αγώνες που προμηνύονται. Ο αγώνας αυτός, 
με τις αδυναμίες του (σημαντικές, όπως και η έκβαση 
του αγώνα, αλλά μόνο μέσα από τέτοιες εμπειρίες θα 
μάθουν οι ίδιοι οι εργαζόμενοι πως να νικούν), απο¬ 
τελεί συνέχεια όλων των εργασιακών μετώπων που 
έχουν ξεσπάσει τους τελευταίους μήνες (Χαλυβουρ¬ 
γία, Α1ί€Γ, Λούκισα, Οοοάγδ κλπ.) και σηματοδοτούν 
μια εμφάνιση του εργατικού κινήματος στο προσκή¬ 
νιο, με όλο και πιο έντονο το χαρακτηριστικό της δι¬ 
άρκειας της πάλης - το οποίο ίσως αποτελεί έναν δεί¬ 
κτη των διαθέσεων που ωριμάζουν στην εργατική τάξη 
ακόμα και για μια γενική απεργία διάρκειας. 

■ Ασλανίδη Άννα 


Ο αγώνας στη Χαλυβουργία συνεχίζεται 


Μ ετά από τρεις μήνες απεργίας και 
χωρίς κανένα από τα βασικά αι¬ 
τήματα των απεργών να υλο¬ 
ποιείται, η απεργία στην Ελλη¬ 
νική Χαλυβουργία συνεχίζεται. 
Μετά από αρκετές συναντήσεις της εργοδοσίας 
με τους εργαζόμενους, με την τελευταία να γίνεται 
μετά από κινητοποίηση και πορεία έξω από τα γρα¬ 
φεία της εταιρίας στον Κηφισό στις 30 Ιανουάριου, 
η απάντηση είναι ίδια: να σπάσει η απεργία χωρίς 
ανάκληση των απολύσεων και χωρίς δέσμευση ότι 
δε θα γίνουν και οι υπόλοιπες μέχρι τις 180 απολύ¬ 
σεις που έχουν ανακοινώσει. Η απάντηση από τη 
μεριά των απεργών είναι ο ανυποχώρητος αγώνας 
και η συνέχιση της απεργίας μέχρι να ανακληθούν 
οι απολύσεις και να εφαρμοστεί η Συλλογική Σύμ¬ 
βαση. 

«Κορύφωση της κλιμάκωσης» του αγώνα απο- 
τέλεσε η Παναττική απεργία που πραγματοποιήθη¬ 
κε στις 17 Ιανουάριου, ως αλληλεγγύη στους απερ¬ 
γούς της Χαλυβουργίας, του ΑΙϊογ και της Ελευ¬ 
θεροτυπίας. Η συμμετοχή του κόσμου ήταν αρκε¬ 
τά μεγάλη, για απεργία που καλύπτεται από εργα¬ 
τικά κέντρα και μόνο, ενώ για άλλη μία φορά γί¬ 
ναμε μάρτυρες διάφορων διασπαστικών ενεργειών: 
από τη μία το ΚΚΕ να κάνει μόνο του πορεία οδη¬ 
γώντας τους απεργούς στο υπουργείο Εργασίας και 
από την άλλη το Συντονιστικό Πρωτοβάθμιων Σω¬ 
ματείων με κάποιες από τις δυνάμεις της ΑΝΤΑΡ- 
ΣΥΑ να συγκεντρώνονται στη μέση του δρόμου σε 
απόσταση λίγων μέτρων από τη συγκέντρωση του 
ΚΚΕ. 


Ο απεργιακός αγώνας των χαλυβουργών είναι 
ένας από τους σημαντικότερους των τελευταίων 
χρόνων για το ελληνικό εργατικό κίνημα, μιας και 
έχει καταφέρει να δημιουργήσει ένα τεράστιο κύμα 
αλληλεγγύης και συμπαράστασης από όλη την Ελ¬ 
λάδα. 

Παρόλα αυτά, με την πολιτική που ακολουθούν 
οι εργαζόμενοι, έχοντας στην ηγεσία του αγώνα 
τους την απομονωτική πολιτική του ΠΑΜΕ, είναι 
αμφίβολο εάν αυτός ο αγώνας θα καταφέρει να ξε- 
φύγει από τα στενά του όρια. Εκτός από το «όργω¬ 
μα» των πόλεων για ενημερωτικού τύπου εκδηλώ¬ 
σεις, δεν γίνεται καμία προσπάθεια για την εξάπλω- 
ση και τη γενίκευσή του, ούτε καν στα γειτονικά ερ¬ 
γοστάσια. Ενώ αυτός ο αγώνας μπορεί να αποτε- 
λέσει λαμπρό παράδειγμα της αντίστασης των ερ¬ 
γαζομένων απέναντι στη λαίλαπα των μνημονίων 
και της εξαθλίωσης, ή ακόμη και να τροφοδοτήσει 
ένα γύρο γενικευμένης εξέγερσης, χωρίς μια πολιτι¬ 
κή συντονισμού, ενοποίησης και κλιμάκωσης οδη¬ 
γείται μάλλον στην ήττα ή καλύτερα στην εκλογι¬ 
κή εξαργύρωση. 

Δεν αρκεί να γίνονται μόνο κινήσεις ηθικής και 
υλικής υποστήριξης στους απεργούς. Χρειάζεται να 
πάρουμε την κατάσταση στα χέρια μας. Να κάνου¬ 
με γενικές συνελεύσεις και να εκλέξουμε απεργια- 
κές επιτροπές παντού, με αυτοοργάνωση, κινήσεις 
συντονισμού και ένα σχέδιο κλιμάκωσης του αγώ¬ 
να, κάνοντας το αίτημα της απαγόρευσης των απο¬ 
λύσεων πράξη και παλεύοντας για Γενική Πολιτική 
Απεργία Διάρκειας. 

■ Κωστής Παπαθανασίου 



ΝΙΚΗ ΣΤΟΥΣ ΕΡΓΑΖΟΜΕΝΟΥΣ 
ΣΕ ΟΟΟϋΥ’δ ΚΑΙ «ΧΑΤΖΗ» 

Σε πλήρη εξέλιξη βρίσκονται δύο σημαντικοί αγώ¬ 
νες στον κλάδο του επισιτισμού στη Θεσσαλονίκη. 

Στα Οοοάγ’δ Λευκού Πύργου, η εργοδοσία από την 
άνοιξη του 2011 επιχειρεί να επιβάλλει εκ περιτροπής 
εργασία για να μειώσει τις ήδη πενιχρές αποδοχές κατά 
300 ευρώ. Οι εργαζόμενοι συσπειρώθηκαν, ήρθαν σ 5 
επαφή με συναδέλφους από την Αντεπίθεση των Ερ¬ 
γαζομένων, καταγγέλλοντας στην επιθεώρηση εργασί¬ 
ας τα αυθαίρετα σχέδια της εργοδοσίας, διαμηνύοντας 
παράλληλα στον εργοδότη την άρνηση τους να τα δε¬ 
χτούν. Η εργοδοσία αρχικά υποχώρησε αλλά στις αρ¬ 
χές Οκτωβρίου απέλυσε τον εργαζόμενο Γ. Τσουκαλά, 
μετά από 10 χρόνια εργασίας, χωρίς αποζημίωση, στή¬ 
νοντας μια σκευωρία εναντίον του. Ο συνάδελφος κα¬ 
τήγγειλε ότι η απόλυση έγινε για συνδικαλιστικούς λό¬ 
γους, απαιτώντας την άμεση επαναπρόσληψή του. Πα¬ 
ράλληλα συστάθηκε επιτροπή αλληλεγγύης, ξεκινώ¬ 
ντας παραστάσεις διαμαρτυρίας έξω από το κατάστη¬ 
μα. Η απάντηση της εργοδοσίας ήταν απειλές και τρα- 
μπουκισμοί, ενώ συνεχής ήταν η παρουσία της αστυ¬ 
νομίας έξω από το μαγαζί. Στις αρχές Δεκέμβρη, η ερ¬ 
γοδοσία απέλυσε και την Π. Κατσιγιάννη, σύζυγο του 
Γ. Τσουκαλά, εργαζόμενη και αυτή για 10 χρόνια, με 
πρόσχημα ότι «δεν κάνει καλά τη δουλειά της», στην 
πραγματικότητα γιατί συμμετείχε στη Γενική Απεργία. 
Ο αγώνας πήρε μεγαλύτερες διαστάσεις, οι εβδομαδι¬ 
αίες κινητοποιήσεις συνεχίστηκαν αδιάλειπτα, φέρνο¬ 
ντας σε πλήρη αδιέξοδο τον εργοδότη και αναγκάζο¬ 
ντας και τη μητρική εταιρεία να εμπλακεί σε διαπραγ¬ 
ματεύσεις. 

Στα ζαχαροπλαστεία ΧΑΤΖΗΣ (3 ιδιόκτητα κατα¬ 
στήματα στη Θεσσαλονίκη και 2 στην Αθήνα) εδώ και 
δύο χρόνια η εργοδοσία καθυστερεί τη μισθοδοσία και 
χρωστάει στους εργαζόμενους 5 μισθούς, επιδόματα 
αδείας και δώρα. Στόχος της η πτώχευση της επιχείρη¬ 
σης και η ίδρυση νέας εταιρείας με νέο ΔΣ, ώστε ν’ απο- 
φύγει την αποπληρωμή των χρεών της στους εργαζό¬ 
μενους, το δημόσιο και το ΙΚΑ. 

Οι εργαζόμενοι από το κατάστημα της Σοφούλη, μη 
έχοντας άλλη λύση, κατέφυγαν από τα μέσα Δεκέμβρη 
σε επίσχεση εργασίας, περιφρουρώντας το κατάστημα, 
καθώς η εργοδοσία είχε προχωρήσει και στο κλείσι¬ 
μο καταστήματος στο κέντρο. Η απάντηση του Χατζή 
ήταν η διακοπή λειτουργίας κι αυτού του καταστήμα¬ 
τος, η προσφυγή σε μηνύσεις, με αποτέλεσμα να συλ- 
ληφθούν 4 εργαζόμενοι και 4 αλληλέγγυοι, οι οποίοι 
αφέθηκαν ελεύθεροι μετά από παρέμβαση έξω από το 
αστυνομικό τμήμα Καλαμαριάς συνδικαλιστών και αλ¬ 
ληλέγγυων. Η συγκεκριμένη κίνηση όχι μόνο δεν τρο¬ 
μοκράτησε τους εργαζόμενους, αλλά έδωσε μεγαλύ¬ 
τερες διαστάσεις στον αγώνα τους. Ο Χατζής έκανε 
ασφαλιστικά μέτρα και τα κέρδισε, τόσο εναντίον των 
εργαζομένων όσο και εναντίον του σωματείου επισιτι¬ 
σμού, για να σταματήσουν οι παραστάσεις διαμαρτυ¬ 
ρίας έξω από το κατάστημα της Σοφούλη (που στο με¬ 
ταξύ λειτουργούσε ξανά). Σήμερα οι παραστάσεις δια¬ 
μαρτυρίας συνεχίζονται, με τους εργαζόμενους ν’ απαι¬ 
τούν δυναμικά την καταβολή των δεδουλευμένων και 
την επαναφορά τους στην εργασία. Στις 4/2 έγινε δι¬ 
αδήλωση που κάλεσαν οι εργαζόμενοι και η επιτροπή 
αλληλεγγύης στην Καλαμαριά, που κατέληξε στο κα¬ 
τάστημα, με τη συμμετοχή λαϊκών συνελεύσεων γειτο¬ 
νιών και του σωματείου εργαζομένων στους ΟΤΑ Κα¬ 
λαμαριάς. 

Οι συγκεκριμένοι αγώνες, όπως και αυτοί στη Χα¬ 
λυβουργία και στο ΑΕΤΕΚ, μας δείχνουν το δρόμο για 
όλους τους εργαζόμενους. Ειδικά σήμερα που εργοδό¬ 
τες, συγκυβέρνηση και τρόικα θέλουν να μας μετατρέ¬ 
ψουν σε δουλοπάροικους, η νίκη τους θα είναι νίκη για 
όλη την εργατική τάξη, για να σταματήσει η εργοδοτι- 
κή ασυδοσία στους χώρους δουλειάς. 

νας χρόνος έχει περάσει από τη μέρα που 
ο Τυνήσιος εργαζόμενος Μοχάμεντ Μπου- 
αζίζι αυτοπυρπολήθηκε διαμαρτυρόμενος 
. για την καταβαράθρωση του βιοτικού του 
επιπέδου, πυροδοτώντας έτσι μια ανεπανά¬ 
ληπτη λαϊκή εξέγερση στη χώρα του. Οι αλυσιδωτές εξε¬ 
γέρσεις που απλώθηκαν στη συνέχεια σε όλο τον αρα¬ 
βικό κόσμο (Αίγυπτο, Λιβύη, Υεμένη, Μπαχρέιν, Συρία, 
Ιορδανία, Μαρόκο κλπ), με κεντρικά αιτήματα την ανα¬ 
τροπή των απολυταρχικών καθεστώτων και των αντερ- 
γατικών - αντιλαϊκών πολιτικών, οδήγησαν σε πρωτό¬ 
γνωρα για την περιοχή λαϊκά κινήματα, επαναστάσεις, 
ανατροπές απολυταρχικών καθεστώτων, αποδυνάμωση 
του ιμπεριαλιστικού ελέγχου και πλήρη αλλαγή του σκη¬ 
νικού στην περιοχή. Ένα χρόνο μετά, η αραβική άνοιξη 
όχι μόνο δεν έχει τελειώσει, αλλά εξελίσσεται και βαθαί¬ 
νει - αλλού πιο ραγδαία και εντυπωσιακά, αλλού με πιο 
αργούς ρυθμούς - παρά τις προσπάθειες των ιμπεριαλι¬ 
στών και των συνεργατών τους να ανατρέψουν ή έστω 
να περιορίσουν τα λαϊκά κινήματα. 

Λιβύη 

Πρόκειται για τη χώρα που έζησε την πιο βίαιη και 
εκτεταμένη αλλαγή, με πάνω από 20.000 νεκρούς, ένα 
λαϊκό ξεσηκωμό που οδήγησε στην ανατροπή του καθε¬ 
στώτος Καντάφι και την πλήρη καταστροφή όλων των 
μηχανισμών και δομών του. Στη Λιβύη σήμερα μπο¬ 
ρεί να υπάρχει κυβέρνηση, το Μεταβατικό Εθνικό Συμ¬ 
βούλιο (ΜΕΣ), αλλά δεν υπάρχει κράτος, ούτε στρατός 
- υπάρχουν πολυάριθμες πολιτοφυλακές που δρουν ανε¬ 
ξέλεγκτα - και κανείς δεν ελέγχει την κατάσταση, ούτε 
οι ιμπεριαλιστές, παρά την εισβολή και την επιμονή τους 
να επιβάλουν στο ΜΕΣ πρόσωπα του προηγούμενου κα¬ 
θεστώτος και πολιτικές της αρεσκείας τους. Κάθε τέτοια 
απόπειρα βρίσκεται αντιμέτωπη με το λαϊκό κίνημα: μα¬ 
ζικές διαδηλώσεις που ξεκίνησαν και πάλι το Δεκέμβρη 
ενάντια στην πολιτική του ΜΕΣ, διαδηλώσεις ενάντια 
στις κάθε λογής πολιτοφυλακές, εμφάνιση ενός πρωτό¬ 
γνωρου γυναικείου κινήματος με εξαιρετική οργάνω¬ 
ση και πολιτικοποίηση, σύσταση της Ομοσπονδίας Ανε¬ 
ξάρτητων Συνδικάτων που είναι στην αρχή της αλλά έχει 
ήδη επαφές με την αιγυπτιακή ομοσπονδία κ.α. Η δυνα¬ 
μική του λαϊκού κινήματος στη Λιβύη κάθε άλλο παρά 
έχει μειωθεί. 

Αίγυπτος 

Στη χώρα που με την πλατεία Ταχρίρ έγινε σύμβολο 
της λαϊκής αντίστασης σε όλο τον κόσμο, το λαϊκό κί¬ 
νημα επέβαλε τη διεξαγωγή εκλογών, παρότι οι ιμπερι¬ 
αλιστικές δυνάμεις έκαναν ό,τι μπορούσαν για να διατη¬ 
ρήσουν στην εξουσία τη στρατιωτική χούντα που διαδέ¬ 
χτηκε το Μουμπάρακ, συντηρώντας το καθεστώς του. Η 
επικράτηση των Ισλαμιστών (Αδελφοί Μουσουλμάνοι 
και Σαλαφιστές) στις εκλογές, ενός πολιτικού παράγο¬ 
ντα που συνομιλεί και συνεργάζεται με τους ιμπεριαλι¬ 
στές, δεν σηματοδοτεί την ήττα του λαϊκού κινήματος, 
αντίθετα ανοίγει το δρόμο για την αποκάλυψη του ρό¬ 
λου τους και την απαλλαγή του κινήματος από την επιρ¬ 
ροή τους. Το εκλογικό αποτέλεσμα δικαιολογείται τόσο 
από το ότι το λαϊκό κίνημα είναι οργανωμένο σε επιτρο¬ 
πές και δίκτυα και δεν αποτελεί ή δεν κυριαρχείται από 
κάποια συγκροτημένη πολιτική δύναμη με αποτέλεσμα 
οι εκλογές να το βρουν απροετοίμαστο να διεκδικήσει 
την εξουσία μέσω της ψήφου, όσο και από το γεγονός 
ότι οι Ισλαμιστές διαθέτουν εξαιρετική οργάνωση και δι¬ 
κτύωση μέσα στις μάζες, χρόνια χτισμένη με την ανοχή 
του καθεστώτος Μουμπάρακ και την αφειδή οικονομι¬ 
κή στήριξη γειτονικών καθεστώτων (Κατάρ, Σαουδική 
Αραβία αλλά και Ιράν). Η νίκη τους, ωστόσο, έχει κοντά 
ποδάρια, καθώς το στρατιωτικό καθεστώς δεν σκοπεύει 
να εγκαταλείψει την εξουσία, ενώ η εκφρασμένη πρόθε¬ 
σή τους να εφαρμόσουν πολιτικές εναρμονισμένες με τις 
ιμπεριαλιστικές επιταγές αλλά και τον ισλαμικό νόμο θα 
τους φέρει αντιμέτωπους με το λαϊκό και το εργατικό κί¬ 
νημα που εξακολουθεί να αναπτύσσεται και να οργανώ¬ 
νεται (π.χ. η Αιγυπτιακή Ομοσπονδία Ανεξάρτητων Συν¬ 
δικάτων αριθμεί ήδη ενάμισι εκατομμύριο μέλη). 

Τυνησία 

Παρόμοια εξηγείται η επικράτηση του ισλαμικού Ενά- 


χντα και στην Τυνησία, το οποίο, πριν τεθεί υπό διωγ¬ 
μό από το καθεστώς του Μπεν Αλι, είχε προλάβει να δη¬ 
μιουργήσει κοινωνικές βάσεις και να εξαπλωθεί, με την 
οικονομική στήριξη των προαναφερθέντων καθεστώ¬ 
των. Η επικράτησή του λοιπόν στις εκλογές ήταν ανα¬ 
μενόμενη, η τάση, ωστόσο, που διαφαίνεται στο εσωτε¬ 
ρικό του είναι η μετεξέλιξή του σε ένα κόμμα ανάλογο 
με αυτό του Ερντογάν στην Τουρκία, γεγονός που μπο¬ 
ρεί να βολεύει τους ιμπεριαλιστές και την ντόπια αστική 
τάξη, δεν θα γίνει όμως εύκολα ανεκτό από το λαϊκό κί¬ 
νημα που ανέτρεψε τον Μπεν Αλι και του οποίου σημα¬ 
ντικό συστατικό αποτελεί το εργατικό κίνημα και η Γενι¬ 
κή Εργατική Ένωση. 

Υεμένη 

Σε αυτή τη χώρα με τον πάμφτωχο πληθυσμό, οι πο¬ 
λύμηνες κινητοποιήσεις που οδήγησαν στο διωγμό του 
δικτάτορα Σάλεχ είχαν να αντιμετωπίσουν μια για χρό¬ 
νια παγιωμένη κατάσταση διαχωρισμού σε φυλές, θρη¬ 
σκευτικές μειονότητες και περιοχές όπου το καθεστώς 
εφάρμοζε με μεγάλη επιτυχία την πολιτική του διαιρεί και 
βασίλευε. Κατάφερε έτσι να οδηγήσει τη χώρα σε έναν 
πραγματικό εμφύλιο, ενώ το αποσχιστικό κίνημα κερ¬ 
δίζει έδαφος στον καταπιεσμένο Νότο (άλλοτε ανεξάρ¬ 
τητο σταλινικό εργατικό κράτος, που υποχρεώθηκε να 
ενωθεί με το Βορρά μετά την κατάρρευση του ανατολι¬ 
κού μπλοκ). Οι προσπάθειες και εδώ των ιμπεριαλιστών 
και των φίλο-ιμπεριαλιστικών καθεστώτων της περιοχής 
να περιορίσουν τις απώλειες στην απομάκρυνση του Σά¬ 
λεχ και να διατηρηθεί, ουσιαστικά, η παλιά τάξη πραγ¬ 
μάτων δεν φαίνεται να γίνεται δεκτή από την πλειοψη- 
φία της αντιπολίτευσης, που συνεχίζει δυναμικά τις κι¬ 
νητοποιήσεις. 

Συρία 

Πρωταγωνιστικό ρόλο στο ηρωικό μαζικό κίνη¬ 
μα που συνεχίζει απτόητο τις πολύμηνες αιματηρές συ¬ 
γκρούσεις με το καθεστώς Ασαντ παίζει η νεολαία. Από 
αυτήν ξεκίνησε η οργάνωση και δικτύωση των τοπικών 
επιτροπών που οργανώνουν τις κινητοποιήσεις, ξεπερ- 
νώντας τις θρησκευτικές - κυρίως - διαιρέσεις που κρα¬ 
τούσαν χωρισμένους τους Σύριους. Την πολιτική ηγεσία, 
ωστόσο, του κινήματος δεν μπορεί να την αναλάβει κα¬ 
νείς. Τρεις σχηματισμοί φαίνεται να έχουν ως τώρα δια¬ 
μορφωθεί: Ο πρώτος συσπειρώνει ρεφορμιστικές δυνά¬ 
μεις έτοιμες να συνδιαλλαγούν με το καθεστώς και να 
πιέσουν για μεταρρυθμίσεις. Ο δεύτερος (το Εθνικό Συμ¬ 
βούλιο της Συρίας) περιλαμβάνει ένα πλήθος δυνάμεων 
(από τους Αδελφούς Μουσουλμάνους και κουρδικά κόμ¬ 
ματα ως το Δημοκρατικό Λαϊκό Κόμμα - διάσπαση του 
ΚΚ), απαιτεί την ανατροπή του Ασαντ, αλλά έχει δεχτεί 
τις συζητήσεις με τις ΗΠΑ και την Τουρκία και να αφήσει 
την πρωτοβουλία των κινήσεων στους Αδελφούς Μου¬ 
σουλμάνους. Τέλος, ο Ελεύθερος Συριακός Στρατός, που 
έχει σχηματιστεί από στρατιώτες και στρατιωτικούς που 
έχουν αποσκιρτήσει, επιδιώκει επίσης να παίξει ρυθμι¬ 
στικό ρόλο. Οι προσπάθειες των ιμπεριαλιστών να βο¬ 
ηθήσουν το καθεστώς να επιβληθεί κάνοντας τα στρα¬ 
βά μάτια στις φρικαλεότητες και τις δολοφονίες χιλιά¬ 
δων αθώων διαδηλωτών δεν απέδωσαν. Η ανατροπή του 
Ασαντ είναι προ των πυλών, χωρίς όμως να είναι ξεκάθα¬ 
ρο ούτε πια θα είναι η διάδοχη κατάσταση, ούτε πώς θα 
διαμορφωθεί το πολιτικό τοπίο στη χώρα. 

Ο άνεμος της αραβικής άνοιξης έχει περάσει από 
πολλές ακόμα αραβικές χώρες, αλλού σαρώνοντας 
(π.χ. Μπαχρέιν) κι αλλού ξεκινώντας πιο ήπιες διεργα¬ 
σίες (π.χ. Μαρόκο, Ιορδανία κ.α.). Δεν υπάρχει αμφιβο¬ 
λία πως το λαϊκό και το εργατικό κίνημα αποτελούν τους 
ρυθμιστές των εξελίξεων. Ωστόσο, αποφασιστικό ρόλο 
για την εξέλιξη των πραγμάτων θα παίξει το κατά πόσο 
αυτή η δυναμική θα μπορέσει να εκφραστεί με οργανω¬ 
μένα πολιτικά χαρακτηριστικά, σε χώρες όπου η σκλη¬ 
ρή καταστολή είχε ουσιαστικά εξαφανίσει τη δυνατότη¬ 
τα δημιουργίας πολιτικών σχηματισμών, πολύ δε περισ¬ 
σότερο αριστερού και επαναστατικού χαρακτήρα. Αυτός 
ο άνεμος έχει επίσης στείλει την αύρα του και στον υπό¬ 
λοιπο κόσμο, από το Ουισκόνσιν και το κίνημα των Κα¬ 
ταλήψεων στις ΗΠΑ μέχρι τις διαδηλώσεις των συνδικά¬ 
των στο Λονδίνο, τα κινήματα των αγανακτισμένων, την 
Ισπανία και τη χώρα μας. 



στον κόσμο... 


ΒΕΛΓΙΟ 

Με 24ωρη γενική απεργία «υποδέχτηκαν» οι βέλ- 
γοι εργαζόμενοι τη Σύνοδο Κορυφής στις 30 Ιανουάριου 
στις Βρυξέλλες. Η βελγική κυβέρνηση ανακοίνωσε μέτρα 
ύψους 14,84 δις δολαρίων, πέραν των 1,3 δις ευρώ περι¬ 
κοπών του κρατικού προϋπολογισμού, ο οποίος πάγω¬ 
σε μετά από προειδοποίηση της Κομισιόν. Μεταξύ άλλων, 
αυξάνεται το όριο ηλικίας για συνταξιοδότηση. Η αφαί¬ 
μαξη των εργαζομένων στο όνομα της σωτηρίας από τη 
χρεοκοπία έκανε πολλούς εργασιακούς χώρους να παρα¬ 
λύσουν για πρώτη φορά μετά το 1993, με τις τρεις κύρι¬ 
ες εργατικές συνομοσπονδίες να έχουν κηρύξει απεργία. 
Οι ηγέτες των κρατών-μελών ένιωσαν την πίεση του αφυ- 
πνιζόμενου εργατικού κινήματος στο πετσί τους, καθώς 
δυσκολεύτηκαν ακόμα και να φτάσουν στη Σύνοδο λόγω 
της απεργίας στα μέσα μεταφοράς και χρειάστηκαν τη 
βοήθεια του στρατού. Ωστόσο, η διαδήλωση στα γραφεία 
της ΕΕ δεν ήταν μεγάλη, ενώ στην απεργία συμμετείχε το 
21% των βέλγων εργαζομένων. Μεγάλη ευθύνη για την 
έλλειψη αυτοπεποίθησης των μαζών έχουν οι συνδικαλι¬ 
στικές ηγεσίες, που συνδιαλέγονται με την κυβέρνηση και 
την Κομισιόν για μια «περισσότερο υποφερτή» εφαρμο¬ 
γή των μέτρων. 


ΚΑΖΑΚΣΤΑΝ 

Στο αίμα πνίγηκε η 7μηνη απεργία των εργαζομένων 
στις πετρελαιοπηγές της Μαγκιστάου (περιοχή της Κα- 
σπίας θάλασσας, μια από τις πλουσιότερες σε πετρέλαιο 
παγκοσμίως). Οι εκατοντάδες απολυμένοι της Καζ Μουν- 
γκάι Γκαζ που κατασκήνωσαν από το Μάιο στην κεντρική 
πλατεία της Ζαναοζέν (πρωτεύουσα της επαρχίας) απαι¬ 
τώντας να γυρίσουν στην εργασία και να πάρουν δεδου¬ 
λευμένα 6 μηνών, με τη στήριξη συναδέλφων τους από 
την ανταγωνιστική πετρελαϊκή εταιρία και εκατοντάδων 
εργαζομένων και κατοίκων της περιοχής, δήλωσαν ότι 
δεν φεύγουν από την πλατεία αν δεν δικαιωθούν. Η εργο¬ 
δοσία και οι αρχές δεν έκαναν καμία κίνηση μέχρι τις 16 
Δεκεμβρίου, όταν η αστυνομία πήγε να ξηλώσει τις σκη¬ 
νές με αφορμή τον εορτασμό της Ημέρας της Ανεξαρ¬ 
τησίας του Καζαχστάν. Αφού δεν κατάφεραν να σπάσουν 
τον αγώνα, έβαλαν μια ομάδα παρακρατικών να επιτεθεί 
στους εργάτες με μολότοφ και να δημιουργήσει χάος για 
να επέμβει η αστυνομία. Οι αστυνομικές δυνάμεις άνοι¬ 
ξαν πυρ δολοφονώντας 14 απεργούς και 56 συναγωνι¬ 
στές τους και τραυματίζοντας πάνω από 500. Στην κοντι¬ 
νή πόλη Σέτπε, όπου οι κάτοικοι σταμάτησαν ένα τρένο 
σε ένδειξη αλληλεγγύης προς τους απεργούς, ένας από 
αυτούς σκοτώθηκε και 11 τραυματίστηκαν από την αστυ¬ 
νομία. Ο Νουρσουλτάν Ναζαρμπάγιεφ, πρόεδρος του Κα¬ 
ζαχστάν επί 22 χρόνια, έθεσε τη χώρα σε κατάσταση έκτα¬ 
κτης ανάγκης και την απέσυρε στις 14 Ιανουάριου, λέγο¬ 
ντας ότι «η κατάσταση πήρε την κανονική πορεία της». 

ΜΠΑΧΡΕΙΝ 

Το διεθνές συνδικαλιστικό δίκτυο των εκπαιδευτικών 
καλεί όλους τους εργαζόμενους, εκπαιδευτικούς και νέ¬ 
ους να στηρίξουν την καμπάνια για την απελευθέρωση 
του φυλακισμένου προέδρου της Ένωσης Εκπαιδευτικών 
του Μπαχρέιν (ΒΤΑ), Μαχντί Ισσά Μαχντί Αμπού Ντι- 
ίμπ και άλλων αγωνιστών. Η ΒΤΑ μαζί με άλλα σωματεία 
έπαιξε σημαντικό ρόλο στην οργάνωση του κινήματος 
που ξέσπασε στο Μπαχρέιν τον προηγούμενο Μάρτιο. Η 
κυβέρνηση εξαπέλυσε ένα πογκρόμ κατά των αγωνιστών 
και των οργανώσεων που συμμετείχαν στην εξέγερση, με 
απειλές, απολύσεις, συλλήψεις και βασανιστήρια. Ο Μα¬ 
χντί και η αντιπρόεδρος της ΒΤΑ, Χαλίλα αλ-Σαλμάν, συ- 
νελήφθησαν το Σεπτέμβριο για ανατρεπτική δράση και 
οργάνωση παράνομων συγκεντρώσεων και απεργιών. Η 
Χαλίλα, καταδικασμένη σε 3 χρόνια φυλάκισης, βγήκε με 
αναστολή χάρη στις πιέσεις του κινήματος, ενώ ο Μαχντί, 
καταδικασμένος σε 10 χρόνια βάσει όσων ομολόγησε με 
βασανιστήρια, παραμένει κρατούμενος. Η υγεία του επι¬ 
δεινώνεται και στερείται ιατροφαρμακευτικής περίθαλ¬ 
ψης. Τα εργατικά σωματεία σε παγκόσμιο επίπεδο απαι¬ 
τούν την απελευθέρωσή του. Το κείμενο υπογραφών βρί¬ 
σκεται στη διεύθυνση: 

Πρόβα εξέγερσης στην Ρουμανία 


Α πό το πρώτο δεκα¬ 
ήμερο του Ιανου¬ 
άριου η Ρουμανία 
συγκλονίζεται από 
ογκωδέστατες λαϊ¬ 
κές κινητοποιήσεις 
με αφορμή το προ- 
τεινόμενο νομοσχέδιο μεταρρύθμισης του 
εθνικού συστήματος υγείας και ουσιαστικά 
την ιδιωτικοποίησή του. Η παραίτηση του 
υπουργού Υγείας, Ραέντ Αραφάτ, που ήρθε 
σε ρήξη με τον δεξιό πρόεδρο Τραιάν Μπα- 
σέσκου, αποτέλεσε την σπίθα για την έκρη¬ 
ξη της κοινωνικής οργής που συσσωρεύο- 
ταν αδιάκοπα την τελευταία δεκαετία στη 
Ρουμανία. 

Από την πρώτη στιγμή ξέσπασαν δια¬ 
δηλώσεις στο Βουκουρέστι και σε περισ¬ 
σότερες από 40 πόλεις της χώρας, που εξε¬ 
λίχτηκαν σε εκτεταμένες συγκρούσεις δια¬ 
δηλωτών και δυνάμεων καταστολής. Στά¬ 
σεις λεοφωρείων και βιτρίνες καταστημά¬ 
των καταστράφηκαν, ενώ κάδοι σκουπι- 
διών πυρπολήθηκαν και χρησιμοποίθηκαν 
ως πρόχειρα οδοφράγματα. Παρά την από¬ 
συρση του νομοσχεδίου την αμέσως επόμε¬ 
νη μέρα, οι κινητοποιήσεις εντάθηκαν και 
πήραν πολιτικό χαρακτήρα ζητώντας την 
παραίτηση του προέδρου και της νεοφιλε¬ 
λεύθερης κυβέρνησης Μπλοτς. Η κυβέρ¬ 
νηση από την πρώτη στιγμή απάντησε με 
προσαγωγές, χημικά και τραυματισμούς δι¬ 
αδηλωτών, βλέποντας τις διαδηλώσεις να 
εξελίσονται στις μεγαλύτερες λαϊκές κινη¬ 
τοποιήσεις από την εξέγερση που ανέτρε¬ 
ψε το σταλινικό καθεστώς του Τσαουσέ- 
σκου το 1989. 

Κέντρα αυτοοργάνωσης του αγώνα έγι¬ 
ναν η πλατεία του Πανεπιστημίου του Βου- 
κουρεστίου και η πλατεία Ουνιρέι στο κέ¬ 
ντρο της πρωτεύουσας, οι οποίες και είχαν 
καταλήφθεί απο τα τέλη Ιανουάριου. Βασι¬ 


κά συνθήματα στα πανό των διαδηλωτών 
ήταν: «Κατάληψη της Πλατείας - Κατάλη¬ 
ψη της Ρουμανίας», «Παίρνουμε τη χώρα 
πίσω», «Σεβασμός και αξιοπρέπεια», «Το 
έθνος είμαστε εμείς. Κάτω ο δικτάτορας». 

Αυτές οι διαδηλώσεις, που τείνουν να 
εξελιχθούν σε εξέγερση, έχουν τις ρίζες 
τους (κυρίως) στα μέτρα που έχει λάβει η 
κυβέρνηση την τελευταία 3ετία. Στις αρχές 
του 2009 η Ρουμανία προσέφυγε στο ΔΝΤ, 
παίρνοντας δάνειο 20 δις ευρώ, για ν’ αντι¬ 
μετωπίσει τη συρρίκνωση του ΑΕΠ κατα 
7,1% και τις επιπτώσεις της καπιταλιστι¬ 
κής κρίσης στη ρουμανική οικονομία. Αμε¬ 
σα μέτρα για την εξοικονόμηση των δόσε¬ 
ων αποπληρωμής του δανείου ήταν η πε¬ 
ρικοπή των μισθών κατά 25% και των συ¬ 
ντάξεων κατά 15%, η αύξηση των φόρων, 
το κλείσιμο 67 νοσοκομείων που συνοδεύ¬ 
τηκαν με 3.000 απολύσεις. Συνολικά έχουν 
απολυθεί από το δημόσιο τομέα 180.000 
εργαζόμενοι, ενώ άλλες 300.000 απολύ¬ 
σεις πρόκειται να πραγματοποιηθούν μέσα 
στο 2012. Η ιδιωτικοποίηση του συστήμα¬ 
τος υγείας θα απόφερε στην κυβέρνηση 4,5 
δις ευρώ και περίπου 1,5 δις ευρώ ακόμη θα 
εξοικονομούνταν από τη δημιουργία ιδιω¬ 
τικών ασφαλιστικών ταμείων. 

Έναν χρόνο αργότερα, και ενώ είχαν 
ενταθεί οι αντιδράσεις σε εργασιακούς χώ¬ 
ρους και άλλα κομμάτια της κοινωνίας, η 
κυβέρνηση πέρασε νόμο για την απαγό¬ 
ρευση των συγκεντρώσεων-διαδηλώσεων 
έξω από δημόσια και κρατικά κτήρια χωρίς 
ανάλογη άδεια. Ενώ με άλλο νομοσχέδιο 
άναψε το πράσινο φως για ιδιωτικές εται¬ 
ρείες να έχουν τη δυνατότητα απαλλοτρί¬ 
ωσης κρατικής ή ιδιωτικής περιουσίας χω¬ 
ρίς κρατική έγκριση. Αυτό ήταν ουσιαστι¬ 
κά ένα μεγάλο δώρο στην καναδική εται¬ 
ρεία χρυσού Οοΐά ΟοΓροΓαίίοη, η οποία 
εδώ και μήνες έχει έρθει σε αντιπαράθεση 


με τους κατοίκους μια επαρχίας της δυτικής 
Ρουμανίας, οι οποίοι δεν θέλουν ν’ ανοίξει 
ορυχείο χρυσού στην περιοχή τους. Κινη¬ 
τοποιήσεις και απεργίες που είχαν εξελιχθεί 
σε συγκρούσεις με τις δυνάμεις καταστολής 
είχαν πραγματοποιηθεί και στα τέλη Μάη, 
όταν 50 χιλιάδες απεργοί διαδηλωτές είχαν 
κλείσει τους δρόμους του Βουκουρεστίου, 
ενισχυόμενοι από την κάθοδο αγροτών με 
τρακτέρ στην πόλη, οι οποίοι διαμαρτύρο¬ 
νταν για μέτρα που προέβλεπαν τη μείωση 
των συντάξεων και την απόλυση 70 χιλιά¬ 
δων δημόσιων υπαλλήλων. Το κίνημα κο- 
ρυφώθηκε με τεράστιες απεργιακές κινη¬ 
τοποιήσεις την πρώτη εβδομάδα του Ιού- 
νη, με τη χώρα να παραλύει και το στίγμα 
να δίνεται κύριως απο τους εργαζόμενους 
στο δημόσιο, την υγεία, την εκπαίδευση και 
τους σιδηροδρόμους. Η κλιμάκωση αυτών 
των αντιδράσεων με την εφαρμογή των νό¬ 
μων οδήγησαν μέσα σε μερικές μέρες στη 
διαδοχική κατάρρευση 3 κυβερνήσεων το 
περασμένο φθινόπωρο. 

Πολύ σημαντικές εργατικές κινητοποι¬ 
ήσεις και απεργίες διάρκειας είχαν πραγ¬ 
ματοποιηθεί και την περίοδο 2004-2006 σε 
εταιρείες γαλλικών συμφερόντων (ο γαλ¬ 
λικός καπιταλισμός είναι ο 2ος σε επενδύ¬ 
σεις στη Ρουμανία, μετά τον ολλανδικό). Οι 
απεργοί διεκδικούσαν αύξηση των μισθών 
κατά 50% και εξίσωσή τους μ αυτούς των 
εργαζομένων στα αντίστοιχα εργοστάσια 
της Γαλλίας (ΜίοΗθΗη, Κεηαιιΐί, ΟαίΓείοιπ*). 

Σαφέστατα εμπνευσμένο απο το κίνημα 
των Αγανακτησμένων της Ισπανίας και της 
Ελλάδας, τις Αραβικές εξεγέρσεις και το κί¬ 
νημα Οεαιργ στις ΗΠΑ και λογική συνέ¬ 
χεια των εργατικών κινητοποιήσεων οι δι¬ 
αδηλώσεις στη Ρουμανία μόνο φέρελπεις 
μπορεί να χαρακτηριστούν. Πρωτοπορεία 
του κινήματος για τη στιγμή είναι η νεολαία 
και κυρίως το κομμάτι που έχει τελειώσει 


κάποια σχολή και αυτό δεν έχει αντίκρυσμα 
στην αγορά εργασίας. Σε μία χώρα όπου 
βασικό μισθός είναι τα 340 ευρώ και η φτώ¬ 
χεια αγγίζει το 44,1% του πλυθησμού. Ενερ¬ 
γό ρόλο στο κίνημα παίζουν οι εργαζόμε¬ 
νοι, κύριως εκείνοι που πλήττονται άμεσα 
απο τα μέτρα και όσοι έχουν μια πείρα απο 
προηγούμενες εργατικές κινητοποιήσεις, οι 
άνεργοι, οι συνταξιούχοι και οι άστεγοι. 

Το κίνημα μέχρι στιγμής δεν έχει διατυ¬ 
πώσει ξεκάθαρα αιτήματα, ούτε έχει βάλει 
κάποιες βάσεις που θα δώσουν έναν στοι¬ 
χειώδη οργανωτικό κορμό, πέρα από κά¬ 
ποιες συνελεύσεις στην κατειλημμένη πλα¬ 
τεία του πανεπιστημίου. Η πρόσφατη επα¬ 
νεμφάνιση του εργατικού κινήματος, μετά 
την ήττα των ιδεών του σοσιαλισμού από 
το καθεστώς Τσαουσέσκου, δείχνει ότι μπο¬ 
ρεί να ηγηθεί του κινήματος και να δέσει 
γύρω του ευρύτερα λαϊκά στρώματα και τη 
νεολαία. Βέβαια, η αποκρυστάλλωση του 
κινήματος σ’ ένα ανώτερο πολιτκό και ορ¬ 
γανωτικό επίπεδο δεν θα είναι κάτι εύκολο, 
εφόσον δεν υπάρχουν εργατικές επαναστα¬ 
τικές οργανώσεις-κόμματα με κάποια απή¬ 
χηση στη Ρουμανία. Αυτό μπορεί να γίνει 
από την εργατική τάξη προτάσοντας ένα 
πρόγραμμα που θα βάζει το ζήτημα της δι¬ 
αγραφής του χρέους, της δημόσιας-δωρεάν 
υγείας, την εθνικοποίηση κάτω απο εργα¬ 
τικό ελέγχο και χωρίς αποζημίωση των βα¬ 
σικών τομέων της οικονομίας, την απαγό¬ 
ρευση των απολύσεων και το ξήλωμα όλων 
των αντιλαϊκών μέτρων κυβέρνησης-ΔΝΤ 
μέσα από μια επαναστατική πολιτική. 

Επίσης, αναδεικνύεται και από τις απερ¬ 
γίες της εργατικής τάξης στη Ρουμανία το 
ζήτημα του διεθνικού συντονισμού, της δι¬ 
εθνοποίησης της ταξικής πάλης και το κρί¬ 
σιμο ζήτημα της αναγέννησης της 4ης Διε¬ 
θνούς. Καθήκον μας είναι η ταξική διεθνι- 
στική αλληλεγγύη, ο πανευρωπαϊκός συ¬ 
ντονισμός των αγώνων μας και η κλιμάκω¬ 
ση της ταξικής πάλης. Μόνο έτσι μπορεί να 
νικηθεί η κάθε είδους τρόικα και να τσακι¬ 
στεί η Ευρωπαϊκή Ένωση. 

■ Βασίλης Ζ. 


Νιγηρία: Απεργίες κπι ταραχές λόγω αύξησης της τιμής των καυσίμων 


Τ ην πρωτοχρονιά ο πρόεδρος 
της Νιγηρίας Τζόναθαν 
Γκούντμαν ανακοίνωσε την 
πλήρη περικοπή της κρατι¬ 
κής επιδότησης στην τιμή 
των καυσίμων, με συνέπεια την κατακό- 
ρυφη αύξηση της λιανικής τιμής πώλησης 
κατά 120% καθώς και τη συνακόλουθη αύ¬ 
ξηση των τιμών στα τρόφιμα και στις μετα¬ 
φορές. Πολύ γρήγορα ξεκίνησαν διαμαρ¬ 
τυρίες και διαδηλώσεις που κορυφώθηκαν 
σε γενική απεργία διάρκειας, που παρέλυσε 
τη χώρα και απείλησε να οδηγήσει σε δια¬ 
κοπή την παραγωγή πετρελαίου. Η απότο¬ 
μη αναστολή της απεργίας από τις ηγεσί¬ 
ες των συνδικάτων πριν καλά καλά ανακοι¬ 
νωθεί η μερική ανάκληση του μέτρου από 
την κυβέρνηση δημιούργησε απογοήτευση 
και τεράστια ερωτηματικά σε απεργούς και 
διαδηλωτές. 

Η εξόρυξη πετρελαίου με παραγωγή 
πάνω από 2 εκατομμύρια βαρέλια αργού 
πετρελαίου την ημέρα ανέδειξε τη Νιγηρία 
δεύτερη οικονομία της Αφρικής. Ωστόσο, ο 
μέσος μισθός είναι περίπου 110 δολάρια το 
μήνα. Η αύξηση της τιμής του πετρελαίου 
από 65 νάιρα (0,40$) σε 140 (0,86$) το λί¬ 
τρο, με τη συνακόλουθη αύξηση στις τιμές 
των αγαθών, ήταν ένα ισχυρό χτύπημα στο 
βιοτικό επίπεδο των εργαζομένων και των 
φτωχών λαϊκών στρωμάτων. Ουσιαστικά, 
κάνει την επιβίωσή τους αδύνατη. 


Η κυβέρνηση καθώς και οι οικονομο¬ 
λόγοι της οικονομικής και πολιτικής ελίτ 
της χώρας, που έσπευσαν να της δώσουν 
την υποστήριξή τους, χρησιμοποίησαν ως 
επιχείρημα υπέρ της περικοπής της επιδό¬ 
τησης της τιμής των καυσίμων ότι βλάπτει 
την οικονομία καθώς τρέφει το λαθρεμπό¬ 
ριο καυσίμων. Οι έμποροι αγοράζουν φτη¬ 
νά καύσιμα, τα οποία έπειτα μεταπωλούν 
σε άλλες χώρες λαθραία σε υψηλές τι¬ 
μές. Επίσης, το καθεστώς της επιδότησης 
εκτρέφει τη διαφθορά και το χρηματισμό 
κρατικών λειτουργών, αξιωματούχων του 
στρατού και της κυβέρνησης, για να βο¬ 
ηθούν ή απλώς να μην εμποδίζουν τη λα¬ 
θραία εξαγωγή καυσίμων. Τα κυκλώματα 
των λαθρεμπόρων προωθούν σε κυβερνη¬ 
τικές θέσεις ή άλλα δημόσια αξιώματα δι¬ 
κούς τους ανθρώπους. Ένα άλλο επιχείρη¬ 
μα που χρησιμοποιείται είναι ότι η επιδό¬ 
τηση βλάπτει τους φτωχούς, καθώς στερεί 
χρήματα από το κράτος που θα μπορούσαν 
να δοθούν σε δημόσια έργα, ενώ η τιμή των 
καυσίμων είναι από τις χαμηλότερες στις 
χώρες του ΟΡΕΩ και θα πρέπει να αυξηθεί. 

Είναι αλήθεια ότι η διαφθορά βασιλεύ¬ 
ει στη Νιγηρία. Η πολιτική ελίτ όμως δεν 
έχει καμία διάθεση να την πολεμήσει και να 
την εξαλείψει. Στην πραγματικότητα, η δι¬ 
αφθορά είναι η βάση πάνω στην οποία λει¬ 
τουργεί το σύστημα. Η περικοπή της επι¬ 
δότησης δεν είχε άλλο σκοπό από το να 


αυξήσει τα κέρδη των επιχειρηματιών και 
να φουσκώσει τις τσέπες διεφθαρμένων 
κρατικών λειτουργών. Στην ατζέντα της 
κυβέρνησης βρίσκονται πολλά τέτοια νεο¬ 
φιλελεύθερα μέτρα. 

Η τιμή του πετρελαίου είναι η υψηλό¬ 
τερη ανάμεσα στις πετρελαιοπαραγωγικές 
χώρες συγκριτικά με τους μισθούς. Πολ¬ 
λά μικρά καταστήματα και σπίτια στηρίζο¬ 
νται σε γεννήτριες που λειτουργούν με πε¬ 
τρέλαιο, καθώς η λειτουργία της δημόσιας 
υπηρεσίας ηλεκτρισμού είναι προβληματι¬ 
κή. Ιδιωτικές εταιρίες που λειτουργούν με 
ίδιες γεννήτριες πωλούν πόσιμο νερό σε 
όσους δεν έχουν και πλήθος άλλων ανα¬ 
γκών εξυπηρετούνται με τέτοιο τρόπο, κα¬ 
θώς δεν υπάρχει κρατική μέριμνα. Η επιβί¬ 
ωση λοιπόν πλατιών στρωμάτων του πλη¬ 
θυσμού βρίσκεται στο μεταίχμιο και το ξέ¬ 
σπασμά τους λογική συνέπεια. 

Οι διαδηλώσεις ξεκίνησαν πριν την κή¬ 
ρυξη της απεργίας. Στις μέρες της απεργί¬ 
ας οι δρόμοι των πόλεων σε όλη τη χώρα 
άδειασαν από οχήματα και πλημμύρισαν 
από διαδηλωτές. Κλειστά παρέμειναν τα 
καταστήματα, οι αγορές, οι τράπεζες και 
οι δημόσιες υπηρεσίες. Η κυβέρνηση, ανα¬ 
λαμβανόμενη ότι κινδυνεύει να χάσει τον 
έλεγχο, αποφάσισε να αντιμετωπίσει την 
κατάσταση με καταστολή. Ανέπτυξε το 
στρατό μέσα στις πόλεις, ο οποίος επιτέθη¬ 
κε με σφαίρες και αέρια. Ο απολογισμός εί¬ 


ναι τουλάχιστον δέκα νεκροί και εκατοντά¬ 
δες τραυματίες. Οι διαδηλωτές δεν υποχώ¬ 
ρησαν αλλά φάνηκαν αποφασισμένοι να 
αντιμετωπίσουν την καταστολή. 

Μπροστά σ’ αυτή την κατάσταση η κυ¬ 
βέρνηση ανακοίνωσε ότι δεν θα σταματή¬ 
σει πλήρως την επιδότηση, αλλά θα την 
περικόψει στο μισό, διευκρινίζοντας ότι το 
μέτρο είναι προσωρινό και ότι στο τέλος 
θα εφαρμοστεί η πλήρης περικοπή. Μόλις 
λίγες ώρες αργότερα τα σωματεία ανήγ¬ 
γειλαν ότι σταματούν την απεργία, μετά 
από συζητήσεις που έγιναν στο εσωτερικό 
τους και με άλλες κοινωνικές οργανώσεις. 
Στην πραγματικότητα, δεν έγινε καμία συ¬ 
ζήτηση και κανείς δεν γνωρίζει τίποτα για 
το πώς και από ποιους πάρθηκε η απόφα¬ 
ση για την αναστολή της απεργίας. Πρό¬ 
κειται για μια προδοτική στάση των συν¬ 
δικαλιστικών ηγεσιών, καθώς η κυβέρνηση 
δεν πήρε πίσω την απόφασή της και στέ¬ 
ρησε από το λαό της Νιγηρίας το δικαίω¬ 
μα όχι μόνο να αγωνιστεί αλλά και να κερ¬ 
δίσει το δίκαιο αγώνα του. Η χώρα ταλανί¬ 
ζεται από εμφύλιες διαμάχες και συγκρού¬ 
σεις, που με στρεβλό τρόπο εκφράζουν το 
ταξικό ζήτημα. Η γενική απεργία και η συ¬ 
σπείρωση όλων των εργαζομένων και των 
φτωχών σε έναν κοινό στόχο έβαλε τα ζη¬ 
τήματα στη σωστή τους βάση. Προς το πα¬ 
ρόν το ταξικό ζήτημα πήγε ένα βήμα πίσω 
αλλά σύντομα θα ξαναβγεί στην επιφάνεια. 

Κοινωνικές και Πολιτικές Συμμαχίες 

Ο στόχος της σοσιαλιστικής επανάστα¬ 
σης, πέρα από τη θεμελιώδη και πρωταρχική 
προϋπόθεση της ενοποίησης του προλετα¬ 
ριάτου στη βάση ενός επαναστατικού προ¬ 
γράμματος, θέτει το πρόβλημα των συμμα- 
χιών και μ άλλα εκμεταλλευόμενα και κατα- 
πιεζόμενα στρώματα, με τα μισοπρολεταρια- 
κά ή μη εκμεταλλευτικά μικροαστικά στρώ¬ 
ματα. Γιατί η αστική τάξη (μέσω του κράτους 
και με στοχευμένες πολιτικές) δένει αυτά τα 
στρώματα γύρω της, περιβάλλει με την υπο¬ 
στήριξή τους την εξουσία της, που αλλιώς 
θα είχε εξαιρετικά ολιγάριθμη βάση -δηλαδή 
διαμορφώνει το αστικό μπλοκ εξουσίας-, 
και γιατί η διέξοδος από την καπιταλιστική 
κρίση, η σοσιαλιστική επανάσταση, απαιτεί 
μια συνολική αναδιοργάνωση της κοινωνίας. 

Ο Μαρξ, με την χαρακτηριστική φράση 
«Το σόλο του προλεταριάτου κινδυνεύει να 
εξελιχθεί σε επικήδειο άσμα», έδειξε την επι¬ 
τακτική ανάγκη της εργατικής τάξης να σπά¬ 
σει την απομόνωσή της, που συνεχώς επιδι¬ 
ώκεται από τη μπουρζουαζία. Ο Λένιν και οι 
μπολσεβίκοι είδαν το καθήκον του προλετα¬ 
ριάτου στην καθυστερημένη Ρωσία να συμ¬ 
μαχήσει με τους αγρότες, δίνοντας λύση στο 
πρόβλημα της διανομής της γη ς κάτω από τη 
δική του καθοδήγηση . Η Κομμουνιστική Δι¬ 
εθνής είχε αναλύσει: « Σημαντικό είναι... να 
κερδηθεί η εύνοια των τεχνικών ; των υπαλλή¬ 
λων γραφείου, των μεσαίων και χαμηλόβαθ¬ 
μων δημοσίων υπαλλήλων και της διανόησης, 
που μπορούν να συμβάλλουν... κατά τη με¬ 
ταβατική περίοδο από τον καπιταλισμό στον 
κομμουνισμό, βοηθώντας να ξεπεραστούν τα 
προβλήματα της κρατικής και οικονομικής δι¬ 
οίκησης. Αν αυτά τα στρώματα ταυτιστούν με 
την επανάσταση, ο εχθρός θα χάσει το ηθικό 
του...». [1] 

Σήμερα, το κοινωνικό βάρος του προ¬ 
λεταριάτου έχει αυξηθεί εντυπωσιακά. Στις 
ανεπτυγμένες βιομηχανικά χώρες φτάνει μέ¬ 
χρι και το 90% του πληθυσμού ή και το ξε¬ 
περνάει, ενώ στις «αναδυόμενες» ή εξαρτη¬ 
μένες έχουν προλεταριοποιηθεί τεράστιες 
μάζες. Επιπλέον, έχουν ενσωματωθεί μαζι¬ 
κά στο προλεταριάτο (με την έννοια του μι¬ 
σθωτού, όχι στενά του βιομηχανικού εργά¬ 
τη) «νέα στρώματα», δηλαδή στρώματα της 
διανοητικής εργασίας (εκπαιδευτικοί, νοση¬ 
λευτές, δημόσιοι υπάλληλοι, διάφορες κα¬ 
τηγορίες μηχανικών, γιατρών, ειδικών δια¬ 
φόρων κλάδων κλπ.) - όχι μόνο κοινωνικά 
αλλά και πολιτικά, έχοντας δηλαδή φτάσει 
σε σημαντικούς ή και αντικαπιταλιστικούς 
αγώνες. Αντίθετα, το βάρος των παραδοσια¬ 
κών μικροαστικών στρωμάτων (αγρότες, μα¬ 
γαζάτορες κλπ.) έχει μειωθεί, ενώ τα νέα μι¬ 
κροαστικά στρώματα (που σε μεγάλο βαθμό 
διογκώθηκαν από τις νεοφιλελεύθερες πολι¬ 
τικές) δεν έχουν το ίδιο αριθμητικό και πολι¬ 
τικό βάρος. 

Η αντικειμενική προλεταριοποίηση ευ¬ 
ρύτατων στρωμάτων (επιβεβαίωση μιας βα¬ 
σικής πρόβλεψης του μαρξισμού), προϊόν 
την ίδιας της ιστορικής εξέλιξης, ευνοεί σή¬ 
μερα τη λύση του προβλήματος των συμ- 
μαχιών. Στην Ελλάδα, η θανάσιμη κρίση 
του ελληνικού καπιταλισμού, προλεταριο- 
ποιώντας μαζικά παλιά και νέα μικροαστι¬ 
κά στρώματα (ακόμα και μεσαία), λειτουργεί 
στην ίδια κατεύθυνση. Ωστόσο, το πρόβλη¬ 
μα δεν απλοποιείται - γιατί ζητούμενο είναι 
η υποκειμενική προλεταριοποίηση, η σύν¬ 
δεση με τις αγωνιστικές και επαναστατικές 
παραδόσεις του εργατικού κινήματος ή ακό- 


■ Σταύρος Σκεύος 

μα περισσότερο η δημιουργία νέων. Μια έλ¬ 
λειψη που διαπιστώνεται πολλές φορές ακό¬ 
μα και στις πιο στοιχειώδεις μορφές οργάνω¬ 
σης (π.χ. συνδικαλιστική). 

Λαϊκά Μέτωπα 

Κάτω από διάφορες μορφές, τα Λαϊκά 
Μέτωπα είναι η ρεφορμιστική πολιτική συμ- 
μαχιών, με αφετηρία γενικά τα «λαϊκά συμ¬ 
φέροντα» (ή και τα «εθνικά»). Η κατάχρηση 
από τους ρεφορμιστές της λέξης «λαός» εί¬ 
ναι σκόπιμη για να σβήσουν οι διαχωριστι- 
κές ταξικές γραμμές και κυρίως η ιδιαίτερη 
θέση του προλεταριάτου. [2] 

Οι επαναστάτες μαρξιστές είναι υπέρ του 
σπασίματος της απομόνωσης του προλετα¬ 
ριάτου και έτσι μιας συμμαχίας με τα μικρο- 
αστικά/ενδιάμεσα στρώματα - όμως με τις 
μεθόδους και κάτω από την πολιτική ηγε¬ 
μονία του προλεταριάτου, δηλαδή χωρίς 
αυτό να εγκαταλείπει όχι μόνο τα άμεσα 
αλλά ούτε και τα ιστορικά του συμφέροντα 
και στόχους (σοσιαλιστική επανάσταση), 
αλλά συμπληρώνοντας δίπλα τους τη λύση 
των προβλημάτων ευρύτερων λαϊκών στρω¬ 
μάτων. [3] 

Αντίθετα, οι ρεφορμιστές επιδιώκουν 
ένα πολιτικό μπλοκ εργατικών οργανώσε¬ 
ων και οργανώσεων που ισχυρίζονται ότι 
αντιπροσωπεύουν τα μικροαστικά στρώμα¬ 
τα ή με «προσωπικότητες» του μικροαστι¬ 
σμού και του αστισμού. Αυτό βασίζεται σε 
διαστρεβλώσεις και αναθεωρήσεις του μαρ¬ 
ξισμού, όπως: 

(α) Ότι τα μικροαστικά στρώματα μπορούν 
να έχουν ανεξάρτητη πολιτική εκπροσώ¬ 
πηση. Στην πραγματικότητα, από την ενδι¬ 
άμεση θέση τους στην παραγωγή, συχνά ιδι¬ 
οκτήτες και ταυτόχρονα εργαζόμενοι, δεν 
έχουν πολιτική ή πραγματική οργανωτική 
αυτονομία. Ταλανεύονται ανάμεσα στο πρό¬ 
γραμμα των δυο βασικών τάξεων, της αστι¬ 
κής (υπεράσπιση της ατομικής ιδιοκτησίας) 
και του προλεταριάτου (κοινωνικοποίηση 
των μέσων παραγωγής). Φοβούνται ότι σε 
μια επανάσταση θα χάσουν την «ευμάρειά» 
τους, την οποία όμως διαρκώς υπονομεύει 
η ίδια η εξέλιξη του καπιταλισμού. Έτσι, βρί¬ 
σκονται με το ένα πόδι στο στρατόπεδο του 
κεφαλαίου, που τα χρησιμοποιεί σαν μάζα 
για εκλογικές μανούβρες και τα εξοντώνει με 
τις κατά καιρούς οικονομικές αναδιαρθρώ¬ 
σεις, ιδιαίτερα σε περιόδους κρίσης - και με 
το άλλο (λόγω του δυνητικά προλεταριακού 
μέλλοντος τους) στο στρατόπεδο του προ¬ 
λεταριάτου, που μπορεί να εγγυηθεί μια με¬ 
τατροπή της θέσης τους περισσότερο σταδι¬ 
ακή και εθελοντική. 

Έτσι, δεν υπάρχει σταθερή βάση για ανε¬ 
ξάρτητα «μικροαστικά κόμματα». Αυτά που 
συνήθως παρουσιάζονται ως τέτοια είναι 
στην πραγματικότητα οργανώσεις του κε¬ 
φαλαίου και σε κάθε περίπτωση αστικά κόμ¬ 
ματα (στο πρόγραμμα, την ηγεσία κλπ.), 
ακόμα κι αν η κοινωνική τους βάση είναι λαϊ¬ 
κή ή ενσωματώνουν λαϊκά αιτήματα. 

(β) Ότι οι μικροαστικές μάζες φοβούνται 
την όξυνση της ταξικής πάλης (παρουσιά¬ 
ζονται έτσι ως στυλοβάτες της «δημοκρα¬ 
τίας»), επομένως πρέπει να υποστείλου- 
με το πρόγραμμα του προλεταριάτου για 
να μην «τρομάξουν». Στην πραγματικότη¬ 
τα, αυτό που φοβούνται είναι η απαλλοτρίω¬ 
σή τους από το μεγάλο κεφάλαιο. Όταν κρί¬ 
νουν (σωστά ή λανθασμένα) ότι τους ανοί¬ 
γεται μια ρεαλιστική προοπτική να την αντι¬ 
μετωπίσουν, δεν διστάζουν μπροστά στις πιο 


«ακραίες λύσεις», όπως π.χ. ο φασισμός. Αν 
δουν ότι το προλεταριάτο έχει αποφασιστι¬ 
κή πολιτική και ικανή ηγεσία, μπορούν να 
κερδηθούν στην πλευρά του, βλέποντας τη 
λύση των προβλημάτων τους ως συμμάχου 
(πόσο ενεργητικού εξαρτάται από τη συγκυ¬ 
ρία) της σοσιαλιστικής επανάστασης, αφού 
αυτή δεν επιδιώκει την άμεση κατάργηση 
της ιδιοκτησίας γενικά, αλλά της ιδιοκτη¬ 
σίας των μεγάλων επιχειρήσεων που συγκε¬ 
ντρώνουν στα χέρια τους τα κρίσιμα νήματα 
της οικονομίας. 

Έτσι, ουσία των Λαϊκών Μετώπων εί¬ 
ναι η ταξική συνεργασία, με την απάρνηση 
της ανεξάρτητης δράσης, πολιτικής και προ¬ 
γράμματος του προλεταριάτου. Μέσα σ’ ένα 
Λαϊκό Μέτωπο, οι εργατικές οργανώσεις εί¬ 
ναι αιχμάλωτοι της αστικής τάξης, παραλύ- 
οντας την αποτελεσματικότητά τους, που 
δήθεν θα πολλαπλασιαζόταν από τη «συμ- 
μαχία». Έτσι διαλύεται επίσης η δυνατότητα 
ηγεμονίας του προλεταριάτου πάνω στα μι¬ 
κροαστικά στρώματα, οδηγώντας στον ιδε¬ 
ολογικό και πολιτικό αφοπλισμό τους, στην 
παράδοσή τους στο ζυγό της αστικής επιρ¬ 
ροής - υποτίθεται όλο το ρεφορμιστικό 
«σχέδιο» επεδίωκε ακριβώς το αντίθετο! 

Ένα Λαϊκό Μέτωπο εξ 5 ορισμού: 

- Επιδιώκει τη συγκρότηση αστικών κυβερ¬ 
νήσεων συνασπισμού, από εργατικά ή αρι¬ 
στερά κόμματα και κόμματα της «εθνικής», 
«προοδευτικής», «δημοκρατικής» κλπ. αστι¬ 
κής τάξης ή «μικροαστικά» κόμματα. 

- Δείχνει απαραβίαστο σεβασμό στα ιερά και 
όσια της ατομικής ιδιοκτησίας και των αστι¬ 
κών θεσμών, όχι μόνο του κοινοβουλίου 
αλλά κυρίως του σκληρού πυρήνα του κρά¬ 
τους, των μηχανισμών καταστολής (στρα¬ 
τός, αστυνομία, δικαστήρια, με όλη την ιε¬ 
ραρχία τους). Το σημείο αυτό είναι κεφαλαι¬ 
ώδες, καθώς εκεί είναι που σε τελευταία ανά¬ 
λυση διασφαλίζεται η αστική κυριαρχία, αν 
χρειαστεί με αιματηρά πραξικοπήματα, δι¬ 
κτατορίες κλπ. 

- Περιορίζει και φρενάρει την αυτοοργά¬ 
νωση και κινητοποίηση του προλεταρι¬ 
άτου. Ένα Λαϊκό Μέτωπο όχι μόνο δεν δε¬ 
σμεύεται από τη δημαγωγία περί «δημοκρα¬ 
τίας» αλλά και είναι συχνά υποχρεωμένο να 
καταφύγει στην καταστολή ενάντια στο ερ¬ 
γατικό κίνημα. 

Η επαναστατική τακτική του 
Ενιαίου Μετώπου 

Το Ενιαίο Μέτωπο (ΕΜ) είναι μια βασική 
τακτική του επαναστατικού κόμματος, που 
στηρίζεται στα εξής [4]: 

1. Στην ενοποίηση της εργατικής τάξης και 
σε μια ενωτική πολιτική. Αυτό συνδέεται άρ¬ 
ρηκτα με τη θέση αρχής υπέρ μιας πλουραλι- 
στικής σοσιαλιστικής δημοκρατίας, σε κάθε¬ 
τη αντίθεση με τα σταλινικά πρότυπα. 

2. Στην ανάπτυξη των αγώνων και της αυ¬ 
τοοργάνωσης της εργατικής τάξης. ΕΜ δεν 
σημαίνει εκλογική συμμαχία ή ενότητα μη¬ 
χανισμών (όχι ότι δεν μπορούν ή δεν πρέπει 
να υπάρχουν συγκεκριμένες συμφωνίες ανά¬ 
μεσα σε οργανώσεις/κόμματα), δεν μπορεί 
να γίνει ανά πάσα στιγμή. Προϋποθέτει την 
ανάπτυξη αγώνων (συνήθως «αμυντικών» 
αλλά και «επιθετικών») ή τουλάχιστον αυτή 
τη δυνατότητα, καθώς και μορφών αυτοορ¬ 
γάνωσης, όχι μόνο των παραδοσιακών συν¬ 
δικαλιστικών αλλά και εκλεγμένων επιτρο¬ 
πών κλπ. ή και σοβιέτ. 

3. Παλεύοντας για ένα ΕΜ, το επαναστατι¬ 
κό κόμμα παλεύει για την υιοθέτηση μετά- 

Α Αφίσα για την πρώτη επέτειο της 
Οκτωβριανής Επανάστασης του 1917: 
«Ένας χρόνος από την Επανάσταση , 
Γιορτάζοντας την πρώτη επέτειο από 
την ίδρυση της Ρωσικής Σοβιετικής 
Δημοκρατίας», Νοέμβρης 1918. 


βατικών αιτημάτων, που οδηγούν στην αμ¬ 
φισβήτηση του καπιταλιστικού συστήματος. 
Μέσα από την ανάπτυξη των αγώνων και 
της αυτοοργάνωσης της εργατικής τάξης, 
αυτά κορυφώνονται στο σύνθημα για «κυ¬ 
βέρνηση των εργαζομένων», που είναι βασι¬ 
κά μια φόρμουλα διατύπωσης της επαναστα¬ 
τικής ανατροπής του καπιταλισμού (και όχι 
π.χ. μιας «συμπαράταξης της Αριστεράς»). 

4. Το επαναστατικό κόμμα διατηρεί πλήρη 
οργανωτική-πολιτική ανεξαρτησία, ελευθε¬ 
ρία άσκησης κριτικής στους συμμάχους στο 
ΕΜ. 

Το ΕΜ δεν είναι πανάκεια, η εφαρμογή 
του συνδέεται με απαράβατες προϋποθέ¬ 
σεις. Είναι μια πολιτική συμμαχία του επανα¬ 
στατικού κόμματος, που επιβάλλεται (πολι¬ 
τικά, όχι πραξικοπηματικά) πάνω στους ρε- 
φορμιστές, με βάση κάποιους στοιχειώδεις 
αριθμητικούς-πολιτικούς συσχετισμούς . 
Διαφορετικά γελοιοποιείται, εκφυλίζεται σε 
πολιτικές καλών προθέσεων, αλλεπάλληλων 
καλεσμάτων «ενότητας» χωρίς αντίκρυσμα ή 
«συμφωνίες κορυφής» της Αριστερός. Αν οι 
συσχετισμοί δεν υπάρχουν, οι επαναστάτες 
μαρξιστές παλεύουν για την ενοποίηση/ενό¬ 
τητα της εργατικής τάξης και μ άλλες τακτι¬ 
κές ή ειδικότερες εκδοχές του ΕΜ (π.χ. ενό¬ 
τητα στην δράση των αντικαπιταλιστικών 
δυνάμεων, συνήθως για ένα συγκεκριμένο 
θέμα). Κάθε συμμαχία δεν συνιστά υποχρε¬ 
ωτικά ΕΜ, όπως συχνά γίνεται σύγχυση. 

Συνοψίζοντας: καμία επιτυχημένη επα¬ 
νάσταση δεν έγινε χωρίς το Ενιαίο Μέτω¬ 
πο (με την παραπάνω έννοια και προϋποθέ¬ 
σεις), αλλά κυρίως χωρίς ν’ απορριφθεί μα¬ 
ζικά στην πράξη η προδοτική πολιτική των 
Λαϊκών Μετώπων. 

Σ ημειώσεις 

[1] Βλ. Τρίτη Διεθνής, Τα τέσσερα πρώτα συ¬ 
νέδρια, εκδ. Εργατική Πάλη 

[2] Π.χ. η ορολογία του ΣΥΝ περί «πολι¬ 
τών», του ΚΚΕ για ένα μέτωπο «εργαζομέ¬ 
νων και επαγγελματοβιοτεχνών» και βέβαια 
για «Λαϊκή Οικονομία/Εξουσία». 

[3] «... η αγροτική τάξη, ακόμα και εκπαιδευ¬ 
μένη στην χρήση των όπλων, δεν πραγματο¬ 
ποίησε ποτέ με τις δικές της δυνάμεις... την 
επανάσταση που ήθελε. Είχε ανάγκη από δι¬ 
εύθυνση. Για πρώτη φορά στην παγκόσμια 
ιστορία [στην Οκτωβριανή Επανάσταση], ο 
χωρικός θα βρίσκε τον οδηγητή του στο πρό¬ 
σωπο του εργάτη» (Τρότσκι). 

[4] Βλ. την μπροσούρα της ΟΚΔΕ Για το Ενι¬ 
αίο Εργατικό Μέτωπο, εκδ. Εργατική Πάλη. 

67 χρόνια από τη συμφωνία της Βάρκιάκ 

Η ΠΡΟΔΟΣΙΑ ΑΚΟΜΑ ΣΥΝΕΧΙΖΕΤΑΙ 



χουν περάσει 67 χρόνια από 
την υπογραφή της πιο επαί- 
σχυντης προδοτικής συμ- 
.φωνίας από την ελληνική 
σταλινική γραφειοκρατία. 
67 χρόνια και οι εγκληματικές ενέργει¬ 
ες κατά του εργατικού κινήματος συ¬ 
νεχίζονται αμείωτες. Κάθε φορά που οι 
εργαζόμενοι πλησιάζουν λίγο πιο κο¬ 
ντά στη σοσιαλιστική επανάσταση, βρί¬ 
σκουν απέναντι τους πρώτα τους ρε- 
φορμιστές σταλινικούς και μετά τους 
αστούς. 

Στις 12 Φεβρουάριου 1945 η ηγεσία 
του ΚΚΕ, του ΕΑΜ και του ΕΛΑΣ (Σιά- 
ντος, Παρτσαλίδης, Τσιριμώκος και Σα¬ 
ράφης) υπέγραψε με την ελληνική αστι¬ 
κή κυβέρνηση Πλαστήρα τη συμφωνία 
της Βάρκιζας, η οποία σκόπευε να βάλει 
οριστικό τέλος στην εξέγερση που είχε 
ξεκινήσει το Δεκέμβρη του 1944. Η συμ¬ 
φωνία της Βάρκιζας προέβλεπε τη διά¬ 
λυση των αντάρτικων οργανώσεων που 
είχαν αντισταθεί κατά τη διάρκεια της 
Κατοχής, την παράδοση των όπλων του 
ΕΛΑΣ μέσα σε δύο βδομάδες, την πα¬ 
ραχώρηση αμνηστίας στην ηγεσία του 
ΕΑΜ και τη νομιμοποίηση του ΚΚΕ. 

Συνέπεια της εφαρμογής της Βάρκι¬ 
ζας ήταν ο ντροπιαστικός και ταπεινω¬ 
τικός αφοπλισμός χιλιάδων ανταρτών, 
οι οποίοι μέχρι και την τελευταία στιγ¬ 
μή έλπιζαν να λάβουν εντολή για κατά¬ 
ληψη της εξουσίας με τα όπλα. Ούτως 
ή άλλως είχαν ήδη στον έλεγχό τους το 
μεγαλύτερο μέρος της Ελλάδας, αλλά 


εξαιτίας της προδοτικής τακτικής της 
ηγεσίας του ΕΑΜ δεν δινόταν εντολή 
για κατάληψη της Αθήνας, με αποτέλε¬ 
σμα στην πρωτεύουσα να σφαγιάζονται 
οι λίγοι αγωνιστές που είχαν απομείνει. 

Κατά τον αφοπλισμό, οι σκηνές πα¬ 
ράδοσης των όπλων, με τους επιβλητι¬ 
κούς γενειοφόρους αντάρτες να παρα¬ 
τάνε τα όπλα, υπακούοντας στην ηγεσία 
του κόμματος, ξεσπώντας σε λυγμούς 
σαν μωρά παιδιά, είναι συγκλονιστικές. 
Όπως αναφέρουν: «Ήταν ένα τρομερό 
σοκ. Δεν μπορούσαμε να το κατανοή¬ 
σουμε, γιατί οι νικητές να παραδώσουνε 
τα όπλα. Τα παραδώσαμε κλαίγοντας». 

Από εκείνη τη στιγμή θα αρχίσουν 
και οι διώξεις των άοπλων πια ανταρ¬ 
τών. Γιατί η ηγεσία του κόμματος είχε 
εξασφαλίσει πολιτική αμνηστία. Η πλει- 
οψηφία όμως των αγωνιστών διώχθη- 
κε για ποινικά αδικήματα κατά τη διάρ¬ 
κεια των Δεκεμβριανών, με αποτέλεσμα 
να γεμίσουν οι φυλακές και οι εξορίες, 
την ίδια στιγμή που η Λευκή Τρομοκρα¬ 
τία θέριζε τις πόλεις και τα χωριά. 

Αρκετοί αντάρτες που αρνήθηκαν 
να δεχτούν τη συμφωνία, κατανοώντας 
την προδοσία της επανάστασης από το 
ΚΚΕ, κατέφυγαν στα βουνά, με αρχη¬ 
γό τον Αρη Βελουχιώτη. Το ΕΑΜ τους 
αποκήρυξε αμέσως και το ΚΚΕ τους 
εξοστρακίζει μέχρι σήμερα, επειδή δεν 
υπάκουσαν στην ηγεσία του κόμματος, 
ακόμα κι αν αυτή αποφάσιζε ενάντια 
στην ίδια την επανάσταση (δες ΕΠ Νο¬ 
εμβρίου). 


Οι εργατικές μάζες πάντως, που υπέ¬ 
φεραν τις επιπτώσεις της συμφωνίας 
της Βάρκιζας, δεν έμειναν με σταυρωμέ¬ 
να χέρια. Σύντομα ξεκίνησε η ελληνική 
επανάσταση (1946-49), παρά και ενά¬ 
ντια στην ηγεσία του κόμματος, η οποία 
αναγκάστηκε να συρθεί από πίσω για να 
μη χάσει τελείως την επιρροή της. 

Η συμφωνία της Βάρκιζας αποτε¬ 
λεί ένα καλό μάθημα, όσον αφορά τη 
στάση της σταλινικής γραφειοκρατίας, 
το οποίο όμως κόστισε χιλιάδες ζωές 
αγωνιστών: Μπορούμε να γνωρίζουμε 
πια πώς θα συμπεριφερθεί το ΚΚΕ και 
το κάθε ρεφορμιστικό κόμμα όταν έρ¬ 
θει αντιμέτωπο με την πιο κρίσιμη στιγ¬ 
μή του αγώνα. Όταν η εργατική τάξη θα 
είναι έτοιμη να πάρει την εξουσία αυτό 
θα την προδώσει. ΓΓ αυτή την εγκλημα¬ 
τική στάση εξάλλου μας προϊδεάζει από 
τώρα: δεν μας διδάσκει μόνο η ιστορία 
για τις κρίσιμες προδοσίες της σταλινι¬ 
κής γραφειοκρατίας, αλλά και η καθη¬ 


μερινή εμπειρία, στους χώρους της δου¬ 
λειάς, στα σωματεία, στις λαϊκές συ¬ 
νελεύσεις, στο φοιτητικό και μαθητι¬ 
κό κίνημα. Την κρίσιμη στιγμή το ΚΚΕ 
θα επιλέξει το στρατόπεδο στο οποίο 
πραγματικά ανήκει: το αστικό. Γιατί για 
την εκάστοτε ηγεσία του, ο αφοπλισμός 
της εργατικής τάξης ακόμα συνεχίζεται. 
ΓΓ αυτό τους ακούμε συχνά να λένε ότι 
«στην επανάσταση δεν θα σπάσει ούτε 
τζάμι». 

Η εργατική τάξη, για να απελευθε¬ 
ρωθεί από τα δεσμά της σταλινικής γρα¬ 
φειοκρατίας, πρέπει να αυτοοργανωθεί 
και να την ανατρέψει, μέσα στα σωμα¬ 
τεία, στις γειτονιές, στους κοινωνικούς 
αγώνες. Μόνο πάνω από το πτώμα των 
ρεφορμιστών θα μπορέσει να εδραιώ¬ 
σει τη σοσιαλιστική επανάσταση και να 
οδηγηθεί σε μια κομμουνιστική κοινω¬ 
νία! 

Μ.Χ. 


Θ. Αγγελότΐουλοο 

Ο Μεγάλος του Ελληνικού Κινηματογράφου 



Η άλλη θάλασσα δεν θα 
γυριστεί ποτέ. Ένα τρο¬ 
χαίο ατύχημα, που συ¬ 
νέβη κατά τα γυρίσμα¬ 
τα της νέας του ταινί¬ 
ας Η άλλη θάλασσα , στις 7 το απόγευμα 
της Τρίτης 24/1 στον περιφερειακό δρό¬ 
μο της Δραπετσώνας, στάθηκε μοιραίο 
για τη ζωή του μεγάλου καλλιτέχνη. 

Ο Θόδωρος Αγγελόπουλος, σίγουρα 
ο πιο γνωστός έλληνας σκηνοθέτης στο 
εξωτερικό, γεννήθηκε στις 27 Απριλίου 
1935 στην Αθήνα. Πολιτικά ανήκε στην 
Αριστερά, στην οποία έμεινε πιστός μέ¬ 
χρι τέλους της ζωής του. Το 1961 μετέ- 
βη στη Γαλλία, όπου σπούδασε φιλοσο¬ 


φία και κινηματογραφική τέχνη. Όταν 
επέστρεψε στην Ελλάδα (1964), ασχο¬ 
λήθηκε αρχικά με την κριτική και αργό¬ 
τερα με την σκηνοθεσία. Τα θέματά του 
ήταν κυρίως για την ανεργία, τη μετανά¬ 
στευση και την ιστορία του λαϊκού κινή¬ 
ματος της χώρας μας, δοσμένα όλα με 
το δικό του, ίσως και μοναδικό, τρόπο. 
Για το έργο του βραβεύτηκε πάρα πολ¬ 
λές φορές, πήρε το Μεγάλο Βραβείο 
της Επιτροπής στις Κάννες για το Βλέμ¬ 
μα του Οδυσσέα , και τον Χρυσό Φοίνικα 
στις Κάννες για το Μία αιωνιότητα και 
μια μέρα . 

Η Αναπαράσταση (1970) ήταν η πρώ¬ 
τη του ταινία μεγάλου μήκους, όπου πει¬ 
ραματίζεται με το γνωστό του κινηματο¬ 
γραφικό ύφος και γραφή, το οποίο κατό¬ 
πιν θα υπάρχει σε όλες του τις ταινίες. Το 
υπόλοιπο έργο του, όχι τελείως αυθαίρε¬ 
τα μπορούμε να το χωρίσουμε σε τέσσε¬ 
ρις περιόδους: 

Α) Στη δεκαετία του ’70 έχουμε την πρώ¬ 
τη τριλογία του, Μέρες του ’36 (1972, πε¬ 
ρίοδος δικτατορίας του Μεταξά), Θία¬ 
σος (1974, περίοδος κατοχής και εμφυ¬ 
λίου πολέμου), Κυνηγοί (1977, περίοδος 
των πρώτων μετεμφυλιακών χρόνων), 
όπου ασχολείται βασικά με την παραδο¬ 
σιακή αριστερά ή αυτή υπάρχει πάντοτε 
μέσα στο πλαίσιο όπου εκτυλίσσονται οι 
ιστορίες του. Ασφαλώς δύσκολα θέμα¬ 


τα, αλλά ο Αγγελόπουλος δεν διστάζει. 

Μεσολαβεί ο Μεγαλέξανδρος (1980), 
ίσως η πιο δύσκολη και μάλλον η πιο 
πολιτική ταινία του. Σ’ αυτή καταπιά¬ 
νεται με το εσωτερικό της παραδοσια¬ 
κής αριστεράς, την προσωπολατρία και 
το σταλινικό φαινόμενο. Όπως δήλωσε 
ο Θ. Αγγελόπουλος τον Απρίλη του ’89: 
«Από τον Μεγαλέξανδρο και μετά βλέ¬ 
πω την Αριστερά από τα μέσα, οι ταινί¬ 
ες μου προσπαθούν να ανιχνεύσουν την 
Αριστερά στο εσωτερικό της». 

Β) Στη δεκαετία του ’80 ακολουθεί η 
δεύτερη τριλογία του, Ταξίδι στα Κύθηρα 
(1984, ο απροσάρμοστος πολικός πρό¬ 
σφυγας στις νέες συνθήκες), Μελισσοκό- 
μος (1986, ο παλιός αριστερός που ερω¬ 
τεύεται μια νεαρή κοπέλα), Τοπίο στην 
Ομίχλη (1988, η αναζήτηση ενός ουτο- 
πικού(;) οράματος), όπου αυτή τη φορά 
κυριαρχεί η κοινωνική ματιά του Αγγε- 
λόπουλου, πάντοτε βέβαια με την αρι¬ 
στερά να υπάρχει στα γεγονότα, στους 
διαλόγους και τους συμβολισμούς. 

Γ) Στην τρίτη τριλογία του, τη δεκαε¬ 
τία του ’90, Το μετέωρο βήμα του πελαρ¬ 
γού (1991, ο πολιτικός που «ιδιωτεύει»), 
Το βλέμμα του Οδυσσέα (1995, ο σκηνο¬ 
θέτης που ψάχνει, αναζητά την αλήθεια 
μέσα από παλιά αρχεία), Μια αιωνιότητα 
και μια μέρα (1998, αμφιβολία και ανα¬ 


ζήτηση αν όσα συνέβησαν είναι η πραγ¬ 
ματικότητα), όπου ο Θ. Αγγελόπου¬ 
λος αναφέρεται άλλοτε στην προσωπι¬ 
κή τραγωδία και στην ανθρώπινη μοίρα, 
αλλά και σε ιστορικά και κοινωνικά θέ¬ 
ματα όπως οι αναταραχές και οι πόλεμοι 
στα Βαλκάνια, η κατάρρευση των καθε¬ 
στώτων του υπαρκτού σοσιαλισμού κλπ. 

Δ) Η τέταρτη τριλογία της δεκαετί¬ 
ας του 2000 δεν θα ολοκληρωθεί ποτέ 
λόγω του τραγικού θανάτου του. Υπάρ¬ 
χει βέβαια το πρώτο μέρος αυτής της 
νέας τριλογίας, Το Λιβάδι που δακρύζει 
(2004, γενικά για τον ανθρώπινο πόνο), 
και επίσης το δεύτερο μέρος, Η σκόνη 
του χρόνου (2008, για το ατομικό/συλ¬ 
λογικό, για τον έρωτα και την πολιτική, 
ως υποκείμενα και αντικείμενα της ιστο¬ 
ρίας). Σ’ αυτές τις ταινίες ο Θ. Αγγελό- 
πουλου φαίνεται εξαιρετικά συγχυσμέ¬ 
νος πράγμα που δε διστάζει να το δεί¬ 
ξει, ιδιαίτερα στη πρώτη ταινία του. Και 
στις δυο ταινίες του υπάρχει η αριστερά, 
αλλά σαν παρελθόν, σαν ιστορική ανα¬ 
φορά. Στην δεύτερη ταινία του έκανε μια 
προσπάθεια να ξαναγυρίσει κάπως στα 
παλιά του μονοπάτια, ωστόσο το βήμα 
του είναι μετέωρο. Μπορεί στην τελευ¬ 
ταία του ταινία, Η άλλη θάλασσα το 
βήμα του να ήταν πιο σταθερό. 

Σ.Π. 

Ι ράν 

Σιη πρόθυρα περιφερειακού πολέμου 

■ Κώστας Δίκαιος 



Μ όλις τον Δεκέμβρη υποτί¬ 
θεται ότι οι ΗΠΑ ανακοί¬ 
νωσαν επίσημα τη λήξη 
της κατοχής του Ιράκ, 
αποσύροντας τα τελευταία στρατεύμα- 
τά τους (στην πράξη, βέβαια, δεκάδες χι¬ 
λιάδες συνεχίζουν να δρουν), αλλά ταυτό¬ 
χρονα φαίνεται ν’ άνοιξαν ένα άλλο μεγά¬ 
λο μέτωπο στο Ιράν, που μπορεί να οδη¬ 
γήσει σ’ έναν ακόμα μεγάλο περιφερειακό 
πόλεμο. 

Πρόφαση για την περικύκλωση, τον 
αποκλεισμό και την απομόνωσή του Ιράν 
είναι ότι προσπαθεί να κατασκευάει πυρη¬ 
νικά όπλα. Πράγματι φαίνεται πως το Ιράν 
διαθέτει ήδη ικανό αριθμό αντιδραστή¬ 
ρων, υψηλό επίπεδο τεχνογνωσίας, πολυ¬ 
πληθές επιστημονικό προσωπικό και ση¬ 
μαντικές εγκαταστάσεις, ώστε να παράγει 
εμπλουτισμένο ουράνιο για χρήση στην 
παραγωγή ηλεκτρικής ενέργειας και ιατρι¬ 
κές εφαρμογές. Το άλμα σε εμπλουτισμό 
κατάλληλο για την κατασκευή πυρηνικής 
βόμβας δεν είναι ιδιαίτερα μεγάλο. 

Πρόσφατα ανακοίνωσε την έναρξη 
της λειτουργίας υπόγειων εγκαταστάσε¬ 
ων, «θωρακίζοντας» το πυρηνικό του πρό¬ 
γραμμα απέναντι σε ενδεχόμενες αεροπο¬ 
ρικές επιθέσεις. Ωστόσο, οι εγκαταστάσεις 
του σε Νατάνζ και Φορντό, στα σπλάχνα 
του βουνού κοντά στην ιερή πόλη Κομ, 
βρίσκονται από το 2006 και το 2009 αντί¬ 
στοιχα υπό την επιτήρηση της Διεθνούς 
Υπηρεσίας Ατομικής Ενέργειας (ΔΥΑΕ), 
δεδομένου ότι το Ιράν έχει υπογράψει τη 
Συνθήκη ΝΡΤ για τη διάδοση των πυρηνι¬ 
κών όπλων και έτσι υποχρεώνεται να επι¬ 
τρέπει ελέγχους της ΔΥΑΕ! Ωστόσο, το 
Ιράν, επειδή δεν εντάσσεται στα πλαίσια 
της πολιτικής των ιμπεριαλιστών και ιδι¬ 
αίτερα των ΗΠΑ ήδη από την επανάστα¬ 
ση του 1979 και βρίσκεται σ’ ευθεία αντι¬ 
παράθεση με το Ισραήλ (που διαθέτει ήδη 
400 πυρηνικές κεφαλές, χωρίς να έχει υπο¬ 
γράψει την συνθήκη ΝΡΤ), υφίσταται έναν 
τρομερό πόλεμο και διεθνείς πιέσεις ώστε 
να σταματήσει το πυρηνικό του πρόγραμ¬ 
μα. Ήδη ο ΟΗΕ τού έχει επιβάλει τέσσε¬ 
ρις γύρους κυρώσεων. Μυστικές υπηρεσί¬ 
ες των Ισραήλ, ΗΠΑ και Βρετανίας έχουν 
δολοφονήσει τέσσερεις πυρηνικούς φυσι¬ 
κούς, με τελευταίο τον Μουσταφά Αχμα- 
ντί Ροσάν, που κατείχε διευθυντική θέση 


στο εργοστάσιο εμπλουτισμού ουρανίου 
της Νατάνζ (με μαγνητική βόμβα στο αυ¬ 
τοκίνητό του, τον Ιανουάριο). Στο συγκα- 
λυμένο πόλεμο κατά του Ιράν περιλαμβά¬ 
νονται εκρήξεις σε στρατιωτικές βάσεις, 
που η Τεχεράνη προτίμησε να υποβαθμίσει 
ως «ατυχήματα». Μια τέτοια έκρηξη σκό¬ 
τωσε τον θεωρούμενο ως πατέρα του ιρα¬ 
νικού πυραυλικού προγράμματος, στρα¬ 
τηγό Μογκανιάμ, καθώς και άλλους 18 
στρατιώτες στις 12 Νοεμβρίου. Ίσως όμως 
πιο αποτελεσματικά να είναι τα σαμποτάζ, 
όπως αυτό του ιού υπολογιστών που δημι¬ 
ούργησε σοβαρά προβλήματα στο κέντρο 
της Νατάνζ το 2010. 

Η σημερινή κρίση, όμως, οφείλεται 
στην έκθεση της ΔΥΑΕ το Νοέμβριο, όπου 
για πρώτη φορά διατυπώθηκαν υπόνοιες 
για «κατασκευή ατομικού όπλου»! Η επι¬ 
κεφαλής διπλωματίας της ΕΕ βαρώνη(!) 
Αστόν, ούτε λίγο ούτε πολύ ζήτησε να στα¬ 
ματήσει το πυρηνικό πρόγραμμα, ακόμα 
και για ειρηνικές χρήσεις (δηλαδή να κλεί- 
σουν τα εργοστάσια παραγωγής ηλεκτρι¬ 
κής ενέργειας ή να εισάγουν καύσιμο ου¬ 
ράνιο από την Ευρώπη!). Να διακοπούν οι 
συνομιλίες μεταξύ των πέντε χωρών του 
Συμβουλίου Ασφαλείας του ΟΗΕ και του 
Ιράν στην Κωνσταντινούπολη. Και τέλος 
να υπογράψει ο Ομπάμα το εμπάργκο στο 
πετρέλαιο του Ιράν από 1/1/2012 και ταυ¬ 
τόχρονα τη διακοπή των εμπορικών σχέ¬ 
σεων των ΗΠΑ με όποια χώρα πάρει πε¬ 
τρέλαιο από το Ιράν! Αυτό το εμπάργκο 
σημαίνει λιμοκτονία του ιρανικού λαού, 
αφού η οικονομία του Ιράν εξαρτάται άμε¬ 
σα από τις εξαγωγές πετρελαίου. 

Το Ιράν απάντησε απειλώντας με κλεί¬ 
σιμο των στενών του Ορμούζ, απ’ όπου δι- 
ακινείται το 35% του πετρελαίου παγκο- 
σμίως. Οι ΗΠΑ θεωρούν μια τέτοια κίνη¬ 
ση ως αιτία πολέμου, αφού ο σαουδαρα- 
βικός αγωγός που παρακάμπτει τα στενά 
του Ορμούζ δεν μπορεί να μεταφέρει το 
σύνολο της σαουδαραβικής παραγωγής, 
ενώ η κατασκευή του αγωγού των Ηνωμέ¬ 
νων Αραβικών Εμιράτων, που επίσης πα¬ 
ρακάμπτει τα στενά, καθυστερεί και δεν 
μπορεί να τεθεί σε λειτουργία πριν τα μέσα 
του έτους. Όμως ο αποκλεισμός των στε¬ 
νών θα παρέλυε και την προσπάθεια των 
ιμπεριαλιστών για τη δημιουργία ενός μη¬ 
χανισμού αστυνόμευσής τους από τα κρά¬ 


τη του Περσικού μαζί με τις ΗΠΑ. 

Δυο αεροπλανοφόρα των ΗΠΑ έχουν 
καταπλεύσει ήδη στον Περσικό Κόλπο, 
συνοδευόμενα από αγγλικά και γαλλικά 
πολεμικά σκάφη, ενώ το Ισραήλ απειλεί 
ακόμα και με μονομερή δράση. Ο υπουρ¬ 
γός άμυνας του Ισραήλ Εχούντ Μπάρακ 
δήλωσε βέβαια στον απεσταλμένο των 
ΗΠΑ στρατηγό Ντέμπσι -που στάλθηκε 
να κατανοήσει τις στρατιωτικές προθέσεις 
του Ισραήλ- ότι το πλήγμα στο Ιράν «απέ¬ 
χει πάρα πολύ». Η διαφορά όμως της ση¬ 
μερινής κατάστασης στο Ιράν με το 1981 
-όταν το Ισραήλ επιτέθηκε σε ιρακινό 
αντιδραστήρα- και το 2007 -όταν εξαπέ¬ 
λυσε επίθεση σε συριακές εγκαταστάσεις- 
είναι ότι για να καταστραφούν οι εγκατα¬ 
στάσεις του Ιράν απαιτείται ένας πραγμα¬ 
τικός πόλεμος! 

Το Ιράν λίγα θα μπορούσε να πετύχει 
αν κατασκεύαζε πυρηνικές βόμβες, την 
στιγμή που οι ιμπεριαλιστές διαθέτουν 
20.000! Για να γίνει κατανοητή η επιμο¬ 
νή των ιμπεριαλιστών, πρέπει να λάβουμε 
υπόψη τα εξής: 

1. Ο πόλεμος στο Ιράκ προκάλεσε την 
αποδυνάμωση ενός βασικού πόλου του 
περιφερειακού συστήματος ασφάλειας 
(πόλεμος Ιράν-Ιράκ μετά την επανάστα¬ 
ση του 1979) και ανέδειξε το Ιράν σε μο¬ 
ναδικό αντιαμερικάνικο πόλο στους λαούς 
της περιοχής (προσβάσεις σε Λίβανο, Συ¬ 
ρία, Παλαιστίνη). Οι ιρακινοί Σιίτες, στους 
οποίους οι ΗΠΑ έχουν «εμπιστευτεί» την 
οικοδόμηση του «νέου Ιράκ», έχουν στε¬ 
νούς δεσμούς με το Ιράν. Άρα το Ιράν 
απαιτεί μια νέα περιφερειακή αρχιτεκτο¬ 
νική ασφαλείας στην περιοχή του Κόλπου 
(που περιλαμβάνει το 60% των παγκόσμι¬ 
ων αποθεμάτων πετρελαίου) και θα μπο¬ 
ρούσε να επεκτείνει την επιρροή του προς 
τα βόρεια (Αζερμπαϊτζάν, Τουρκμενιστάν). 
Αυτό δεν είναι αποδεκτό από τις ΗΠΑ και 
τις σουνιτικές χώρες του Κόλπου, ιδιαίτε¬ 
ρα τη Σαουδική Αραβία. 

2. Ο ιρανικός «πόλος» δελεάζει ιδιαίτερα 
τις χώρες που ανταγωνίζονται τους ιμπε¬ 
ριαλιστές και εξαρτώνται άμεσα από το 
πετρέλαιο του Κόλπου. Κίνα, Ινδία, ακό- 
μα-ακόμα και η Ιαπωνία δεν θέλουν να 
δουν το σύνολο του πετρελαίου να ελέγ¬ 
χεται από τις ΗΠΑ και ΕΕ. Άρα ο πόλεμος 
ενάντια στο Ιράν έμμεσα πλήττει και τους 

αναδυόμενους ισχυρούς καπι¬ 
ταλιστικούς σχηματισμούς, που 
θέλουν να μετατοπίσουν το κέ¬ 
ντρο βάρους της παγκόσμιας οι¬ 
κονομίας προς την Ασία. 


3. Η κρίση των δυτικών ιμπερι¬ 
αλιστών είναι τόσο μεγάλη που 
με δυσκολία θ’ αποφύγουν την 
υποβάθμισή τους στην παγκό¬ 
σμια οικονομία. Επομένως πρέ¬ 
πει κάποια στιγμή να «παίξουν» 
έντονα το χαρτί της στρατιωτι¬ 
κής τους υπεροπλίας. Μια τέ¬ 
τοιου είδους επίδειξη δύναμης 
έχουμε στην περίπτωση του 
Ιράν και γι’ αυτό οι πιέσεις στον 
Ομπάμα (από τους Ρεπουμπλι- 
κάνους, το Κόμμα του Τσαγιού 
και άλλους μισοφασιστικούς 
σχηματισμούς) ενόψει των προ¬ 


εδρικών εκλογών στις ΗΠΑ έχουν αυξη¬ 
θεί. Δεν αποκλείεται μάλιστα ν’ αναδειχθεί 
σιγά-σιγά μια ηγεσία στις ΗΠΑ που θα αι¬ 
ματοκυλίσει όλο τον πολανήτη, αν δεν το 
κάνει ο ίδιος ο Ομπάμα για να ξανακερδί¬ 
σει τις εκλογές! 

Με βάση τα παραπάνω μπορούν εύκο¬ 
λα να εξηγηθούν: 

(α) Η σύμπλευση της ΕΕ με τις ΗΠΑ, απο¬ 
φασίζοντας στις 23/1 εμπάργκο στο Ιράν, 
αν και επέτρεψε να ισχύσουν τα ήδη υπάρ¬ 
χοντα συμβόλαια μέχρι 1/7 για να προλά¬ 
βει μια κρίση στο εσωτερικό της ΕΕ (το 
Ιράν πουλάει με ευνοϊκούς όρους). 

(β) Η άρνηση της Τουρκίας, Ινδίας, Κορέ¬ 
ας, Κίνας και Ιαπωνίας να συμφωνήσουν 
με τις ΗΠΑ, παρά το γεγονός ότι τους 
ασκούνται τρομερές πιέσεις. Μάλιστα η 
Ινδία λέγεται ότι έχει συμφωνήσει να πλη¬ 
ρώνει σε χρυσό για ν’ αποφύγει το αμερι¬ 
κάνικο δολάριο, το ίδιο σκέπτεται και η 
Κίνα. 

(γ) Οι δηλώσεις του προέδρου του Ιράν, 
Αχμαντινετζάντ: «Μια εποχή το 90% του 
εμπορίου μας διεξαγόταν με την Ευρώπη, 
αλλά σήμερα είναι μόλις το 10% και έχουν 
περάσει 30 χρόνια που οι ΗΠΑ δεν αγο¬ 
ράζουν πετρέλαιο από το Ιράν. Ο λαός του 
Ιράν δεν θα επηρεαστεί»! 

Σε καμία περίπτωση δεν μπορούμε να 
υποστηρίξουμε την κατασκευή πυρηνικής 
βόμβας από το Ιράν. Αυτή θα είναι το ίδιο 
επικίνδυνη στα χέρια της δικτατορίας του 
ιρανικού ιερατείου και της άρχουσας τά¬ 
ξης όσο και στα χέρια των ιμπεριαλιστών. 
Απαιτούμε την καταστροφή όλων των πυ¬ 
ρηνικών όπλων άμεσα. Ούτε πρόκειται να 
στηρίξουμε τη δικτατορία του Ιράν στον 
πόλεμο που διεξάγει ενάντια στον ιρανι¬ 
κό λαό. Στην περίπτωση επέμβασης των 
ιμπεριαλιστών και ενός νέου περιφερεια¬ 
κού πολέμου, θα στηρίξουμε τους λαούς 
της περιοχής, που θα δοκιμαστούν από το 
εμπάργκο και τον πόλεμο, στην κατεύθυν¬ 
ση να σταματήσουν τους ιμπεριαλιστές 
αλλά και ν’ ανατρέψουν τα καθεστώτα 
στην περιοχή, εφαρμόζοντας μια άλλη πο¬ 
λιτική προς όφελος των εργαζομένων και 
των φτωχών λαϊκών στρωμάτων. 

Τέλος, πρέπει να πούμε δυο λόγια 
για την άθλια στάση της κυβέρνησης του 
Μαύρου Μετώπου στην χώρα μας. Η Ελ¬ 
λάδα αγοράζει τον τελευταίο καιρό πάνω 
από το 35% του πετρελαίου της από το 
Ιράν, κυρίως γιατί το Ιράν δεν ζητάει χρη¬ 
ματικές εγγυήσεις. Παρόλα αυτά ψήφι¬ 
σε το εμπάργκο και πήρε την υπόσχεση 
ότι θα καλυφθούν από την ΕΕ οι οικονο¬ 
μικές ζημιές που θα προκόψουν. Ωστό¬ 
σο τίποτα δεν γράφτηκε επίσημα στα κεί¬ 
μενα γι’ αυτές τις υποσχέσεις. Τα συμβό¬ 
λαια με το Ιράν ισχύουν μέχρι τον Ιούλιο, 
ενώ μετά θα πρέπει να πάρουμε πετρέλαιο 
από την Σ. Αραβία - αλλά κανείς δεν μπο¬ 
ρεί να εγγυηθεί την τιμή! Έτσι, η δοσίλογη 
κυβέρνηση Παπαδήμου υπέγραψε την κα¬ 
ταδίκη του ιρανικού λαού, θα στείλει πυ- 
ραυλακάτους στον Κόλπο και καταδίκασε 
τον ελληνικό λαό σε έλλειψη πετρελαίου ή 
τουλάχιστον σε νέα χρέη λόγω αγοράς σε 
υψηλότερες τιμές. 

